{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":185,"n_cols":6,"rows_kept":185,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA LIJEČNIČKA KOMORA","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Mišljenja HLK vezano za Nacrt prijedloga Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama, objavljenog na e-savjetovanju (https://esavjetovanja.gov.hr/ECon/MainScreen?en\ntityId=4120)\n \n \n1.HLK čvrsto podržava podizanje opsega i kvalitete zdravstvene usluge koju liječnik pruža u sklopu liječničke ordinacije, a posebno mogućnosti obavljanja određenih pretraga krvi i urina što je omogućeno napretkom medicinske tehnologije i uporabom „Point of care“ uređaja u medicini. HLK pri tome podržava obavljanje medicinsko-biokemijske djelatnosti isključivo na načine definirane Zakonom o medicinsko-biokemijskoj djelatnosti, pri čemu se predmetne djelatnosti u liječničkim ordinacijama i uz bolesnika u tu svrhu uređuju pravilnikom  kojeg donosi ministar nadležan za zdravstvo, a na prijedlog Hrvatske komore medicinskih biokemičara i uz prethodno pribavljeno mišljenje Hrvatske liječničke komore.\n \n2. Temeljem analize predloženih izmjena, HLK drži da izmjene nisu dostatno usklađene s ostalim dijelovima i odredbama Pravilnika, te stoga ne može podržati Nacrt prijedloga Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama, u obliku u kakvom je objavljen na e-savjetovanju,  https://esavjetovanja.gov.hr/ECon/MainScreen?ent\nityId=4120  (u daljnjem tekstu  Nacrt prijedloga).\n \nIznesenim Nacrtom prijedloga predviđeno je proširenje pružanja zdravstvenih usluga iz djelatnosti medicinsko-biokemijske djelatnosti u sklopu liječničkih ordinacija, no iznesene izmjene nisu usklađene s ostalim dijelovima Pravilnika te je prijedlog nejasan, dvojben i krnj, zbog čega takva predložena norma nije provediva da bi se ostvario sadržaj iste kao i željeni cilj prijedloga izmjene samoga akta.\n \nIznesenim Nacrtom prijedloga približena su dva Pravilnika koja uređuju obavljanje medicinsko-biokemijske djelatnosti izvan medicinsko-biokemijskog laboratorija (Pravilnik o načinu obavljanja medicinsko-biokemijske djelatnosti uz bolesnika i Pravilnik o načinu obavljanja medicinsko-biokemijske djelatnosti u liječničkim ordinacijama) u segmentu opsega pružanja zdravstvenih usluga, na način da je iznesenim prijedlogom definirano vršenje određenog broja i vrste medicinsko-biokemijskih pretraga (koje su temeljem postojećeg Pravilnika o načinu obavljanja medicinsko-biokemijske djelatnosti uz bolesnika sada vezane uz  okvire jedinica intenzivne njege, kirurških jedinica, transplantacijskih jedinica i hemodijalize) i u liječničkim ordinacijama, no bez odgovarajućih normi i sukladnog uređivanja  koje bi definirale stručni nadzor, kontrolu i vršenje i provođenje predviđene djelatnosti na primjeren način, a koji je sukladan uvjetima i načinu obavljanja medicinsko-biokemijske djelatnosti u liječničkoj ordinaciji odnosno slično ili na primjer kako je to propisao Pravilnik o načinu obavljanja medicinsko-biokemijske djelatnosti uz bolesnika ili neki drugi adekvatan način.\n \nNije sasvim jasno zašto se  u situaciji kad je Nacrtom prijedloga predložena  dopuna  dijela Pravilnika o načinu obavljanja medicinsko-biokemijske djelatnosti u liječničkim ordinacijama, nije istovremeno predložena i dopuna tog istog Pravilnika sa preostalim dijelom iste pravne norme, a koja se  jasno odnosi na utvrđivanje svih potrebnih kriterija i sveobuhvatnih uvjeta nužnih za obavljanja takve djelatnosti u datim istim okolnostima,  ali samo na različitim mjestima (zakonske i praktične prepreke za tako nešto nije bilo i ne postoji ni sada i može se stoga urediti).\n \nTime je ispunjena dvostrukost u primjeni pravnih standarda i norme u istima situacijama i pod istima okolnostima, što predstavlja temelj poništavanja ili proglašenje ništavnim pravnih posljedica takve norme. Egzistiranje  dvostrukih kriterija obavljanja navedenih djelatnosti kod istih situacija u okviru istih okolnosti nije moguće.\n \nU konačnici, pravna nesigurnost, ali jednakomjerno i medicinska neispravnost u pružanju zdravstvenih usluga ugrožava sigurnost i bolesnika i osoblja, uključujući i mogući nastup negativnih posljedica u liječenju pacijenata, te nameće neprimjerenu i neprihvatljivu odgovornost liječnicima koji  rade u takvim uvjetima.\n \n3. HLK će podržati izmjene postojećeg Pravilnika o načinu obavljanja medicinsko-biokemijske djelatnosti u liječničkim ordinacijama,  ali uz obvezatno propisivanje normi kojima će se istovremeno definirati i stručni nadzor, kontrola i vršenje i provođenje predviđene djelatnosti,  na odgovarajući način i kako je primjereno načinu obavljanja medicinsko-biokemijske djelatnosti u liječničkoj ordinaciji, ili primjerice nalik na način kako je to propisao Pravilnik o načinu obavljanja medicinsko-biokemijske djelatnosti uz bolesnika."]
[2,"Snježana Hrabrić Vlah","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Medicinski biokemičar je laboratorijski stručnjak koji iza sebe ima 9 godina visokog i vrlo složenog obrazovanja, cijeloživotno usavršavanje, iznimno veliku odgovornost kod izdavanja nalaza na temelju kojih se donose kliničke odluke, a sve to banalizirate izjavom “jednostavne medicinsko-biokemijske pretrage”. Žalosna sam da se naš laboratorijski rad koji je vrlo kompleksan proces omalovažava kao i odgovornost našeg rada izjavom “ jednostavnosti…”. Sigurna sam da se svi liječnici ne slažu s vašom idejom, da postoje oni koji razumiju odgovornost, uloženo znanje i sposobnost, tako da se ne bi upustili u Vaš prijedlog. Jednostavno predlažem razmislite i ne činite to bolesnicima koji su najviše izloženi nepromišljenim idejama, čime bi ugrozili njihovu sigurnost. U konačnici mislim da biste trebali početi poštivati i našu stručnost."]
[3,"Vladana Periša","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, ne podržavam nacrt prijedloga Pravilnika o izmjeni pravilnika o načinu obavljanja medicinsko-biokemijske djelatnosti u liječničkim ordinacijama  obzirom da prilikom donošenja nije uvaženo mišljenje Hrvatske komore medicinskih biokemičara koje je bilo negativno. Smatram da  takav način obavljanja medicinsko-biokemijske djelatnosti u liječničkim ordinacijama ne bi bio na dobrobit pacijenata i sustava zdravstva u cijelosti."]
[4,"Anja Jokić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nKao i sve moje kolegice i kolege u potpunosti se slažem s iznesenim argumentima protiv nacrta  Pravilnik o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama. Izneseni argumenti imaju zakonsko, ali i stručno uporište što se nažalost ne može reći za nacrt Pravilnika. \n\nU nacrtu stoji citiram „ Na temelju članka 4. stavka 2. Zakona o medicinsko-biokemijskoj djelatnosti („Narodne novine“, broj 121/03 i 117/08) na prijedlog Hrvatske komore medicinskih biokemičara i uz prethodno pribavljeno mišljenje Hrvatske liječničke komore ministar zdravlja donosi...“ iako je naša  Komora jasno rekla da nije inicirala izmjenu postojećeg, već je samo dala zatraženo mišljenje na postojeći Pravilnik. Nije na odmet još jednom ponoviti da negativno mišljenje Komore nije uvaženo prilikom donošenja nacrta. Možete li nam kao struci objasniti zašto onda stoji da je nacrt donesen na prijedlog  Hrvatske komore medicinskih biokemičara? Nadalje, također piše da je prethodno pribavljeno mišljenje Hrvatske liječničke komore. Možemo li mi kao struka dobiti na uvid to mišljenje i vidjeti  kojom su se argumentacijom kolege liječnici vodili kad su kao struka pristali raditi područje medicine za koje nemaju ni formalno obrazovanje ni iskustvo rada u laboratoriju. \n\nNajvjerojatnije se radi o previdu donositelja nacrta Pravilnika, ali iz nacrta Pravilnika nije vidljivo mišljenje ostalih uključenih strana, u prvom redu medicinskih sestara i pacijenata. Za pretpostaviti je da su zatražena, dobivena i uvažena mišljenje Hrvatske komore medicinskih sestara, Hrvatske udruge za promicanje prava pacijenata te Udruge za prava pacijenata. Možemo li dobiti na uvid mišljenje u kojem kolegice medicinske sestre potvrđuju da su spremne raditi „jednostavne“ pretrage iako za to nemaju ni formalno obrazovanje ni iskustvo rada u laboratoriju? Isto se odnosi i na mišljenja Hrvatske udruge za promicanje prava pacijenata te Udruge za prava pacijenata koja potvrđuju svjesnost i voljnost pacijenata da prihvate i pouzdaju se u nalaze koji nisu napravljeni u laboratoriju pod nadzorom stručnih osoba, a to su magistri medicinske biokemije i specijalisti medicinske biokemije i laboratorijske medicine. Mi kao struka uvažavamo i cijenimo stručnost sestrinske i liječnike struke, ali također imamo obavezu argumentirano objasniti zašto laboratorijska medicina i sve vezano za nju treba biti isključivo pod ingerencijom magistara medicinske biokemije te koje su posljedice za pacijente ako to nije slučaj."]
[5,"Udruga privatnih poslodavaca u zdravstvu, Zagreb, Rugvička 1 (UPPZ)","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Povjerenstvo sekcije za laboratorijsku djelatnost UPPZ, dana 10.11.2016.g. utvrdilo je primjedbe na tekst prijedloga Pravilnika o izmjenama i dopunama Pravilnika o načinu obavljanja medicinsko-biokemijske djelatnosti u liječničkim ordinacijama, koji je u javnoj raspravi, posredstvom portala e-savjetovanje. Prijedlog Pravilnika lansirao je u postupak za donošenje bivši ministar zdravstva dr. Nakić.  Kao i njegove prethodne namjere, iskazane u Pravilniku o specijalističkom usavršavanju doktora medicine, namjera iskazana u ovom Pravilniku, doživjele su osudu zdravstvene javnosti, znači dr. med., a sada mag.med. biochem.  Računajući do 11.11.2016.g., svoje protivljenje namjeri promjene Pravilnika iskazalo je 176 sudionika javne rasprave, što jasno govori o kvaliteti iskazanog prijedloga Pravilnika. \n  S obzirom na veliki broj primjedbi stručnjaka, mag.med.biochem., Povjerenstvo  ne  iskazuje svoje stručne primjedbe, već rezimira neke od  iskazanih primjedbi na portalu e-savjetovanje:  \n1. Povjerenstvo  podržava i  u potpunosti  se slaže sa svim primjedbama kolega iznijetim  u prethodnoj raspravi, a pogotovo stavom i mišljenjem HKMB, svoje stručne asocijacije, \n2. U svezi s tim i nakon toga, Povjerenstvo  naglašava,  da na strani donositelja takvog Pravilnika, a to je ministar zdravstva, ne postoje formalno-pravni uvjeti za njegovo donošenje, jer HKMB nije dala suglasnost na predloženi tekst izmjena,  kako to propisuje čl. 4. st. 2. Zakona o MB djelatnosti,\n3. Dalje, a u svezi s iznijetim, tekst Pravilnika, naglašava Povjerenstvo, ne regulira NAČIN obavljanja djelatnosti, već ŠTO bi se obavljalo u ordinaciji dr. opće medicine, a to je u suprotnosti s odredbama Zakona o zdravstvenoj zaštiti, koji je propisao sadržaj djelatnosti zdravstvenih subjekata, \n4. Dalje, a u svezi s iznijetim,  Povjerenstvo je  naglasilo, da se prava (ŠTO subjekt obavlja/djelatnost), utvrđuju zakonom, a NAČIN provedbe/izvršenja  pravilnikom, naredbom, odlukom ministra, tajnika ili drugog čelnika tijela s javnim ovlastima  (članak 17. i 18. Zakona o sustavu državne uprave), \n5. Rezimirajući rečeno,Povjerenstvo je naglasilo, da, kada bi Pravilnik u navedenom tekstu  i bio donijet, on bi bio neustavan, jer bi bio u koliziji s člankom 5. Ustava RH, koji propisuje hijerarhiju pravnih normi, tj. da zakoni moraju biti sukladni s Ustavom, a podzakonski akti sukladni sa zakonom i sa Ustavom RH (što se u ovom predmetu ne bi postiglo). \n6. Pored formalno-pravnih nedostataka,  kako je navedeno od 2 – 6  primjedbi ,Povjerenstvo svojim primjedbama  rezimira  neke stručne/suštinske primjedbe iz javne rasprave,  koje su iznijeli sudionici, njih 176, kao npr.:\n Pravilnik je neprihvatljiv, jer je suprotan svim pravilima rada dobre laboratorijske prakse,\n Dalje, neprihvatljiv je, jer bi se u slučaju njegove primjene omogućilo pružanje zdravstvenih usluga bez adekvatnog stručnog nadzora posebno educiranog kadra, s ovlastima za samostalni rad, što bi u konačnosti išlo na štetu korisnika zdravstvene zaštite – pacijenta, \n Dalje, neprihvatljive je, jer je conditio sine qua non MB struke, da se kod izvođenje svake laboratorijske pretrage, pa i za nabrojene,  mora osigurati ispunjenje svih zahtjeva/protokola za rad lege artis  i to odabirom primjenjivih metoda i analitičkih sustava za rad/pretraga, s  permanentnom unutarnjom  i vanjskom kontrolom kvalitete i to  uz prethodnu akreditaciju laboratorijskih pretraga i kontinuiranu  izobrazbu i trajnu edukaciju biokemičara, \n7. S obzirom na rečeno, prema stavu Povjerenstva ispada, da je Pravilnik  u nacrtu/prijedlogu stručno nedorečen i da bi u slučaju donošenja takvog Pravilnika  ostavio prostor za moguću zlouporabu, te ne samo da  degradira struku, nego, potencijalno bi u primjeni mogao ugroziti sigurnost pacijenta, naglasilo je Povjerenstvo.\n8. Što sve skupa, novi je zaključak Povjerenstva, omalovažava struku, ali i rad/ingerencije HKMB – kao asocijacije struke, koja zastupa  i štiti interes struke i svojih članova mag.med. biochem., \n9. Što, u slučaju primjene takvog Pravilnika, primjena ne jamči, odnosno ne daje sigurnost liječniku, da bi izdani nalaz bio pouzdan, precizan i točan, tj. da ne bi mogao imati snagu vjerodostojnog dokumenta (zakonit, točan i istinit), \n10. Pa bi, pojam zakonitosti  bio degradiran, jer takav nalaz ne bi mogao upućivati na primjenu/poštivanje pravila laboratorijske struke. \n11. Što nastavno, kao rezime rečenog, za takav nalaz znači, da ne bi mogao nositi atribut vjerodostojnosti i da ne bi mogao predstavljati osnov za postavljanje ispravne dijagnoze od strane liječnika, ordinariusa pacijenta, za kojeg su izvedeni nalazi u opisanom postupku.\n12. Povjerenstvo se posebno osvrnulo na korištenje POCT uređaja, pa je naglasilo da obavljanje laboratorijskih pretraga uz pomoć POCT uređaja, nije rješenje, jer su to aparati koji se ne koriste u rutini, već uz pacijenta, za usluge ad hoc karaktera,\n13. Što su POCT uređaji programirani obavljati odjednom  seriju istih pretraga (glukoza, urea, kreatinin, Na, K, kloridi, ionizirani Ca, hematokrit, hemoglobin i acidobazni status), ne za pojedinačnu/nabrojenu pretragu,\n14. Što je/bi u konačnosti  takvo obavljanje laboratorijskh usluga bilo neracionalno/skupo, jer bi se utrošio cijeli paket reagensa programiran za x pretraga, a obavila bi se npr. samo 1 pretraga,\n15. Kao zaključak,  Povjerenstvu se nameće  konstatacija, da bi primjena osporenog Pravilnika značila odstupanje od zacrtane reforme laboratorijske dijagnostike započete 2008.g., čiji je smisao bio povećanje dostupnosti tih usluga svima  i racionalizacija troškova djelatnosti  (npr. uzimanje materijala za pretrage izvan sjedišta rada laboratorija – fiksno, na određenom punktu ili mobilno posebnim automobilom, te transport uzetog materijala u laboratorij i nakon toga  brza dostava nalaza ordinariusu, koristeći moderne tehnike komunikacije), \n16. Opisano je trend u svijetu, a ne da svaka ordinacija ima svoj POCT uređaj, \n17. Pored iznijetog zaključka, Povjerenstvu se nametnuo i zaključak, da formalno-pravno sporni Pravilnik ne može dobiti značenje podzakonskog akta, jer bi bio nezakonit, iz razloga, što je HKMB dala negativno mišljenje na tekst prijedloga Pravilnika (odredbom čl.4.st.2.Zakona o MB djelatnosti, propisano je, da se obavljanje MB postupaka  uz bolesnika i u liječničkim ordinacijama obavlja na NAČIN kako je propisano Pravilnikom kojeg donosi ministar zdravstva na prijedlog HKMB i mišljenje HLK), \n18. Pridjevski pojam “NAČIN” (KAKO?) upućuje na sklop radnji kojima se izvršava nešto – konkretno ŠTO je drugim propisom utvrđeno, kao sadržaj rada određenog subjekta,\n19. Osporenim Pravilnikom ministar nije propisao NAČIN, već je propisao sadržaj usluga (ŠTO) koje se mogu obavljati uz bolesnika i/ili u liječničkoj ordinaciji (ŠTO se obavlja u ordinaciji iz djelatnosti MBL-a).\n20. Povjerenstvo je rezimiralo rečeno, citirajući primjedbe jednog člana, koje su objavljene na istom portalu i to: „Mišljenja sam da je događanje, o kojem ovdje raspravljamo, primjer banalizacije i negiranja znanja iz djelatnosti laboratorijske medicine, a koje su događa u svim područjima našeg društva, i šire. Razlog zbog kojih se događaju ovakvi primjeri najčešće su posljedica koruptivnosti društva, no, taj dio prepustila bih sociolozima. Ono što naročito brine je bahatost i neznanje, koje u ovom slučaju pokazuje Ministarstvo zdravstva, kao čelna institucija odgovorna, ne samo za funkcioniranje pravnog sustava Države u području zdravstva, već i za samu kontrolu funkcioniranja istog. Ovaj događaj  očiti je primjer kršenja više zakona za koje je čelna institucija zadužena, pa je pitanje, kako je moguće da moramo raspravljati o ulozi samog Ministarstva u provođenju postojećih zakona“."]
[6,"Snježana Paleka","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\niz  \"pravilnika\" se vidi da svatko može raditi svačiji posao, bez obzira za što je educiran. Možda bi mi (medicinski biokemičari) mogli, \"da bi se osiguralo brže i kvalitetnije pružanje pravovremene i odgovarajuće zdravstvene zaštite\" liječiti \"jednostavna\" upalna stanja, a i odmah dati antibiotik (ako je potrebno). Nema potrebe ići u ljekarnu . Mi to znamo, ali ne radimo, JER NISMO EDUCIRANI ZA TO! Ali ako ide ovakav pravilnik za njih (liječnike), mogli bi promijeniti i za nas, PA ONDA MOŽEMO SVI SVE!"]
[7,"Marijana Nehutni","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da bi ovakva ishitrena izmjena Pravilnika donijela ogromnu štetu kako pacijentima tako i medicinsko-biokemijskoj struci i zdravtvenom sustavu općenito. Podržavam sve navedene argumente kolegica i kolega. Izmjene Pravilnika bi trebalo donijeti u skladu sa Zakonom o medicinsko-biokemijskoj djelatnosti te na prijedlog HKMB"]
[8,"Marija Radetić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\novakav prijedlog Pravilnika mogao je dati samo onaj koji nije upoznat s medicinsko-biokemijskom djelatnosti te obavezama i ovlastima medicinskih biokemičara u procesu rada kako bi u konačnici nalaz imao snagu vjerodostojnog dokumenta (zakonit, točan i istinit).\nTermin \"jednostavne pretrage\" koji kao takav u medicinsko-biokemijskoj struci ne postoji, izrazito je diskutabilan, posebice za analite navedene u prijedlogu Pravilnika.\nKomora i Društvo medicinskih biokemirača jedini su koji bi u dogovoru s Liječničkom komorom mogli odrediti koje bi eventualno pretrage, na koji način i pod čijim nadzorom mogli provoditi liječnici u svojim ordinacijama i to samo u jako izoliranim sredinama jer u gradovima postoje dežurstva (Domovi zdravlja i bolnice).\n\"TKO, ŠTO i KAKO\" će provoditi medicinsko biokemijske pretrage trebalo je od početka definirati i sukladno s tim kontrolirati od strane Komore  i Društva medicinskih biokemičara jer je apsolutno neprihvatljivo da se na ovakav način degradira i omalovažava medicinsko-biokemijska djelatnost."]
[9,"Štefica Dvornik","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nNe podržavam prijedlog Pravilnika o izmjeni pravilnika o načinu obavljanja medicinsko-biokemijske djelatnosti u liječničkim ordinacijama. Nacrt Pravilnika nije napravljen na prijedlog Hrvatske komore medicinskih biokemičara (HKMB), već upravo suprotno. HKMB, koja je nadležna za medicinsko-biokemijsku djelatnost, dala je negativno mišljenje na Pravilnik. Nacrt predloženog Pravilnika nije u skladu s normama dobre laboratorijske prakse, nedorečen je i zbog toga ostavlja prostor za zloupotrebu. Ako bi se omogućilo provođenje laboratorijskih analiza na temelju ovakvog Pravilnika sigurno bi se umanjila kvaliteta zdravstvene skrbi i ugrozila bi se sigurnost pacijenata.  \nPravilnik o načinu obavljanja medicinsko biokemijske djelatnosti u liječničkim ordinacijama potrebno je u cijelosti izmijeniti i uskladiti ga sa Zakonom o medicinsko-biokemijskoj djelatnosti i standardima kvalitete, ali obavezno poštujući pravila struke, te u suradnji i na prijedlog HKMB."]
[10,"Ana Ježina","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSramotno je da se struka u potpunosti zanemari. Nakon dugogodišnjeg i temeljitog školovanja kao da uopće ne postojimo. Potpuno se slažem sa svim komentarima kolegica i kolega. Pravilnik na reviziju!"]
[11,"Vesna Horvat","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nkao i sve kolege dosad protivim se ishitrenoj izmjeni Pravilnika o načinu obavljanja MBL djelatnosti u liječničkim ordinacijama  u kojem nije uključeno mišljenje struke a podržavam sve argumente i komentare HKMB, HDMBLM i kolega tijekom ovog e-savjetovanja. Kao i svi, mislim da nam je svima pacijent na prvom mjestu a ovakve ishitrene odluke donesene bez mišljenja struke ugrožavanju sigurnost pacijenata zbog kliničkih odluka temeljenih na predloženom provođenju analiza."]
[12,"Danijela Županić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nne podržavam prijedlog izmjene Pravilnika o obavljanju medicinsko-biokemijske djelatnosti u liječničkim ordinacijama, ali podržavam sve dosad navedene i argumentirane komentare kolegica i kolega. Smatram da je potrebno kod bilo kakve izmjene Pravilnika slijediti pravila dobre laboratorijske prakse te savjete i mišljenja struke iza koje stoje godine školovanja i iskustva."]
[13,"DOLORES PANCIROV","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nprotiv sam ove ishitrene izmjene Pravilnika. Podržavam sve dosad navedene iscrpne argumente i primjedbe svojih kolegica i kolega i smatram da ovakav postupak Ministarstva ukazuje na krajnje omalovažavanje, nepoštivanje i nepoznavanje naše struke. .Budući da ni liječnici ni medicinske sestre nemaju potrebne kvalifikacije za obavljanje  navedenih \"jednostavnih\" pretraga u svojim ordinacijama, ovo banaliziranje medicinsko-biokemijskih  pretraga narušava dignitet naše struke, a provođenje medicinsko- biokemijske djelatnosti bez stručnog nadzora je opasno po pacijente čija bi dobrobit trebala biti na prvom mjestu. \nPostavlja se pitanje tko bi od ovog predloženog Pravilnika imao zapravo najveće koristi? Pacijenti svakako ne!"]
[14,"DRAGANA ANTONČIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\napsurdno je donositi Pravilnik u kojem se navodi da se donosi na prijedlog Hrvatske komore medicinskih biokemičara mada je ista dala negativno mišljenje. Smatram da se prvenstveno treba uvažiti mišljenje struke koja godinama kontinuirano radi na podizanju kvalitete laboratorijske dijagnostike. Slažem se s kolegicama i kolegama koji su detaljno obrazložili sve negativne aspekte ovakve izmjene postojećeg pravilnika (zakonske, financijske, medicinske)."]
[15,"Alma Pipić Kitter","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani! \nSlažem se sa svim ranije navedenim argumentima i mišljenjima svojih kolega jer su odraz znanja i iskustva stečena dugogodišnjom naobrazbom, neprekidnim iskustvom i radom u strogo kontroliranim uvjetima. Kako izmijenjeni Pravilnik nije u skladu sa mišljenjem naše krovne organizacije HKMB, smatram da je zanemareno i zaobiđeno mišljenje jedine kompetentne zdravstvene struke u tom području, koja na prvo mjesto stavlja pacijenta."]
[16,"Adrijana Lisac","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, u potpunosti podržavam sve komentare kolegica i kolega. Prije svega trebalo bi  uvažiti mišljenje HKMB, a na prvom mjestu bi nam svima trebao biti pacijent. Stoga ova verzija Izmjene Pravilnika o načinu obavljanja medicinsko-biokemijske djelatnosti u liječničkim ordinacijama  prema mome mišljenju NIJE opravdana."]
[17,"Ljiljana Dukarić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSlažem se i podržavam iznesene komentare kolegica i kolega. Zabrinjavajuća je procedura donošenja Pravilnika uz potpuno neuvažavanje naše struke. Nadam se da će se izmjena Pravilnika koja je svakako potrebna učiniti uz uvažavanje mišljenja HKMB-a."]
[18,"Dijana Bjelinski","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nPrijedlog Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama je potpuno neprihvatljiv zbog brojnih razloga koji su detaljno i opširno navedeni i argumentirani u mišljenjima HKMB, HDMBLM i svih sudionika e-savjetovanja. Treba istaknuti sljedeće:\nKvalitetna i harmonizirana laboratorijska medicina odavno je prepoznata kao bitan čimbenik zdravstvene zaštite u razvijenom svijetu pa tako i u RH. Medicinska biokemija u RH je zasebna struka sa dugom tradicijom, a medicinski biokemičari kao visokoobrazovani stručnjaci  nositelji su struke i sustavno su  radili i rade na unaprijeđenju kvalitete i usklađivanju laboratorijske prakse u našoj zemlji s međunarodno priznatim standardima. \nPotpuno je jasno da na pouzdanost rezultata neke laboratorijske pretrage kao i cjelokupnog laboratorijskog nalaza utječe cijeli niz analitičkih čimbenika te drugih predanalitičkih i poslijeanalitičkih varijabli koje je potrebno poznavati i ispravno tumačiti. To je posao i odgovornost laboratorijskih stručnjaka koji su za to školovani i kontinuirano se usavršavaju kako bi implementirali najnovije stručne i znanstvene spoznaje u svoj rad.\nTakođer, u svom svakodnevnom stručnom radu svjedoci smo nužnosti timskog pristupa i suradnje kliničara (liječnika) sa stručnjacima iz područja medicinske biokemije i laboratorijske medicine kako bi pacijentima kao korisnicima zdravstvenih usluga pružili kvalitetnu, pouzdanu i sigurnu zdravstvenu skrb.\nAko je sigurnost pacijenta u središtu sustava čija će biti odgovornost ukoliko dođe do pogrešne kliničke odluke koja se temeljila na rezultatima laboratorijskih pretraga koje se provode u liječničkoj ordinaciji a bez ikakvog nadzora kontrole kvalitete u najširem smislu kako je predloženo ovim prijedlogom Pravilnika. Odgovornost zakonodavca je da donese zakonske akte koji se temelje i uvažavaju današnje stručne spoznaje koje predlaže struka. Odgovornost liječnika kao nositelja tima je da provodi samo one postupke koji su nužni za pouzdanu dijagnozu i u skladu s provjerenim spoznajama suvremene medicinske znanosti, što znači da se u slučaju izrade određenih laboratorijskih pretraga u ordinaciji  podvrgne vanjskom stručnom nadzoru struke, a u skladu sa međunarodno priznatim smjernicama i preporukama. Odgovornost dobavljača uređaja i potrošnog materijala/reagensa je ograničena zbog zahtjeva pravilnog korištenja od strane educiranog osoblja kao i dosega dijagnostičke pouzdanosti spomenute tehnologije također u skladu s spoznajama struke.\nOsim toga svakako treba voditi računa i o dodatnim troškovima koji će se stvoriti i tko će ih plaćati (pacijent ili HZZO?). Hoće li u konačnici ti troškovi biti veći jer će se svaki dvojbeni nalaz ponavljati slanjem u medicinsko-biokemijske laboratorije.Isto tako opremanje ordinacija i zadovoljavanje zahtjeva kontrole kvalitete stvara i dodatne troškove koji su na početku često neprepoznatljivi.\nU situaciji dobro razvijene i dostupne laboratorijske dijagnostike u RH uspostavom mreže opremljenih i osposobljenih medicinsko-biokemijskih laboratorija i uspostavom modela terenskog uzorkovanja u ordinacijama obiteljske medicine i/ili dislociranim PZZ laboratorijima treba ubuduće dobro razmotriti i procijeniti opravdanost određivanja laboratorijskih pretraga u liječničkim ordinacijama samo tamo gdje je to doista neophodno (hitni prijem, dislocirana i teško dostupna područja..) prema pravilima dobre stručne prakse i stručnog nadzora struke.\nU skladu sa suvremenim zahtjevima kvalitete cjelokupnog zdravstvenog sustava, a osobito zbog sigurnosti pacijenata predlažem da se prijedlog ovog  Pravilnika u potpunosti odbaci zbog svih iznesenih argumenata stručne javnosti i da se stvore temelji  za izmjene koji se zasnivaju na uvažavanju mišljenja i preporuka struke."]
[19,"Klinički bolnički centar Sestre milosrdnice","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Načelno podržavamo namjeru Ministarstva zdravlja da uz pomoć POCT dijagnostike unaprijedi PZZ i županijske zavode za hitnu medicinu te im omogući da suverenije sudjeluju u selekciji bolesnika koji su za hitni bolnički prijem. \nPreduvjet za takav pristup jest poštivanje europskih standarada kvalitete da ne bi postupak nekontroliranog uvođenja POCT-a polučio suprotne rezultate i ugrozio sigurnost pacijenata. Primjena ISO standarda, namijenjenog upravo POCT dijagnostici u ordinaciji liječnika, mora nam biti imperativ. Prema ISO 22870, za uspostavu POCT-a u ordinacijama liječnika potrebno je kao i u bolničkim ustanovama oformiti multidisciplinarni tim koji uključuje predstavnike laboratorija (specijaliste medicinske-biokemije), a laboratorij ima ključnu ulogu u odabiru, uspostavi i nadgledanju provedbe POCT pretraga. Pravilnik se treba korjenito izmijeniti u suradnji i na prijedlog Hrvatske komore medicinskih biokemičara (HKMB) koja je nadležna za tu djelatnost, a ne samo izmijeniti i dopuniti stari pravilnik. Postojeći pravilnik iz 2005. objavljen je prije no što je izdan međunarodni standard (ISO 22870:2006) u kojem su propisani zahtjevi za kvalitetu pri izvedbi POCT-a gdje sigurnost pacijenta mora biti na prvom mjestu. POCT ne bi smije biti uspostavljen bez osiguranog nadgledanja iz medicinsko-biokemijskog laboratorija te striktno zadovoljenih zahtjeva kvalitete sadržanih u ISO 22870 i ISO 15189. Stoga smatramo da kod uspostave POCT-a HKMB mora preuzeti obvezu zaduživanja laboratorija i vođenja popisa ordinacija u kojima je POCT uspostavljen. Nadalje, u Pravilniku mora biti izrečeno da je uspostavljena POCT dijagnostika u ordinacijama podložna redovitom stručnom nadzoru HKMB."]
[20,"Sanja Mandić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nkako je prethodno iscrpno argumentirano navedeni Pravilnik nije u skladu s normama dobre laboratorijske prakse, pa ga je potrebno hitno revidirati i uskladiti sa Zakonom o medicinsko-biokemijskoj djelatnosti i standardima kvalitete. Klinička odluka temeljena na ovakvom provođenju analiza bitno bi ugrozila sigurnost pacijenta, što se svakako mora spriječiti."]
[21,"Biljana Vukmir-Turković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Slažem se naravno sa svim komentarima kolegica i kolega medicinskih biokemičara. Najžalosnije je to što liječnici misle da im ovaj zakon ide na ruku. Očigledno postoje skriveni interesi, jer se inače zakon ne bi donosio na ovakav način. Međutim, sigurna sam da niti liječnici nisu svjesni u što se upuštaju i koliko je opasno to što rade, kako za pacijente tako i za njih same. Da su svjesni odgovornosti koju time preuzimaju, oni bi se prvi pobunili protiv tog zakona. Kao što je već prethodno navedeno oko 70% kliničkih odluka donosi se na temelju laboratorijskih nalaza. Zanima me samo razmišljaju li dotični kolege liječnici o tome da će veliki postotak svojih kliničkih odluka i dijagnoza postaviti na temelju potencijalno neispravnih, a svakako neprovjerenih i nekontroliranih laboratorijskih nalaza. Što li pacijenti misle o tome?! Žele li pacijenti da se njima, njihovim bližnjima, njihovoj djeci tako propisuju dijagnoze ili bi ipak bili sretniji i sigurniji da to ostane u rukama kvalitetno educiranog osoblja usko specijaliziranog za to područje medicine. Znaju li pacijenti uopće istinu?! Ili su opet nečiji interesi ispred dobrobiti i sigurnosti pacijenata."]
[22,"Edo Karaban","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Medicinsko biokemijska djelatnost  dobro je definirana zakonom i pravilnicima , trenutno je u  pred akreditacijskom procesu po normi HRN EN ISO15189, pa je ovakav prijedlog Pravilnika  u potpunosti promašen i ne doprinosi regulativi laboratorijske medicine.\nUporabu POCT uređaja treba ograničiti  prema njihovoj namjeni i sa strukom regulirati njihovu uporabu u ordinacijama županijskih zavoda za hitnu medicinu. \nUvođenje POCT uređaja u liječničke ordinacije primarne zdravstvene zaštite je nesuvislo- analize su višestruko skuplje, a dobrobit- skromna. stručno- neopravdano, financijski neodgovorno, poglavito ukoliko bi isti bili DTP postupci- više nego očit moguć sukob interesa.\nNisam protiv opremanja liječničkih ordinacija primarne zdravstvene zaštite, poglavito primjerenom dijagnostikom; EKG, spirometrima , UZV aparatima, inhalatorima i aparaturom za fizikalnu terapiju i drugim uz obveznu edukaciju zdravstvenog osoblja .\n Medicinsko-biokemijska djelatnost  je dostupna svim građanima i osiguranicima kroz ordinacije primarne zdravstvene zaštite u kojima se obavlja uzorkovanje uzoraka  za laboratorijsku obradu i u laboratorijima PZZ i nije razlog pretrpanih hitnih bolničkih prijema.\n Najavljeno opremanje liječničkih ordinacija POCT uređajima od strane zdravstvene administracije podsjeća na  kupnju ECMO uređaja bivšeg ministra dr Ostojića i nastavak neodgovornog trošenja našeg novca ."]
[23,"Sanja Dobrijević","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nmišljenja sam da je ovakav ishitreni Pravilnik neprihvatljiv za struku i hrvatsko zdravstvo. Nisam završila pravni fakultet da stručno tumačim zakone i pravilnike ali sam nakon diplome magistre medicinske biokemije položila Hipokratovu zakletvu koja u jednom svom dijelu kaže: ..Svoje propise odredit ću po svojim silama i znanju na korist bolesnika i štitit ću ga od svega što bi mu moglo škoditi ili nanijeti nepravdu... Kolegice i kolege iz struke su Vam argumentirali sve poteškoće i probleme koji će nastati prihvaćanjem ovog Pravilnika i toga morate biti svjesni. Na kraju krajeva, svi mi smo tu radi pacijenata i jedini cilj nam mora biti njihova medicinska skrb koja bi tumačenjem rezultata POC testova bila narušena."]
[24,"Denis Zilić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nu potpunosti se slažem sa svim argumentima svojih kolega i kolegica. S obzirom da je dosad iznešen veliki broj navoda i argumenata koji su protiv izmjene pravilnika, htio bih se fokusirati na drugačiju stranu priče. Između ostalog, već dvije godine radim kao stručni suradnik za područje koagulacije i imunokemije na području Austrije i Slovenije te Vam mogu sa zadovoljstvom prenijeti međunarodna iskustva. Naime, u Austriji je donešen prijedlog zakona u kojem bi se sva laboratorijska dijagnostika \"povukla\" iz liječničkih ordinacija do 2020.g. te vratila natrag u laboratorij. Razlozi su vrlo jednostavni: skupe POCT pretrage, pad kvalitete zdravstvene zastite i nemogućnost nadzora iste. Ako uzmete u obzir da Austrija izdvaja za zdravstvo 5 puta više od Hrvatske i da je mnogo bogatija zemlja, zaista mi nije jasno na koji način bi sve ove usluge mogao plaćati naš HZZO, odnosno građani Hrvatske. S druge strane kao distributer Vam mogu reći da su POCT pretrage skuplje 2-3 puta od klasičnih laboratorijskih pretraga, a o njihovoj kvaliteti nije potrebno previše trošiti riječi. Na kraju ipak mislim da je struka ispred svega i da uvijek treba poslušati glas struke inače ćemo se vrlo brzo naći u kaosu iz kojeg ćemo teško pronaći izlaz."]
[25,"Nevenka Šurija","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nu potpunosti se slažem sa svim, prethodno navedenim i argumentiranim, stavovima mojih kolegica i kolega, da je predložen Pravilnik neprihvatljiv i u suprotnosti sa svim pozitivnim normama dobre laboratorijske prakse i stoga zahtijeva reviziju u suradnji sa strukom. Ne mislim da će donošenjem ovog Pravilnika biti olakšana i dostupnija laboratorijska dijagnostika bolesnicima, naprotiv, omogućava se pružanje zdravsvenih usluga bez stručnog nadzora na štetu njihovih korisnika-bolesnika. Mi, medicinski biokemičari, koji te pretrage radimo svakodnevno u rutinskom radu, najbolje znamo koliko se tu krije izazova i mogućnosti pogrešaka. Ukoliko je neophodno da se donese novi Pravilnik, kako se navodi, u svrhu provođenja reforme Hitne medicinske pomoći, onda izvođenje za to nužnih (a ne \"jednostavnih\") laboratorijskih pretraga treba provesti sukladno stručnim standardima prihvaćenim i propisanim od strane HKMB. Svi subjekti koji će izvoditi te laboratorijske pretrage trebaju zadovoljiti sve zahtijeve kvalitete: od odabira primjenjenih metoda i analitičkih sustava, provođenja unutarnje i vanjske kontrole kvalitete, provođenja stručnog nadzora, akreditacije laboratorijskih pretraga, do odgovarajuće izobrazbe i trajne edukacije."]
[26,"Mirjana Fuček","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n\nnacrt predloženog Pravilnika je nedorečen, ostavlja prostor za zloupotrebu, degradira struku, ugrožava sigurnost pacijenta, umanjuje kvalitetu skrbi za pacijenta te kao takav nije prihvatljiv pa ga je potrebno izmijeniti prema stručnim kriterijima. u skladu s pravilnicima i stajalištima HKMB. U potpunosti podržavam sve komentare kolegica i kolega."]
[27,"Vikica Buljanović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani!\nU potpunosti se slažem sa svim do sada iznesenim. Smatram kako kod donošenja novog pravilnika svakako treba uvažavati znanje struke jer se u suprotnom može nanijeti šteta dijagnostičkim postupcima koji dovode do razlučivanja zdravlja i bolesti pacijenata."]
[28,"ZRINKA KOLIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n\nkao i svi moji prethodnici i ja  kao medicinski biokemičar sam jako povrijeđena ovakvim prijedlogom.\nSmatram kako ovakav stav nikako ne vodi boljitku i napretku zdravstva i skrbi nad pacijentima , koji su nam , barem mislim , svima nama na prvom mjestu. Ne trebamo zaboraviti kako je samo tanka linija koja nas dijeli od mogućnosti da postanemo pacijenti koji će trebati skrb , a tada nam je u interesu da to obavljaju najbolje educirani i najsposobniji što su u ovom slučaju nepobitno medicinski biokemičari što je uostalom uređeno i zakonom.\nMožda samo jedan primjer koliko neki liječnici s dugogodišnjim liječničkim stažem znaju o struci u koju bi se upetljali te kažu : \" Molim Vas kada vam je već ona  kanta na aparatu da nam još napravite ......sve \""]
[29,"Petra Pozaić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nja kao mladi medicinski biokemičar pitam se otkuda je potekla ova ideja o izmjeni u Pravilniku. Da li od strane liječnika koji misle da će ovime olakšati i ubrzati proces postavljanja dijagnoze i liječenja, da li od strane zamjenika/pomoćnika ministar ili nekih drugih tijela unutar Ministarstva zdravstva ili pak od strane proizvođača analizatora na kojima bi se obavljale te \"jednostavne medicinsko-biokemijske pretrage\" ? \nOvim postupkom omalovažava se naša struka kao i rad Hrvatske komore medicinskih biokemičar, organizacije koja zastupa interese biokemičara i koja bi trebala blisko surađivati s Ministarstvom zdravstva, a ne biti u potpunosti izignorirana od strane istog.\nNadam se da će ovoliki broj komentara potaknuti na dodatno promišljanje o uvrštavanju ovih izmjena u Pravilnik i biti podsjetnik da dobrobit pacijenta mora biti uvijek na prvom mjestu."]
[30,"Franciska Tomić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n\nu nastavku izvolite primiti jedan sasvim JEDNOSTAVAN e-Savjet: „Prvo skoči pa reci hop!“\n\nUkratko, smatram kako je pri donošenju bilo kakvih pravilnika krajnje nekorektno i neprofesionalno ignorirati mišljenje struke na koju se pravilnik odnosi te u ovom slučaju u potpunosti podržavam  i najJEDNOSTAVNIJE izneseno mišljenje svojih kolegica i kolega, a koje se sasvim opravdano i razumno protivi donošenju spornog Pravilnika."]
[31,"Ana Galović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nU Pravilniku se spominju pretrage za koje medicinski biokemičar u  PZZ mora imati specijalistički ispit i i ugovor za SKZZ-u. Dakle ne radi se o nikakvim jednostavnim medicinsko-bikemijskim pretragama.  O analitici, predanalitici, interferencijama i dobroj laboratorijskoj praksi je sve rečeno tako da ne vidim razloga da posao medicinskog biokemičara obavljaju liječnici.Razlog jedino može biti u prodaji velike količine skupe opreme koja će ležati u tim ordinacijama ili će se s njom nestručno koristiti."]
[32,"Ines Dragoje Rebrina","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nU potpunosti se slažem sa svim do sad navedenim argumentima kolegica i kolega.Za osobu koja je korisnik zdravstvenog sustava RH, za mene je uvredljiv  način predlagatelja pravilnika da nema potebu uvažiti stav struke.Kao biokemičar mogu reći da trebam osobno neku od ovih pretraga, uvijek ću se potruditi napraviti ju u nekom od medicinsko-biokemijskih laboratorija. Kao biokemičar znam kako u našem poslu pretrage mogu izgledati \"jednostavno\", ali ispod tog jednostavnog stoje godine edukacije, uspostavljanja standarda i preporuka koje se moraju slijediti, svakodnevna procjena sustava na kojem radite te jednostavne pretrage, procjena vašeg rada od strane vanjskih procjenitelja..."]
[33,"Gordana Fressl Juroš","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","\"Novi\" pravilnik MZ moramo blokirati i liječnike koji se već bave lažnom laboratorijskom dijagnostikom osvjestiti o važnosti stručnog nadzora takvih postupaka, ne zbog vlastite promocije, već dobrobiti pacijenata."]
[34,"HRVATSKA KOMORA MEDICINSKIH BIOKEMIČARA","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nHrvatska komora medicinskih biokemičara (u daljnjem tekstu: HKMB)  se kategorički protivi donošenju izmjene Pravilnika u ovakvom obliku, kako stoji i u dopisu upućenom prema Ministarstvu zdravstva, kojim smo na ovakav Pravilnik dali negativno mišljenje.\nSukladno Zakonu o medicinsko-biokemijskoj djelatnosti (NN 121/03, 117/08), Pravilnik predmetnog sadržaja može se donijeti isključivo na prijedlog Hrvatske komore medicinskih biokemičara. S obzirom da HKMB nije inicirala prijedlog izmjene Pravilnika, čvrstog smo stava kako je procedurom donošenja ovog Pravilnika povrijeđeno načelo zakonitosti.\nU krajnjoj liniji, HKMB smatra kako je potrebno ući u donošenje potpuno novog pravilnika, ali u zakonom propisanoj proceduri i uz puno uvažavanje mišljenja struke."]
[35,"Katarina Kajić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nslažem se s dosadašnjim argumentima kolega i kolegica i  kao mlada magistra medicinske biokemije vrlo sam zabrinuta za budućnost struke. Žalosno je što se ne prepoznaje rad svih kolega koji neprestano ulažu svoje znanje i trud u unaprjeđenje ove (premalo cijenjene) struke koja je neizostavni dio brige o pacijentu. Umjesto da se radi na podizanju svijesti o važnosti medicinsko-biokemijske djelatnosti, ovakvim odlukama čini se upravo suprotno."]
[36,"Ana Dojder","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nkao studentica pete godine Medicinske biokemije, moram izraziti svoje krajnje nezadovoljstvo ovakvim izmjenama Pravilnika. Tijekom cijelog studija naglašava se kako moramo biti sigurni da su izdani nalazi pouzdani, precizni i točni; naravno bitna je i brzina izdavanja nalaza, ali ta komponenta ne smije ugroziti preciznost i točnost. Smatram da ovom izmjenom Pravilnika činite upravo tu pogrešku koja će rezultirati postavljanjem pogrešnih dijagnoza pacijentima. Iskreno se nadam da ćete uvažiti napisane komentare i stav struke. Lijep pozdrav!"]
[37,"Ivana Rupčić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\npotpuno se slažem sa svim, dosad navedenim, dobro argumentiranim komentarima kolegica i kolega. Ovakve izmjene Pravilnika nedopustive su bez uvažavanja mišljenja struke i komore koja ju predstavlja. Svima nam je u interesu dobrobit pacijenta. Ona se ostvaruje, između ostalog, točnim i pouzdanim laboratorijskim nalazom. Brzo dobivenim rezultatima, koji pri tome istovremeno nisu točni i pouzdani, bez provođenja odgovarajuće i zahtjevne svakodnevne kontrole kvalitete  rada, gubi se smisao ovakve vrste dijagnostike."]
[38,"IVANA DELIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","S obzirom na važnost laboratorijskih nalaza na postavljanje ispravne dijagnoze, sigurno smo svi svjesni zašto rezultat analize mora biti točan.\nLaboratorijska dijagnostika u medicinsko-biokemijskim laboratorijima spada u najorganiziranije i najreguliranije segmente zdravstvenog sustava Republike Hrvatske. Moje kolegice i kolege su izuzetno dobro opisale kojim međunarodnim normama i kojim kontrolnim mehanizmima podliježe naša struka. Zato ću se osvrnuti na organizacijski i financijski segment.\nPOCT uređaji koje Ministarstvo namjerava uvesti u rad u liječničkim ordinacijama nisu financijski opravdani za potrebe ordinacija. To su neselektivni uređaji koji ne mogu pojedinačno raditi potrebnu pretragu već istovremeno rade paket pretraga. Dakle, ako je liječniku potrebna glukoza, na POCT uređaj takvog tipa ne može se odraditi samo ta pretraga već istovremeno cijeli paket pretraga, npr.: glukoza, urea, kreatinin, natrij, kalij, kloridi, ionizirani kalcij, hematokrit, hemoglobin, acidobazni status. Naravno da se plaća cijeli paket reagensa, a ne samo glukoza. K tome je cijena po testu višestruko veća nego što je izrada testa na biokemijskom analizatoru u medicinsko-biokemijskom laboratoriju, što se može provjeriti na svim stranicama distributera takvih uređaja. O točnosti da i ne govorimo. Napominjem da SVRHA POCT UREĐAJA NIJE NJIHOVA UPOTREBA U RUTINI VEĆ UZ PACIJENTA. U razgovoru s brojnim doktorima obiteljske medicine i hitne pomoći uočila sam da ne vide opravdanost ovakvog projekta.\nMožda i postoje sredstva za nabavku POCT uređaja, ali problem su skupi reagensi, kalibratori, kontrole kvalitete i servis koji mora biti pravovremen. Ima li hrvatski zdravstveni sustav dovoljno financijske snage za ovakav skup eksperiment, jer će se dogoditi da se uređaji nabave i onda uskoro ponestane novca za njihove reagense? Što će biti kriterij za to kojeg će se pacijenta obraditi u ordinaciji, a kojeg će se slati u laboratorij? Iz iskustva znamo da to nije uvijek medicinska indikacija i hitnost.\nZašto uvoditi loše i skupe novosti koje bolesniku neće donijeti očekivani boljitak. Smisao reforme laboratorijske dijagnostike, započete još 2008. godine, bila je povećanje dostupnosti i racionalizacija troškova. Stoga je uvedena e-uputnica, e-nalaz i vađenje krvi u liječničkim ordinacijama kako bi pacijent mogao sve obaviti na jednom mjestu i konzultirati liječnika. Laboratoriji su dobili obvezu transporta materijala, što i rade po svim stručnim standardima. To je TREND U SVIJETU, a ne da svaka ordinacija ima svoje POCT uređaje, bez obzira što današnja tehnologija može proizvesti, a firme, koje distribuiraju takve uređaje, reklamirati.\nNakon što liječnik dobije e-nalaz, dio pacijenata ne mora ni dolaziti u ordinaciju, već se s liječnikom može konzultirati telefonom ili uskoro i mobilnim aplikacijama. Na taj način rasterećuju se i liječničke ordinacije. Međutim, kako je to kod nas čest slučaj, dio ordinacija odbija vaditi krv i na taj način DISKRIMINIRA PACIJENTE koji moraju odlaziti u laboratorij. Ministarstvo je, u sklopu reforme, financiralo edukaciju medicinskih sestara u PZZ o prednalitičkim postupcima koju je provodila Hrvatska komora medicinskih biokemičara, ali je dio ordinacija bojkotirao tu obuku, što ima za posljedicu brojne pogreške u vađenju krvi, loše uzorke i ponavljanje analiza. To znači odlaganje dijagnoze i povećanje troškova. Projekt tako organizirane edukacije medicinskih sestara u PZZ jedinstven je u svijetu i na međunarodnom Kongresu o predanalitici u medicinsko-biokemijskoj dijagnostici dobili smo pohvale. To je dokaz da i mi sami možemo osmisliti i provesti dobre projekte.\nUz to, u reformi planirano strukovno i financijski opravdano  okrupnjavanje laboratorija pretvara se u komadanje postojećih medicinsko-biokemijskih laboratorija u PZZ na više manjih koji su organizacijski, financijski i stručno manje efikasni.\nI tako je jedan odličan projekt, kojemu je PACIJENT U SREDIŠTU, stao na pola puta i ne uspijevamo ga dovršiti na dobrobit pacijenta. Bojim se da će se to dogoditi i ovaj put. Stoga apeliram na novu zdravstvenu administraciju da uvaži naše argumente, preispita strukovne i financijske segmente predloženih mjera  i u dogovoru s HKMB doradi Pravilnik, a sve na korist naših pacijenata zbog kojih smo svi i reagirali ovako."]
[39,"Ljubica Škof","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","U potpunosti se slažem sa argumentima koje su iznijeli kolege, magistri medicinske-biokemije.  Medicinski- biokemičari stalno naglašavaju važnost svih procesa (preanalitiči, analitički i postanalitički ) u radu laboratorija. U cilju dobivanja što kvalitetnijih nalaza svakodnevno provodimo kontrolu kvalitete rada. Uključeni smo i u sustav vanjske kontrole kvalitete rada-sve u skladu sa preporukama Hrvatske komore medicinskih-biokemičara.\nImamo priliku često slušati kako su nam liječnici preopterećeni. Zašto ih se, umjesto da se uvažavaju njihove pritužbe o preopterećenosti,nastoji nepotrebno opteretiti obavljanjem medicinsko-biokemijske djelatnosti u liječničkim ordinacijama za što nemaju potrebne kvalifikacije.Zdravstveni sustav najbolje će nam funkcionirati ako savjesno i odgovorno svako radi ono za što je specijaliziran. Suradnja i međusobno uvažavanje (a ne omalovažavanje nekih) svih struka u Sustavu je neophodna. Prije bilo kakve izmjene Pravilnika trebalo bi se konzultirati Komoru i  uvažiti stav Komore."]
[40,"Desiree Coen Herak","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nslažem se sa svim dosad iznesenim primjedbama kolegica i kolega. Prema članku 2. stavci 4. Pravilnika o načinu obavljanja medicinsko-biokemijske djelatnosti u liječničkim ordinacijama (“Narodne novine“, br. 121/2003), a koji se nije mijenjao u izmjeni pravilnika (“Narodne novine“, br. 34/05), izričito je navedeno kako se dodatne pretrage mogu uvoditi sukladno preporukama Hrvatske komore medicinskih biokemičara. S obzirom kako to nije bio slučaj kod donošenja izmena pravilnika nije jasno tko je odlučio umjesto Hrvatske komore medicinskih biokemičara i prema kojem kriteriju koje su to pretrage koje se mogu provoditi u liječničkoj ordinaciji potpuno ignorirajući struku, a pod obrazloženjem unaprijeđenja dostupnosti te bržeg i kvalitetnijeg pružanja pravovremene i odgovarajuće zdravstvene zaštite."]
[41,"Lidija Bilić-Zulle","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \npredmetni prijedlog Pravilnika o izmjeni pravilnika o načinu obavljanja medicinsko-biokemijske djelatnosti u liječničkim ordinacijama ishitren je, neodrživ i kao takav neprihvatljiv sukladno svim pozitivnim normama dobre laboratorijske prakse što je opširno argumentirano u komentarima, napose Hrvatskog društva za medicinsku biokemiju i laboratorijsku medicinu. Pravilnik je potrebno temeljito revidirati i donijeti nakon usklađivanja sa svim relevantnim predstavnicima struke kako bi bio prilagođen najboljim interesima bolesnika, što u ovom obliku nikako nije. Bez obzira što se površnim pogledom neupućenih i laika čini kako će ovakvim načinom biti olakšana i dostupnija laboratorijska dijagnostika bolenicima, to je upravo suprotno. Donošenjem ovakvog pravilnika i provođenjem laboratorijskih pretraga u ovom obliku sigurnost bolesnika bila bi temeljito ugrožena iz razloga koji su podrobno opisani u komentarima. Hrvatska ima svojim zakonima i privilnicima uređenu medicinko-laboratorijsku dijelatnost te stručne standarde koji se kontroliraju od Hrvatske komore medicinskih biokemičara kao i druge medicinske djelatnosti nadležnom komorom, a s čime je predloženi Pravilnik u suprotnosti. Pravilnik je svakako potrebno donijeti i u svakom segmentu regulirati provedbu laboratorijske djelatnosti u ordinacijama, ali na temelju općeprihvaćenih međunarodnih standarda u suradnji s Komorom i stručnim društvom, vodeći najviše računa o dobrobiti i sigurnosti bolesnika."]
[42,"Ivana Rako","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Mišljenja sam da ovaj nacrt prijedloga o izmjeni Pravilnika treba zaustaviti, a u novom Pravilniku inzistirati na kvaliteti - vanjskoj procjeni i unutarnjoj kontroli, stručnom nadzoru i akreditaciji laboratorijskih pretraga, što će zasigurno liječnicima osvijestiti važnost laboratorijskog rezultata pogotovo u svrhu provođenja reforme hitne medicinske pomoći, kako se navodi."]
[43,"Ivanka Novosel","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n U potpunosti se slažem sa svim navedenim komentarima kolegica i kolega. Predložene izmjene Pravilnika su neprihvatljive te moraju biti usklađene sa preporukama HKMB-a na dobrobit struke i pacijenata."]
[44,"Gordana Matić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nŽalosna sam što postoji opasnost da se jedan dobro organiziran i reguliran segment zdravstvenog sustava, kao što je laboratorijska dijagnostika, tako banalizira.\n Nadam se da ste iz svih utemeljenih komentara medicinskih biokemičara mogli zaključiti kakve bi mogle biti posljedice donošenja takvog Pravilnika po zdravlje naših pacijenata.\nMislim da je struka ta koja bi trebala sudjelovali u izradi Pravilnika o izmjeni pravilnika, i da se ne bi trebale kršiti zakonske odredbe što je u ovom slučaju i te kako prisutno."]
[45,"BISERKA LEGOVIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n  U cjelosti podržavam komentare kolegica i kolega.Nedopustivo je da se pri donošenju ovog Pravilnika zaobilazi struka i prijedlozi Hrvatske komore medicinskih biokemičara.Pravilnik zahtijeva potpunu reviziju."]
[46,"Tamara Devčić Ljubić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Mislim da liječnici zaista nekad nisu svjesni koliko je kompleksno doći do laboratorijskog nalaza i da će na kraju dobro razmisliti i podržati stav i prijedloge HKMB."]
[47,"Hrvatsko društvo za medicinsku biokemiju i laboratorijsku medicinu","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Hrvatsko društvo za medicinsku biokemiju i laboratorijsku medicinu (u daljnjem tekstu HDMBLM) očituje se kako slijedi:\nU Republici Hrvatskoj medicinsko-biokemijska dijagnostika regulirana je Zakon o medicinsko-biokemijskoj djelatnosti. Po tom zakonu nositelji medicinsko-biokemijske djelatnosti su specijalisti medicinske biokemije. Nadalje, obavljanje djelatnosti izvan medicinsko-biokemijskog laboratorija definirano je međunarodnim i hrvatskim standardom HRN EN ISO 22870:2008 (Pretrage uz bolesnika (POCT) - Zahtjevi za kvalitetu i osposobljenost (ISO 22870:2006; EN ISO 22870:2006). Stoga smo mišljenja da bi se Pravilnik trebao u potpunosti revidirati i uskladiti s gore navedenim pravnim aktima i standardima, što znači da bi trebali biti zadovoljeni svi niže navedeni zahtjevi:\n - Za izvođenje pretraga navedenih u pravilniku u bolničkim i zdravstvenim ustanovama laboratorij ima ključnu ulogu u uspostavi i nadgledanju provedbe tih pretrage te pri odabiru instrumenata i metoda. \n- U tu svrhu treba oformiti multidisciplinarni tim koji uključuje predstavnike laboratorija (specijaliste medicinske-biokemije) i osoblje koje će biti uključeno u izvođenje analiza. \n- u skladu sa stavom i zahtjevima Europske Federacije za laboratorijsku medicinu (EFLM) pretrage koje se obavljaju uz bolesnika (POCT) moraju zadovoljiti sve zahtjeve kvalitete sadržane u ISO 22870 i ISO 15189. \n- Liječnička ordinacija mora biti registrirana u HKMB i sudjelovati u stručnom nadzoru HKMB.\n- Za svaku uvedenu pretragu potrebno je provesti verifikaciju, usporedbu (posebno za harmonizirane pretrage), provoditi unutarnju i vanjsku kontrolu kvalitete, a prema standardima dobre laboratorijske prakse. \n- Uvođenje pretraga predloženih Pravilnikom zahtijeva iscrpno poznavanje predanalitičkih, analitičkih i postanalitičkih zahtjeva što neminovno nameće potrebu za  opsežnijom i sustavnom edukacijom. Kao moguće rješenje predlaže se uvođenje novog kolegija u kurikulum Medicinskog fakulteta.\n- Pretragu kompletna krva slika preimenovati u krvna slika, jer u sebi ne nosi parametre diferencijalne krvne slike.\n- Uz pretragu Troponin T u krvi naznačiti da se radi probir test-trakom da se izbjegne zamjena sa standardnim automatiziranim kvantitativnim testovima u serumu ili plazmi.\n \nUz zadovoljene sve gore navedene uvjete HDMBLM pozdravlja izmjenu Pravilnika o načinu obavljanja medicinsko-biokemijske djelatnosti u liječničkim ordinacijama. Prof.dr.sc Ana-Maria Šimundić, Predsjednica HDMBLM"]
[48,"Zvjezdana Špacir Prskalo","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nmislim da je glas naše struke itekako važan: nedopustivo je da ovako predloženi Pravilnik stupi na snagu bez revidiranja od strane HKMB. Obavljanje medicinsko-biokemijskih analiza uključuje znanje o predanalitičkim čimbenicima, inteferencijama, provođenju kontrole kvalitete i temeljnu educiranost pa su to glavni argumenti zašto nešto jednostavno i praktično može biti itekako pogrešno."]
[49,"Valentina Verić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nu potpunosti se slažem sa svim iznesenim argumentima i komentarima kolega i kolegica. Promjena Pravilnika osim što je ishitrena, također omalovažava našu struku."]
[50,"Matea Zorić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Slažem se sa svim do sada navedenim komentarima kolega i kolegica te podržavam stav HKMB. Kako je već prethodno naglašeno u brojim komentarima ovakav način donošenja Pravilnika bez savjetovanja sa strukom može biti samo štetan. Naime, svima koji se bave laboratorijskom medicinom jasno je koliko izazova i mogućnosti pogreške postoji u procesima analize posebice kada se radi o POCT analizatorima. Ukoliko bi se toliko klinički bitne pretrage prepustile kadaru bez dovoljno kompetencija lako bi se mogao dogoditi propust u vidu zbrinjavanja pacijenta. Nadam se da nije potrebno da se prvo dogodi greška kako bi uvidjeli da ovakav Pravilnik smanjuje sigurnost pacijenta."]
[51,"Ivana Marković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nu potpunosti se slažem sa svim iznesenim argumentima kolegica i kolega. Izmjena Pravilnika je ishitrena i ne odražava mišljenje struke i HKMB. Pokušaj klasifikacije pojedinih pretraga kao \"jednostavnih\" (da bi se time umanjila značajnost njihove pravilne izvedbe čime bi se omogućilo nekompetentnom osoblju obavaljnje istih) narašava kvalitetu zdravstvene usluge i predstavlja rizik za pacijenta."]
[52,"LARA MILEVOJ KOPČINOVIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nU potpunosti se slažem sa svim do sada izrečenim komentarima i argumentima poštovanih kolegica i kolega. Ističem još jednom da Nacrt Pravilnika u predložem obliku nije prihvatljiv, te predlažem da se uvaže svi prijedlozi i preporuke HKMB. Kvaliteta zdravstvene skrbi i sigurnost bolesnika moraju biti imperativ svim dionicima zdravstvenog sustava!"]
[53,"Sanja Kožaj","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n u potpunosti se slažem sa svim iznesenim argumentima i stavovima kolega i kolegica. Protivim se ovakvoj izmjeni Pravilnika, koja je ishitrena i ne odražava mišljenje HKMB i cijele struke. Nedopustivo je da se s epitetom \"jednostavnih\" medicinsko-biokemijskih pretraga banalizira i degradira struka medicinskih biokemičara. Nadam se da ćete čuti glas struke i zapitati se gdje je u cijeloj priči pacijent i kvaliteta pružanja zdravstvene usluge na koju se stalno pozivate."]
[54,"Mila Lovrić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSlažem se s dosada iznesenim komentarima. Prema svim preporukama i smjernicama laboratorijske pretrage mogu provoditi samo oni koji su svjesni njihovih ograničenja, jer krivi nalaz može utjecati na konačnu kliničku odluku."]
[55,"Predrag Grabusin","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nDio pretraga navedenih u nacrtu Pravilnika o izmjeni pravilnika o načinu obavljanja medicinsko-biokemijske djelatnosti u liječničkim ordinacijama je iz kategorije specijalističkih pretraga (čl.4 trenutno važećeg Pravilnika o vrstama pretraga koje obavljaju medicinsko-biokemijski laboratoriji). Te pretrage se ne rade na nivou primarne zdravstvene zaštite u medicinsko-biokemijskim laboratorijima, vjerojatno zato što nisu  jednostavne kvalitativne i kvantitativne pretrage. Kojom su onda logikom stavljene na popis pretraga za rad u liječničkim ordinacijama s obzirom na to da liječnici nemaju dovoljne kompetencije za medicinsko biokemijsku djelatnost.\nMišljenja sam da treba u potpunosti promijeniti prijedlog Pravilnika o načinu obavljanja medicinsko-biokemijske djelatnosti u liječničkim ordinacijama koji mora biti usklađen s međunarodnmi i hrvatskim standardima."]
[56,"IVANA STRUKAR","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nnakon dugogodišnjeg rada u struci zatečena sam predloženim izmjenama Pravilnika i smatram ih neprihvatljivima.\nNadam se da će razum prevladati i da će se uvažiti svi navedeni komentari, kao i preporuke HKMB."]
[57,"Marina Bene Horvat","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n u potpunosti se slažem sa svim dosad iznesenim argumentima i stavovima kolega i kolegica."]
[58,"Vera Čarapina","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nslažem se s kolegicama i kolegama. Pridružujem se negodovanju i zaobilaženju cijele struke od strane Ministarstva. Prijedlog je neshvatljiv, pogotovo danas kad se radi na akreditaciji laboratorija. Činim to u nadi da će se struka uspješno očitovati i izboriti za svoje mjesto, koje mu pripada u zaštiti svog djelovanja i zdravlju pacijenata."]
[59,"Sven Komljenović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nkao student smatram da bi ova odluka donijela do degradacije medicinsko-laboratorijske struke. Smatram da ova izmjena ne bi smjela biti donesena bez konzultacije struke od koje se ovim činom u principu \"krade\" dio posla.\nLijep pozdrav"]
[60,"Iva Đikić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nnedavno sam završila studij medicinske biokemije, ali znanjem i vremenom provedenim u laboratriju mogu potvrditi mišljenje kolega i kolegica. \"Jednostavne kvalitativne i kvantitativne\" medicinsko-biokemijske pretrage kod mnogo pacijenata su bile ključne u rješavanju statusa pacijenata, naravno kada se liječnik može pouzdati u rezultat tih pretraga. Povjerljivost u nalaze omogućuju razne kontrole kvalitete i proces akreditacije, a u te procese uključena je HKMB kao krovna organizacija same struke. Prema tome, ovaj potez Ministarstva ocijenila bih krajnje neodgovornim i neprofesionalnim, te smatram da ako je potrebna promjena zakona, HKMB bi trebala biti ta koja će predložiti na koji način će se taj zakon mijenjati."]
[61,"Ana Cvetko","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nkao studentica 5.godine Medicinske biokemije mogu reći da sam šokirana ovim Prijedlogom izmjene pravilnika. Sama činjenica da navedene pretrage nazivate jednostavnima, i činjenica da ste tako \"brzinski\" i bez poštivanja mišljenja struke sastavili ovaj Prijedlog, govori o tome koliko slabo poznajete problematiku medicinsko-biokemijske djelatnosti i složenost procesa za određivanje bilo koje pretrage ako se želi dobiti kvalitetan nalaz. Ovakav Prijedlog bi onemogućio kvalitetne i precizne nalaze kakve pacijenti zaslužuju. Apsolutno sam suglasna sa stavom HKMB u vezi izmjene Pravilnika."]
[62,"Miljenka Maradin","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nU potpunosti se slažem sa već iznesenim argumentima i stavovima kolegica i kolega. \nNe mogu se oteti dojmu i razočarenju da su medicinsko-biokemijska djelatnost i magistri medicinske biokemije još uvijek neprepoznati u zdravstvenom sustavu Hrvatske. O tome govori činjenica da se naš rad svodi na „jednostavne kvalitativne i kvantitativne“ medicinsko-biokemijske pretrage. Ove, naoko jednostavne pretrage (od kojih su neke i specijalističke) su itekako zahtjevne jer da bi do pacijenta i liječnika došao vjerodostojan nalaz potrebno je ispuniti čitav niz predanalitičkih, analitičkih i postanalitičkih zahtjeva. Stoga se nikako ne mogu složiti da se može zaobići čitav niz standarda koje primjenjujemo u svakodnevnom radu i da se u liječničkoj ordinaciji može, ovako ishitreno, dopustiti provođenje navedenih pretraga. Sam postupak govori upravo o nepoznavanju medicinsko-biokemiijske djelatnosti i banaliziranju izvođenja pretraga što svakako ne ide u korist pacijenata.\n Ne slažem se s Nacrtom prijedloga Pravilnika jer ovakav, bez poštivanja preporuka HKMB, sigurno ne može rezultirati unapređenjem dostupnosti zdravstvene zaštite."]
[63,"Marija Miloš","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram nedopustivim da se ovakav dokument, iznimno važan za medicinsko-biokemijsku struku, ali i cjelokupni zdravstveni sustav,  donosi mimo zakonske procedure i bez uvažavanja mišljenja nadležne komore, strukovne organizacije koja se brine za unaprijeđenje medicinsko-biokemijske djelatnosti. Ovako predloženim pravilnikom bila bi omogućena izrada laboratorijskih analiza bez stručnog nadzora i od strane nekompetentnih osoba, što bi moglo rezultirati lošim posljedicama po zdravlje bolesnika. Nadam se da to nitko ne želi i da se ovdje radi tek o ishitrenom i nepromišljenom potezu a ne o pokušaju „lova u mutnom“. Slažem se s do sada iznesenim komentarima kolegica i kolega i ne podržavam navedeni prijedlog Pravilnika o načinu obavljanja medicinsko-biokemijske djelatnosti u liječničkim ordinacijama."]
[64,"Valentina Cesar Kocijan","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\ngotovo je nemoguče vjerovati da se tako važne stvari donose bez mišljenja struke!\nSamom činjenicom da navedene pretrage smatrate jednostavnim govori o tome koliko malo ste upućeni u proces rada i odgovornosti za svaki rezultat koji može imati velike posljedice za pacijenta. \nSamo kontinuirana edukacija i nadzor takvog rada od  strane struke je jedino moguće dopustivo riješenje!"]
[65,"Irena Linarić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani\nu potpunosti se slažem i podržavam sve dosad iznesene primjedbe i argumente cijenjenih kolegica i kolega, a protiv prihvaćanja iznesenog nacrta prijedloga „Pravilnika o izmjeni Pravilnika o načinu obavljanja med-biok.djelat.u liječ.ordin.“ - mislim da se prvenstveno radi o bazičnom neznanju što je medicinska biokemija kao struka i koja je njena uloga i značaj u biomedicinskoj znanosti, a iz svega proizlazi nepoštivanje njene djelatnosti i kompetencija. I bez dodatnog ponavljanja brojnih činjenice koje su u vezi s time izrečene od strane kolega med.biokemičara, a koje su točne i  s kojima se svi  susrećemo u  svakodnevnom rutinskom radu, nameće se pitanje zašto jednostavno svatko ne radi svoj posao (liječnici vs. med. biokemičari) za koji je stručan i osposobljen tijekom niza godina studija, specijalizacija i konstantnih stručnih edukacija, znanstvenih nadogradnji, uz međusobna uvažavanja, nadopunjavanja i timski rad. Mislim da struka treba zauzeti jedinstveni stav i odbaciti ikakvu mogućnost manipuliranja laboratorijskim pretragama - s jedne strane marketinški izazvanu euforiju u nekim liječničkim ordinacijama i banaliziranje da mogu imati rezultate „jednostavnih“ laboratorijskih pretraga „odmah i u pet minuta“, a s druge strane postoje i slučajevi prvo ishitrene nabavke laboratorijske opreme (npr POCT aparati, hematološki brojači), a tek onda spoznaje da se bez laboratorijskog osoblja - lab.tehničara (SSS i VŠS) i mag.med.biokemije, neće/ne mogu s njom služiti, jer nemaju ni znanja ni kompetencije. I opet ponavljam, neka u ovom našem zdravstvenom sustavu svatko radi svoj posao za koji je školovan, uz međusobna uvažavanja srodnih struka i njihovih kompetencija, a cilj je jedinstven - sigurnost i zaštita korisnika zdravstvenih usluga."]
[66,"Valentina Šenjug","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nnedopustivo je donositi ovako važne promjene bez uključivanja i uvažavanja mišljenja struke! Moje kolegice i kolege dali su valjane i neporecive argumente protiv ovog Pravilnika i u potpunosti se s njima slažem. Nemoguće je pojednostaviti laboratorijski proces do te mjere da ga u rutinskoj praksi izvode djelatnici koji nisu educirani za isti bez gomile štetnih posljedica. A ušteda? Želite smanjiti troškove zdravstva, znate li koliko je skuplje određivanje neke pretrage na POCT aparatu u usporedbi s velikim sustavima u laboratoriju? Nacrt Pravilnika treba promijeniti u skladu s preporukama Hrvatske komore medicinskih biokemičara."]
[67,"Katarina Škrlec","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nstudentica sam medicinske biokemije i ovim putem bih htjela iskazati suglasnost sa stavom HKMB o prijedlogu Pravilnika. Smatram da bi se trebalo uvažiti mišljenje stručnjaka, medicinskih biokemičara, kako bi se pacijentima mogla pružati kvalitetna medicinska skrb."]
[68,"Viktorija Bevanda","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nmišljenja sam da nacrt pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama uopće nije u skladu sa stavom struke i Hrvatske komore medicinskih biokemičara a niti poštuje zakon. Slažem se sa komentarima svojih kolegica i kolega koji su to već obrazložili."]
[69,"Sonja Podolar","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nu potpunosti se slažem sa svim do sada iznesenim argumentima o ishitrenosti promjena Pravilnika. Iza rada i stručnih odluka medicinskih biokemičara stoje godine školovanja, preporuka i stručnih nadzora HKMB, a u novije vrijeme i akreditacijke agencije. Sve nove tehnologije i pretrage prvo prolaze sito struke, i tek nakon dokaza o njihovoj uspješnosti ulaze u laboratorije. Zaobilaženjem mišljenja struke dolazimo do rasipanja resursa (kojih je u zdravstvu ionako premalo) i narušavanja kvalitete zdravstvene usluge."]
[70,"Vesna Supak Smolcic","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Smatram nepotrebnim ponavljati sve što su moji kolege tako detaljno obrazložili. Slažem se sa svim njihovim dobro argumentiranim stavovima i pridružujem se njihovom iskrenom negodovanju. Ipak osjećam potrebu izraziti neugodno iznenađenje neprofesionalnošću i neozbiljnošću djelovanja Ministarstva koje je na ovakav način \"zaobišlo\" sve protokole i donijelo na prijedlog dokument koji izravno ugrožava ljudsko zdravlje. Pravilnik u ovom obliku može se samo odbiti, a jedino rješenje je njegova temeljita revizija od strane kompetentnih stručnjaka, medicinskih biokemičara."]
[71,"Irena Dobrović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nstudentica sam medicinske biokemije i smatram da smjesta treba odbaciti ovakav prijedlog Pravilnika. Sramotno je da se pokušavaju uvesti promjene u načinu obavljanja medicinsko-biokemijske djelatnosti, a da se s njima ne slaže komora koja tu struku predstavlja. Također nije u redu niti da dopis HKMB nije uzet u obzir prilikom izrade nacrta Pravilnika. Najmanje što se može učiniti jest poslušati argumente medicinskih biokemičara i tek nakon toga početi izrađivati nacrt Pravilnika."]
[72,"Josipa Periša","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\ns obzirom da je ishitreno donešen prijedlog za promjene Pravilnika o medicinko-biokemijskoj djelatnosti u liječničkim ordinacijama bez uvažavanja stručnog mišljenja za to mjerodavnog tijela: HKMB smatram da se prvenstveno treba savjetovati i prihvatiti stručno mišljenje Komore u čijem je interesu očuvanje kvalitete rada medicinskih biokemičara i struke općenito. Osobno smatram da bi se izostavljanje kontrole nad rezultatima navedenih pretraga od strane educiranog i odgovornog medicinskog biokemičara, a prepušteno na samoprocjenu liječniku unutar ordinacije, kao i uvođenje dodatnih pretraga trebalo onemogućiti. Sigurnost pacijenta, koja bi trebala biti viši cilj obiju struka, ovom bi odlukom bila ugrožena, budući da se preskaču koraci koji osiguravaju dosljednost, točnost i kontrolu rezultata pretraga,a za koje je odgovoran medicinski biokemičar."]
[73,"Mihovil Horvat","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nsmatram da je ovakav prijedlog Pravilnika neutemeljen jer nije u obzir uzeto mišljenje struke i nepotreban jer u RH već postoje stručnjaci - medicinski biokemičari  koji to obavljaju. Smatram da je ovakva odluka štetna za cijeli zdravstveni sustav, a pogotovo za pacijente."]
[74,"ANDREJA NIMAC","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\ndajem svoju podršku svim dosada napisanim argumentima,kao i HKMB u nastojanjima da ne dođe do provedbe u život ovog neprofesionalnog,nestručnog i ishitrenog Pravilnika.Moram samo dodati da ne smijemo dopustiti da nas se okarakterizira riječju JEDNOSTANAV.To je degradirajuće ,omalovažavajuće za struku,za posao koji obavljamo ,za školovanje koje prolazimo.Navedene\" JEDNOSTAVNE\"pretrage,na \"JEDNOSTAVNIM\"aparatima nikako nemogu biti predmet odluke zdravstvene administracije,in vitro industrije,već svih karika u lancu koji se zove ZDRAVLJE,a znamo to su,HKMB,MZ,HZZO,LK,i u konačnici korisnici naših usluga zbog kojih mi postojimo.Ne vidim tu nikakvu dobrobit za naše pacijente,za zdravstveni sustav,već samo interes proizvođača i distributera opreme.Iskreno se nadam još jedno, a što se pokazalo kao pravilo-došli su NOVI ljudi na bitne pozicije, pa će SVE biti NOVO ,pa i ovaj Pravilnik."]
[75,"Lucija Franin","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nkao studentica medicinske biokemije želim izraziti podršku svojim budućim kolegama i suglasnost sa stavom HKMB. Smatram da ovakav nacrt Pravilnika treba odbaciti jer je štetan za pacijente i za čitav zdravstveni sustav."]
[76,"Dubravka Živković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSmatram da je ovaj nacrt Pravilnika o načinu obavljanja med-bk djelatnosti u liječničkim ordinacijama donešen na brzinu i da kao takav ne ide u korist pacijentima. Edukacija medicinskog biokemičara traje 10 godina, te smatram da liječnik nije dovoljno educiran za ovakvu vrstu djelatnosti."]
[77,"Karolina Novački","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\ns obzirom na edukaciju koja je potrebna za kvalitetno obavljanje medicinsko-biokemijske djelatnosti, sve parametre (predanalitičke, analitičke) te mjere unutarnje i vanjske kontrole koje su nužne za dobivanje točnih i pouzdanih rezultata pretraga, kao studentica 5. godine Medicinske biokemije, smatram da je odluka ishitrena te da izmjena Pravilnika ne ide u korist poboljšanja skrbi pacijenata."]
[78,"SanjaDželajlija","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nslažem se sa svim navedenim komentarima članova Hrvatske komore medicinskih biokemičara o izmjenama Pravilnika o obavljanju medicinsko-biokemijske djelatnosti u liječničkim ordinacijama. Mišljenja sam da je navedeni prijedlog potrebno poništiti u cijelosti koji je donio sad već bivši ministar prethodne vlade, s obzirom da je donesen žurno prije završetka mandata i da bi mogao donijeti veliku štetu pacijentima i zdravstvenom sustavu. Izmjene Pravilnika se moraju donositi u skladu sa strukom, prema prijedlogu i mišljenjima nadležne komore za navedenu djelatnost, što u ovom slučaju nije učinjeno (namjerno ili slučajno?). Sljedeća su pitanja tko će plaćati troškove koji bi eventualno proizašli iz takvog \"bržeg\" dijagnosticiranja; pacijent osobno ili HZZO? Tko će odgovarati za učinjenu štetu pacijentima? Pogrešni rezultati znače pogrešno liječenje. Čini se da se navedenim pravilnikom želi otvoriti prostor novog tržišta dobavljačima uređaja. Da li je netko pitao liječnike obiteljske medicine što misle o tom pravilniku? Zaista tužno."]
[79,"Pavica Šonjić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\niz priloženog je vidljiva manjkavost Nacrta Pravilnika, što upućuje na ishitrenost predloženih izmjena, koje umjesto da unaprijeđuju kvalitetu laboratorijskog rada, a samim time i skrb za pacijenta, imaju tendenciju upravo suprotnog ishoda. Stoga kao studentica 5.godine medicinske biokemije smatram kako priloženi Nacrt ne bi trebalo prihvatiti, već uistinu uvažiti konstruktivne prijedloge odgovornog tijela za obavljanje medicinsko-biokemijske djelatnosti Hrvatske komore medicinskih biokemičara."]
[80,"József Petrik","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Slažem se sa, do sada iznesenim komentarima kolegica i kolega.  S obzirom na činjenicu, da Nacrt Pravilnika ne odražava mišljenje HKMB, mjerodavnog tijela za obavljanje medicinsko-biokemijske djelatnosti, smatram da izmjena Pravilnika o načinu obavljanja medicinsko-biokemijske djelatnosti u liječničkim ordinacijama u navedenom obliku ne zadovoljava ni pravne a ni stručne okvire."]
[81,"Blaženka Matek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nizmjenom ovog Pravilnika, neće se ništa postići u praksi. Tzv.\"jednostavne pretrage\" i nisu uvijek tako jednostavne kako se čini na prvi pogled, te može dovesti u zabludu i pacijenta i liječnika, a konačni nalaz će se ipak tražiti u laboratoriju.\nEvo primjera nekontroliranog glukometra iz prakse, prikaz slučaja: Dolazi pacijentica vidno zbunjena zbog snižene vrijednosti glukoze (cca 2 mmol/L), izmjerene u više navrata na suprugovom aparatiću, koji si je uspio \"super\" regulirati glukozu.Rezultat mjerenja glukoze u MBL bio je u referentom intervalu, a naknadnim uzorkovanjem kod supruga utvrđene su povišene vrijednosti glukoze i HbA1c."]
[82,"Ines Alpeza Viman","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Teško je dodati nešto što prethodni komentari nisu obuhvatili. Ipak, imam potrebu javno apelirati na savjest i svijest svih koji sudjeluju u iniciranju i oblikovanju promjena kao i načinu njihove provedbe. Izmjena pravilnika je svakako potrebna, ali samo u smjeru poboljšanja za konačnog korisnika (pacijenta) uz očuvanje  i uvažavanje svih „kotačića“ (koliko god oni mali ili veliki bili) koji omogućavaju funkcioniranje zdravstvenog sustava. Poboljšanje za pacijenta nikako ne može biti dostupnost nalaza upitne pouzdanosti – što bi svakako bilo izdavanje nalaza bez provedbe dobro definiranih pravila dobre laboratorijske prakse- od pripreme pacijenta do ispisanih informacija na konačnom nalazu i njihovog tumačenja."]
[83,"Lada Stanišić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da bi izmjena Pravilnika koja nije donesena na prijedlog HKMB stvorila dodatni nered u laboratorijskoj dijagnostici. Rad na aparatu (kalibracija, kontrola, izdavanje rezultata) nije jedino. Predanalitika koja je za nas danas najveći problem svi zanemaruju, a što je s različitosti metoda, referentnim intervalima i tumačenjima tih različitosti? Smatram da je ovo samo pogodovanje distributerima POCT analizatora a ne sređivanje zdravstvenog sustava na korist pacijenata."]
[84,"Mirjana Mariana Kardum Paro","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nbrzina i način kojim se nastoje provesti predložene izmjene Pravilnika o načinu obavljanja medicinsko-biokemijske djelatnosti u liječničkim ordinacijama sve govore, a s neuvažavanjem struke i stečenih kompetencija mag. medicinske biokemije/spec. med. biokemije i nakon niza godina edukacije se odavno i gotovo svakodnevno susrećemo. Potreba za izmjenom Pravilnika je neosporna, ali žurba oko njegove izmjene uz naglašenu ignoranciju mišljenja struke i prijedloga HKMB jeste i sporna i upitna. Jer, zaista, pitanje je u kojem momentu i zašto se reforma Hitne medicinske pomoći pretvorila u reformu PZZ? Sapienti sat.\nI da se ne ponavljamo, kolegicama i kolegama čestitam na svim iznijetim argumentima kojima svakodnevno potvrđuju kompetenciju i svjedoče važnosti poznavanja struke."]
[85,"Daniela Šupe Domić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nne podržavam ovakve izmjene Pravilnika. Budući da bi nam jedino moralo biti važno zdravstveni sustav učiniti boljim, smatram da je za izmjene potrebno pomnije planiranje, vezano za dobro poznavanje svih čimbenika koji utječu na rezultate POCT analiza. Sve kolege koji su u bolničkim sustavima (i liječnici i medicinski biokemičari) a susreću se s POCT analizama, jako dobro znaju izvore grešaka i značenje svakodnevne kontrole uređaja. Stoga, apeliram da se sasluša mišljenje HKMB u korist pacijenata i da se dodatno ne stvaraju troškovi i zbrka u interpretaciji rezultata, a samim tim u zdravstvenom sustavu."]
[86,"Natalija Badža","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nrazlozi navedeni od strane kolegica i kolega med.biokemičara za neslaganje s nacrtom ovog Pravilnika su višestruki i opravdani.Ovo je pokušaj  da se interes proizvođača POCT uređaja i potrošnog materijala stavi ispred interesa pacijenta ,što je apsolutno neprihvatljivo!"]
[87,"Adinka Barbarić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nMišljenja sam da je predloženi nacrt Pravilnika o načinu obavljanja medicinsko biokemijske djelatnosti u liječničkim ordinacijama neprihvatljiv.Po trenutno važećem zakonu ,izmjene još uvijek važećeg pravilnika moguće je činiti samo uz prijedlog i suglasnost HKMB, i bez obzira što ste napisali da je donešen na prijedlog HKMB ,to NIJE TOČNO.Ovaj Nacrt ,zapravo,banalizira i omalovažava medicinsko biokemijsku djelatnost,ne poštuje mišljenje i prijedloge struke i može prouzročiti ozbiljne liječničke pogreške.Izmjene Pravilnika treba činiti samo na prijedlog HKMB i uz suglasnost HLK.\nNe razumijem čemu hitnost postupka-samo dva dana za očitovanje HKMB?\nTko bi po ovom Nacrtu trebao biti odgovoran za točnost i preciznost nalaza?\nTko vrši nadzor nad radom ?\nKakvu unutarnju i vanjsku kontrolu kvalitete će provoditi?\nHoće li svaka ordinacija provoditi evaluaciju instrumenata i verifikaciju metoda?\n.....itd,itd,ili su možda te procedure rezervirane samo za MBL.\nKoliko sve to košta i tko to plaća?\nTko profitira?:proizvođači opreme i distributeri iste sigurno\nNadam se da će komentari i prijedlozi struke biti uvaženi."]
[88,"Ivanka Tokić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nU potpunosti se slažem sa svim komentarima mojih kolegica i kolega,te smatram da ova izmjena pravilnika nema uporište u postojećim zakonima i pravilnicima struke i HKMB.\nProvođenje takvih pretraga (nimalo \"jednostavnih\")u liječničkim ordinacijama treba biti pod nadzorom magistra medicinske biokemije ,od kalibracije i kontrole takvih aparata,preko edukacije osoblja koje bi na njima radilo, do provođenja vanjske(republičke) procjene kontrole kvalitete ,te stručnog nadzora HKMB..."]
[89,"Donatella Čagljević","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\n\nuzimajući u obzir znanja i vještine koje tijekom pet godina studija stječemo za zvanje magistra medicinske biokemije i laboratorijske medicine te dodatnu četverogodišnju specijalističku edukaciju, sve usmjereno na osiguranje kvalitete u laboratorijskom radu, ne smatram primjerenim prosljeđivanje odgovornosti za ovu djelatnost na struke koje su tijekom svog obrazovanja znatno manje upućivane u način funkcioniranja jednog ovakvog sustava i sav pozadinski rad koji prethodi implementiranju i provođenju jednostavnih medicinsko - biokemijskih pretraga.\nU skladu s time, kao studentica 5. godine Medicinske biokemije, izražavam neslaganje s promjenama u Pravilniku te se nadam da će se ponovno razmotriti svrsishodnost istih, s ciljem osiguranja pravilnog provođenja naše zajedničke primare zadaće - skrbi o pacijentu/ ispitaniku."]
[90,"Marica Juretić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da je ovaj prijedlog Pravilnika neprihvatljiv, donešen iz potpuno netransparentnih razloga, te nije u skladu sa zakonskom regulativom. Podržavam sve prethodne komentare kolegica i kolega, ovako ishitreno donošenje Pravilnika, bez prethodnog konzultiranja sa laboratorijskom strukom samo ide na štetu pacijenta, a ne boljoj skrbi. Što slijedi dalje? Hoće li na kraju pacijent sam izrađivati sebi pretrage, te rezultate slati liječniku putem mobilne aplikacije?"]
[91,"MARINA ČEPRNJA","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nS obzirom da nam je svima cilj isti, a to je pravovremena, ali u prvom redu ipak odgovarajuća zdravstvena zaštita pacijenata smatram da su u vašem prijedlogu preskočene iznimno važne smjernice dobre laboratorijske prakse koje uključuju, kako analitičke tako i predanalitičke i postanalitičke procese.\nSam sustav kakvoće u procesu od prikupljanja uzoraka do izvedbe testova i izdavanja konačnog nalaza iznimno je bitan, a novim prijedlogom pravilnika potpuno je eliminiran. Zato apeliram da se novi prijedlog pravilnika ne usvoji te da se svakako ne dopusti rad u njemu navedenih analiza bez adekvatnog sustava kontrole.\nIskreno se nadam da će biti provedena stručne revizije predloženog pravilnika i da će biti uvažani prijedlozi  Hrvatske komore medicinskih biokemičara."]
[92,"Ana-Katarina Kralj","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nkao studentica pete godine medicinske biokemije želim izraziti svoje neslaganje s predloženim izmjenama Pravilnika o načinu obavljanja medicinsko-biokemijske djelatnosti u liječničkim ordinacijama. Smatram da su navedene izmjene štetne kako za struku, tako i za pacijente."]
[93,"Ana Bronić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Prema trenutno važaćem pravilniku (Članak 2) piše da se dodatne pretrage mogu uvoditi \nsukladno preporukama Hrvatske komore medicinskih biokemičara (dakle preporuka struke!). \nU navedenom slučaju preporuke HKMB nisu uzete u obzir, a iz  Pravilnika o \nizmjeni nije ni vidljivo ostaju li  članci 3-6 trenutno važećeg pravilnika isti. Dakle, Pravilnik o \nizmjenama je nedorečen i nejasan, a pri izmjenama nisu uvažene preporuke struke. Stoga \nje i njegovo prihvaćanje vrlo upitno."]
[94,"Andrijana Ščavničar","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Pištovani, slažem se sa svime što su već naveli moji kolege. Ne možete pri donošenju ovog Pravilnika zaobići struku i ne uvažiti prijedloge HKMB. Medicinsko-biokemijske pretrage su puno više od toga da se stisne gumb na aparatu s jedne strane i sa druge strane imate rezultat (puno stvari i događaja mogu utjecati na rezultat analize i treba ih znati tumačiti...). Vjerujem da ste se malo \"zaletili\" i da ćete uvažiti naše primjedbe."]
[95,"Ivan Ožvald","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSlažem se sa svim do sada iznesenim stavovima kolegica i kolega. Želim misliti da je prijedlog pravilnika ishitren i donesen u neznanju. Nadam se da će nakon stručne revizije predloženog pravilnika i uvažavanja prijedloga Hrvatske komore medicinskih biokemičara profitirati pacijenti, a ne proizvođači opreme."]
[96,"Domagoj Marijančević","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Budući da su kolege predstavile jasnu argumentacijsku liniju neutemeljenog pravno-proceduralnog, zakonodavnog, profesionalnog i stručnog okvira koji je prekršen pokušajem donošenja promjenjenog Pravilnika o načinu obavljanja medicinsko-biokemijske djelatnosti u liječničkim ordinacija, fokusirat će se na (sve bitnije) ekonomske konotacije problema. Kada želimo implementirati nove dijagnostičke tehnologije u sustavu zdravstvu (npr. pretrage uz bolesnika) moramo analizirati tri primarna parametra (i) utjecaj na ishod bolesnika, (ii) utjecaj na sam proces skrbi, i (iii) utjecaj na korištenje svih potrebnih resursa. Lako je izračunati trošak svih potrebnih resursa po jedinici izvršene pretrage, iz kojeg je vidljivo kako su pretrage uz bolesnika znatno skuplje u odnosu na iste obavljene u medicinsko-biokemijskim laboratorijma. S navedenom činjenicom trebali bi biti upoznati odgovorni u Hrvatskom zavodu za zdravstveno osiguranje i vjerujem kako ne bi pozitivno reagirali na financijske posljedice koje bi donjele izmjene ovog Pravilnika u sustavu zdravstva. Sve navedeno je osobito važno u razdoblju kada su financijski aspekti poslovanja svih sudionika u sustavu zdravstva postali imperativ strategija na svim političkim i upravljačkim razinama kako u Republici Hrvatskoj, tako i u Europskoj uniji. Postoji samo mali broj studija isplativosti (engl. Cost-effectiveness analysis) koje su poduzete za pretrage uz bolesnika, međutim sve zaključuju kako je ograničena kvaliteta dokaza o kliničkoj učinkovitosti nakon njihovog uvođenja (smanjenje hitnih prijema, broja hospitalizaciju, duljine boravka, itd.) . Budući da se uvođenjem pretraga uz bolesnika ne mijenja učinak procesa zdravstvene skrbi, ne možemo očekivati postojanje bilo kakve uštede u sustavu zdravstva. Raspravljajući o važnim profesionalnim dilemama, uvijek moramo razlikovati iznimke od pravila. Analiza zdravstvene isplativosti pretraga uz bolesnika na otocima, u ruralnim, planinaskim i područjima od posebne državne skrbi mora se raščlaniti zasebno, no uvijek uz konzultaciju i nadzor relevantnih stručnih organizacija. Zaključujem kako Pravilnik o načinu obavljanja medicinsko-biokemijske djelatnosti u liječničkim ordinacija zahtjeva doradu i usklađivanje s međunarodnim standardima uz konzultaciju svih sudionika (kojih se promjene tiču) ali nikako ne ishitrenu promjenu sumnjivog zakonodavnog hodograma.\n \nOdgovornima koji su dužni dostaviti odgovore sudionicima ovog e-savjetovanja preporučam na čitanje sljedeću recentnu publikaciju: St John A, Price CP. Economic Evidence and Point-of-Care Testing. Clin Biochem Rev. 2013 Aug;34(2):61-74."]
[97,"Livija Šimičević","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Podržavam dosad napisane komentare kolega i kolegica te se protivim donošenju ovakve verzije Izmjene Pravilnika  o načinu obavljanja medicinsko-biokemijske djelatnosti u liječničkim ordinacijama. Hrvatska komora medicinskih biokemičara kao krovno stručno tijelo također ne podržava uvođenje predloženih izmjena te nikako ne stoji tvrdnja da se ova izmjena donosi na prijedlog HKMB.\nTko je donio odluku i na temelju kojih stručnih činjenica koje su jednostavne kvantitativne pretrage navede u ovim izmjenama? Tko će preuzeti odgovornost za nabavu takvih uređaja? Po kojim kriterijima će se takvi uređaji nabavljati? Tko će i na koji način provesti edukaciju? Tko će i na koji način verificirati navode proizvođača? Tko će i na koji način provoditi kontrolu kvalitete provođenja analiza? Tko će preuzeti odgovornost za izdavanje rezultata navedenih pretraga? Samo su neka od pitanja bez odgovora...\nNaime, EU je prepoznala da reguliranost tržišta medicinskih proizvoda ne slijedi trenutnu ponudu na tržištu te je u planu revizija regulative, vidjeti više na: http://ec.europa.eu/growth/tools-databases/newsr\noom/cf/itemdetail.cfm?item_id=8863&lang=en \nDobrobit pacijenta nam mora biti na prvom mjestu te se Ministarstvo zdravstva ne može pa ni ne smije oglušiti na stručne objekcije navedene bilo od stručnjaka u navedenoj djelatnosti bilo od HKMB. \nIzmjena zastarjelog pravilnika je neophodna, ali se ne može napraviti bez stručnog dijaloga i HKMB i HLK."]
[98,"Nedjeljak Ruljančić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Ovakav ishitreno dani Nacrt Pravilnika ne regulira sve što je potrebno da bi se obavljanje medicinsko-biokemijske djelatnosti u ordinacijama odvijao na odgovarajućoj stručnoj razini a razlog tome je da se nije uvažilo mišljenje Hrvatske Komore Medicinskih Biokemičara. Uz uvažavanje potrebe za izmjenom Pravilnika iz 2005. godine za dobrobit pacijenata, ali pristup tome treba biti uz stručnu suradnju."]
[99,"Sandra Dundović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","U Nacrtu Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama vidljivo je da nije prihvaćena većina predloženog od strane HKMB. Samim tim, kao član iste, ne slažem se s navedenim izmjenama."]
[100,"Nikolina Puc","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nNe slažem se sa promjenama Pravilnika o načinu obavljanja medicinsko- biokemijske djelatnosti u liječničkim ordinacijama. Smatram da je donošenje Pravilnika, bez prethodnih konzultacija sa nositeljima struke i apsolutno ignoriranje mišljenja Hrvatske komore medicinskih biokemičara protuzakonito, te ugrožava zdravlje i sigurnost pacijenata (koji na žalost neće biti ni svjesni da su ugroženi). Proglašavanje navedenih pretraga „jednostavnima“ je čisto banaliziranje stvari i rezultat neznanja i nepoštivanja struke. Osobito je zabrinjavajuća činjenica da se te “ jednostavne „pretrage „…koriste za probiranje, kontrolu i praćenje bolesti te postavljanje radne dijagnoze“.  I to ambulantama PZZ. I Županijskim zavodima za hitnu medicinu, gdje govorimo o životno ugroženim pacijentima. Moram priznati da me baš zanima čije je to mišljenje ovdje presudno, točnije koje će to tijelo, udruga, komora, agencija ili slično biti ta koja će neki od navedenih testova proglasiti „uporabnima“ i dovoljno dobrima za sve navedene karakteristike.  Možda je dovoljno da to samo potvrdi dobavljač uređaja. Jer ipak, on ga prodaje, ako kaže da je jednostavan, pouzdan i da ga ne treba kontrolirati ni provjeravati, onda to stvarno i je tako. Stručne udruge, Komora i stručni nadzor, Hrvatska akreditacijska agencija…oni tu uopće nisu bitni. Žalosno."]
[101,"Koraljka Đurić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nmislim da je krajnje licemjerno predložiti nacrt Pravilnika na način da se u prvoj rečenici navodi „na prijedlog Hrvatske komore medicinskih biokemičara“ a istovremeno ne uvažiti niti jedan prijedlog koji je ista dala! \nPodržavam promjenu Pravilnika iz 2005. godine u prvom redu zbog značajnog razvoja medicinsko biokemijske djelatnosti u zadnjih 10 godina. O tome su prethodni komentari detaljno izvijestili.  Također, uvažavam i potrebu za promjenom i boljom organizacijom zdravstvenog sustava na dobrobit pacijenta i prema većoj kvaliteti zdravstvene zaštite. Međutim, ovaj nacrt pravilnika o izmjeni Pravilnika je u direktnoj koliziji s oba navedena zahtjeva i mišljenja sam da ga ne treba prihvatiti!\nZašto zdravstvena administracija u zadnjim danima prethodne tehničke vlade predlaže ovaj nacrt pravilnika o izmjeni pravilnika bez uvažavanja stavova, prijedloga i mišljenja struke (a na prijedlog iste???) ostaje pravo novinarsko pitanje. Mislim da bi odgovor trebala dobiti i struka i javnost."]
[102,"Nataša Rebić Mergl","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Potpuno podržavam dosasašnje komentare kolegica i kolega iz naše laboratorijske struke. Potpuno je neprihvatljivo da se na brzinu donosi podzakonski akt dok se u potpunosti ignorira Zakon o medicinsko-biokemijskoj djelatnosti.Upravo tim ishitrenim izmjenama Pravilnika je vidljivo potpuno nerazumjevanje labotatorijske struke i  nepoznavanje kompletnog procesa našeg rada. Ovakvo nepromišljene izmjene Pravilnika neće doprinjeti boljoj skrbi za pacijenta nego bi upravo suprotno, mogle ugroziti zdravlje pa čak i život pacijenata.Stoga je Pravilnik potrebno izmjeniti u skladu sa stavovima struke i HKMB-a."]
[103,"ADRIANA UNIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nprije svega smatram da  je donošenje izmjena Pravilnika bez uvažavanja stručnog mišljenja nedgovorno, a cijeli postupak krajnje netransparentan i zaobilazi postojeće Pravilnike. \nUz sav posao koji obavljaju liječnici u ordinacijama nije moguće da se laboratorijske pretrage izvode sukladno pravilima dobre laboratorijske prakse, ma koliko one „jednostavne“ bile.  Za svaku navedenu pretragu potrebno je provesti verifikaciju, usporedbu (posebno za harmonizirane pretrage), provoditi unutarnju i vanjsku kontrolu kvalitete što osim pouzdanosti izdanih rezultata dovodi u pitanje i isplativost ovakvog „projekta“. U vremenu kada se teži centralizaciji laboratorijske dijagnostike nepromišljeno je u svakoj ordinaciji uvoditi uređaje koje je potrebno redovito održavati i kontrolirati. U svakodnevnoj suradnji s liječnicima susrećemo se s problemom nerazumijevanja predanalitičkih zahtjeva – primjerice utjecaja hemolize, ikterije, lipemije, lijekova, ugruška i drugih. Laboratorijska dijagnostika se neprestano razvija. Stoga mislim da bi bilo nepromišljeno prepustiti da se pretrage koje bi mogle utjecati na kliničku odluku izvode u svim liječničkim ordinacijama, jer je malo vjerojatno da će liječnici pratiti novosti na području laboratorijske dijagnostike i shvatiti ozbiljnost svih mogućih utjecaja koji za posljedicu mogu imati krivi nalaz. \nPitanja na koja bih svakako voljela dobit odgovor su:\n- Kolika je dijagnostička specifičnost i osjetljivost POCT uređaja (za navedene pretrage) koji će se koristiti u ordinacijama? \n- Kolika je dobit u odnosu na trošak korištenja POCT u svakoj liječničkoj ordinaciji ?\n- Postoji li stvarna potreba za određivanjem navedenih pretraga u svakoj ordinaciji ili su one odabrane jer ih je netko proglasio „jednostavnima“?\nNažalost, živimo u vremenu gdje je samokritičnost potpuno nestala i gdje se prestaje cijeniti stručnost i kompetentnost. Ovo nije nimalo motivirajuće i šalje potpuno krivu poruku svima koji posao za koji su školovani i kvalificirani rade maksimalno odgovorno."]
[104,"MIRJANA PLAVETIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSlažem se i podržavam iscrpne i argumentirane  komentare kolegica i kolega . \nNe slažem se s promjenama  Pravilnika o načinu obavljanja medicinsko-biokemijske djelatnosti u liječničkim ordinacijama  prema kojem popis „jednostavnih pretraga“ u ordinacijama prelazi okvire pretraga u laboratorijima PZZ. Pravilnik ignorira Zakon o medicinsko-biokemijskoj djelatnosti i struku koja dugi niz godina kontinuirano radi na unapređivanju laboratorijskih procesa, uvođenju novih metoda  i standarda, provodi unutarnju i vanjsku kontrolu kvalitete s ciljem dobivanja točnih i pouzdanih rezultata. \nPitam se tko će raditi te „jednostavne pretrage“ na POCT uređajima u liječničkim ordinacijama? Tko će ocijeniti da li je neki uređaj prikladan i prema kojim kriterijima? Tko će provoditi kontrolu kvalitete? Tko će odgovarati za netočne rezultate, krive dijagnoze i terapije? Izvođenje analiza na POCT uređajima se čini jednostavno,  ali nerazumijevanje i nepoznavanje pravila predanalitičkog, analitičkog i postanalitičkog  procesa rezultirat će netočnim i nepouzdanim nalazom, dovesti do krivog zaključka, dijagnoze, pogrešne terapije te ugroziti zdravlje pacijenata. Liječnici  i medicinske sestre nisu educirani za za obavljane laboratorijskih pretraga, nemaju potrebna znanja i iskustva.\nOvako ishitrene i nepromišljene izmjene Pravilnika neće doprinjeti boljoj skrbi za pacijenta ali će osjetno povećati troškove zdravstvenog sustava, a sve u korist dobavljaća POCT opreme.  Pravilnik je potrebno izmijeniti temeljeno na stručnim kriterijima uvažavajući stav struke i mišljenje HKMB."]
[105,"Jelena Vlašić Tanasković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani!\nSpomenute pretrage zaista se i čine jednostavnim. Upravo smo ih takvima mi učinili za vas. Kao rezultat rada osposobljenog i stručnog kadra koji nadzire svaku takvu jednostavnu brojku koja izalzi iz naših laboratorija. Medicinsko-biokemijskih laboratojija, koji su neizostavno i sudionici objektivne, vanjske kontrole kvalitete i stručnog nadzora Komore. A sve u cilju da liječnik, stručnjak, takve naizgled jednostavne brojke tumači u okviru kliniče slike samog pacijenta. O poveznici dobivenih nalaza i pacijenta odlučuje stručnjak iza kojega stoje godine učenja, rada i nerijetko velikog iskustva. Katkada se odluke čine jednostavne, gotovo banalne, no samo laik može smatrati da bi se one mogle donositi bez prethodne osposobljenosti takovog kadra. Stoga smatram neprihvatljivim da se na isti, ishitren i neupućen, način, odlučuje o jednostavnosti laboratorijskih pretraga koje bi se izvodile u liječničkim ordinacijama bez odobrenja ili bar pozitivnog mišljenja struke.  \nU takvom bi se slučaju gotovo pragmatičnom činila i odluka da pacijentima omogućimo takve jednostavne uređaje kod kuće, pa da na temelju dobivenih brojki, možda ovaj puta uz zaobilaženje i nepotrebno zamaranje već ionako preopterećenih liječnika i ljekarnika, sami, na policama supermerkata, odaberu željenu terapiju!"]
[106,"Magdalena Ravlić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsvaki prethodni komentar na  temu Izmjene  pravilnika o načinu obavljanja medicinsko-biokemijske djelatnosti u liječničkim ordinacijama od strane medicinskih biokemičara je valjan i VJERODOSTOJAN !!\nSlažem se u potpunosti s kolegama medicinskim biokemičarima da izmjena Pravilnika mora biti usuglašena s pravilnicima i stajalištima HKMB !\nZar je za „jednostavne“ pretrage bilo jednostavno donijeti ovakvu ishitrenu odluku i jednostavno ignorirati PRAVILNIK O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA\"NARODNE NOVINE\", br. 34/2005. od 16.03.2005.\n(Dodatne pretrage mogu se uvoditi sukladno preporukama Hrvatske komore medicinskih biokemičara.  Članak 2.)\n\nPraksa pokazuje da te jednostavne pretrage baš i nisu uvijek  jednostavne. \nI čemu na kraju cijeli taj niz pretraga u liječničkim ordinacijama primarne zdravstvene zaštite kada će biti slučajeva da će i sami doktori zbog nesigurnosti u same uređaje tražiti vađenje venske krvi u laboratorijima?! To bi onda bio slučaj bržeg i kvalitetnijeg pružanja pravovremene i odgovarajuće zdravstvene zaštite?!? Kontola kvalitete provodi se na dnevnoj bazi i to više puta  u svim medicinsko-biokemijskim laboratorijima diljem Hrvatske  i  na kraju krajeva netko sa svojim potpisom stoji iza proizašlog nalaza ! A što sa tim „malim laboratorijima “ unutar liječničke ordinacije? \n\nS obzirom da na razini cijele države za jednu običnu potvrdu trebate obići niz šaltera i ispoštovati niz pravilnika i postupaka da bi dobili prijeko potrebnu  potvrdu sa ukupno 2 složene rečenice, kako je moguće donijeti tako ishitrenu promjenu pravilnika na temelju „sagledavanja“ gledišta HKMB koje je možda i pogledano, ali tek nakon donešene izmjene?! Ali opet, svi znamo da kod  nas uz sav taj niz silnih pravilnika i postupnika uvijek se „potkrade“ neka pogreška.\nČemu uopće na izmaku mandata tehničke Vlade takva odluka?! \nČemu istrčavati sa 14.10. za objavljivanjem izmjene pravilnika kada je sam rok (žurno,od samo 2 dana) za poslati povratno mišljenje HKMB prema Ministarstvu zdravlja taj isti dan?! \nKod nas je valjda stvar mentaliteta  da odmahujemo rukom na tuđa zanimanja i shvaćamo sve olako i degradiramo tuđa znanja, ali baš zato svaka struka ima svoje predstavnike koji će ukazivati na aktualnu problematiku i nedostatnosti jer nisu svi kompetentni za sve. \nOglušivanjem na mišljenja HKMB  govori samo o kompetentnosti pojedinaca koji su zaslužni za ovakove izmjene Pravilnika.\nZar ta odluka o izmjeni Pravilnika mora biti toliko žurna da se ne može sa HKMB raspraviti i pronaći zajedničko rješenje o navedenoj temetici u razumnom vremenskom roku?!\n Mislim da je za 300 novopečenih doktora medicine bez staža, o kojima slušamo svakodnevno, potrebnija neka žurna odluka nego što je za ovu temetiku.\nNadam se da će se poštovati rok zatvaranja ovog e-savjetovanja (14.11.2016. ) i naravno, da će se izvješće o samom e-savjetovanju donijeti nakon zatvaranja e-savjetovanja, a ne prije !"]
[107,"Ivana Zec","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSlažem se sa svime što su do sada kolegice i kolege razložile sa zaista vjerodostojnim argumentima. Vjerujem da je predloženi pravilnik kreiran na ovakav način iz pukog nepoznavanja naše struke i naše radne svakodnevnice."]
[108,"NEVENKA STANČIN","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nu potpunosti se slažem sa stavovima koje su iznijeli kolege. U RH postoji zakonska regulativa koja se odnosi na medicinsko biokemijsku djelatnost i nosioce iste. Obzirom da nam je svima dobrobit pacijenata na prvom mjestu, \"kvalitetno pružanje pravovremene i odgovarajuće zdravstvene zaštite pacijenata\" potrebno je ostaviti tamo gdje su osigurani svi uvjeti za to-u laboratorijima."]
[109,"Sanja Erceg","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nU potpunosti podržavam prethodne vrlo iscrpno i lijepo argumentirane komentare kolegica i kolega. Predložene novo dodate pretrage nisu “jednostavne” te iza sebe imaju cijeli proces koji osigurava točnost i preciznost njihovih rezultata. Za to postoji školovano laboratorijsko osoblje, koje ima strogo propisane procedure po kojima se ti rezultati dobivaju te koje zna da se rezultati sa analizatora ne mogu usporediti sa rezultatima POCT uređaja. Ako uz kontinuiranu edukaciju nelaboratorijskog osoblja se banalne greške i dalje događaju, kako li će samo biti ako se POCT uređaji ostave bez kontroliranog nadzora magistara i specijalista medicinske biokemije i laboratorijske medicine? Bojim se da u ovakvom slučaju sigurnost naših pacijenata nije na prvom mjestu. Smatram kako se predložene promjene na pravilnik ne smiju implementirati."]
[110,"Ana Turčić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSmatram da je nacrt Pravilnika ishitren i nedorečen, da degradira struku ali  najvažnije, ugrožava sigurnost pacijenta. U obrazloženju je navedeno kako se izmjenama željelo unaprijediti dostupnost zdravstvene zaštite te brže i kvalitetnije pružanje pravovremene i odgovarajuće zdravstvene zaštite. Pružanje odgovarajuće zdravstvene zaštite moguće je jedino na temelju točnog i pouzdanog nalaza. U izmjenama Pravilnika nije propisan kontrolni mehanizam nad izvođenjem navedenih pretraga. Magistar medicinske biokemije/specijalist medicinske biokemije i laboratorijske medicine ima potrebna stručna znanja za provođenje nadzora nad predanalitikom, analitikom i poslijeanalitikom. Bez stučnog nadzora, provođenja unutarnje i vanjske kontrole kvalitete, svijesti o mogućim interferencijama, pouzdanost dobivenog nalaza je upitna, a liječnik će na temelju istog donijeti odluku o terapiji. Nadalje, u obrazloženju stoji kako je cilj izmjena smanjivanje nepotrebnih upućivanja na obradu u objedinjeni hitni bolnički prijem. Uvođenje više pretraga sigurno nije mehanizam koji bi smanjio opterećenje hitnih bolničkih prijema jer se na hitni prijem pacijenti većinom javljaju samostalno, a ne da su upućeni od strane liječnika iz primarne zdravstvene zaštite. Nadalje, posve su nejasni kriteriji prema kojima su navedene pretrage klasificirane kao „jednostavne“. Evidentno je kako mišljenje Hrvatske komore medicinskih biokemičara kao krovne strukovne organizacije nije uvaženo. Pravilnik je potrebno izmijeniti temeljeno na stručnim kriterijima za dobrobit pacijenta."]
[111,"Leida Tandara","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani!\nNovi prijedlog Pravilnik o načinu obavljanja medicinsko-biokemijske djelatnosti u liječničkim ordinacijama u obliku koji je sada predložen nedorečen je i ostavlja puno prostora za zloupotrebu koja u konačnici može naštetiti bolesniku i umanjiti kvalitetu zdravstvene skrbi. \nKorištenje POCT uređaja ima višestruke poznate kliničke prednosti ali jedino ako se njima dobivaju vjerodostojni rezultati, usporedivi s rezultatima dobivenim u kliničkim laboratorijima. Bez iznimke, svako korištenje POCT uređaja zahtjeva uspostavu organiziranog sustava nadzora i upravljanja kvalitetom rada samog uređaja i osoblja koje se njime korisiti. Prije uvođenja POCT potrebno je osmisliti i implementirati održivi sustav upravljanja kvalitetom POCT pretraga s uređenim odgovornostima svih stranki uključenih u sustav. Ključnu ulogu u tome svakako trebaju imati medicinski biokemičari. Nadalje, POCT uređaji nisu  zamjena za provođenje analiza u centralnom laboratoriju već su namjenjeni za testiranje u situacijama kada je odluka o daljnjem tretmanu pacijenta neodgodiva ili kada se radi o dislociranim ordinacijama gdje laboratorij nije dostupan, a tih mjesta je vrlo malo\nIako su POCT uređaji osmišljeni kako bi njima rukovalo laboratorijski needucirano osoblje to ih  na žalost ne oslobađa pogrešaka koje se mogu učiniti na svim razinama POCT testiranja. Stoga je potrebno poznavanje svih predanalitičkih i analitičkih čimbenika koji mogu utjecati na pouzdanost dobivenih rezultata.\nStoga ovako šturo napisane izmjene pravilnika zasigurno neće doprinjeti boljoj skrbi za bolesnika, a mogu biti uzrok ozbilnih liječničkih pogrešaka, povečat će troškove zdravstvenog sustava i povećati dobit dobavjača POCT opreme. \nTko će provoditi sustav nadzora i kvalitete? Tko će ocjeniti da li je neki uređaj prikladan za rukovanje od strane nelaboratorijskog osoblja? Tko će provjeravati da li se na ovim uređajima provodi analitička kontrola kvalitete? Tko će voditi registar ordinacija koje koriste POCT uređaje? I još niz otvorenih pitanja. \nNajozbiljnije pogreške čovjek može učiniti baš iz neznanja, najviše mi se činilo da znam kada sam tek počela svladavati struku. Da li vam se nekad činiloda bi se umjesto Janice Kostelić mogli odvoziti spust? Pa to je jednostavno! Sigurna sam da se ne bi dobro zvršilo, a neće ni ovo ukoliko ne iskoristite one koji zasigurno najviše znaju o laboratorijskoj medicini – medicinske biokemičare!"]
[112,"Blaženka Matek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Ovakvu promjenu Pravilnika o načinu obavljanja medicinsko biokemijskih pretraga u liječničkim ordinacijama smatram neprihvarljivim i s nejasnim ciljem. Izrada predloženih \"jednostavnih\" pretraga u liječničkim ordinacijama povlači sa sobom mnoga pitanja , pa tako i ona najvažnija, unutarnju i vanjsku kontrolu kvalitete.U današnje vrijeme kada se po preporuci EU laboratoriji moraju akreditirati i standardizirati postupke ( predanalitičke, analitičke i pstranalitičke), radi poboljšanja kvalitete usluga. ovakav prijedlog promjene Pravilnika nije prihvatljiv, te može imati loše posljedice za korisnike ovih zdravstvenih usluga u liječničkim ordinacijama."]
[113,"Željka Kelava","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da je ovakav način donošenja Pravilnika, ne samo s mojeg osobnog stanovišta neprihvatljiv, nego i evidentno potpuno suprotan trenutno važećim zakonskim propisima. Ako je prema Zakonu o medicinsko-biokemijskoj djelatnosti članak 4. propisano da upravo Komora daje prijedlog, odnosno mišljenje, o načinu obavljanja djelatnosti, onda samo ministarstvo ishitrenim donošenjem ovakvog Pravilnika, bez pribavljenog mišljenja Komore, krši glavni zakonski akt o obavljanju ove djelatnosti. Po principu \"eto, zatražili smo Vaše mišljenje pro forme, a zapravo ćemo napisati što nas volja\". Pa zar taj Zakon obavezuje samo nas biokemičare na pridržavanje?\nSa stručnog stanovišta, kako je moguće da se navedene pretrage sada mogu obavljati u svim liječničkim ordinacijama (a svi jako dobro znamo da ih neće obavljati liječnici, nego sestre) dok je istovremeno kolegama biokemičarima u PZZ ograničen popis pretraga koje mogu izvoditi u svojim laboratorijima i ne uključuje neke od navedenih u ovom Nacrtu?\nDa ne ponavljam sve što su već drugi napisali, podržavam izmjenu Pravilnika u smislu potreba za zbrinjavanjem pacijenata u hitnoj medicinskoj službi, kada iste nije moguće ostvariti na drugi način, ali tada apsolutno uz uvažavanje mišljenja struke i uz suglasnost Komore, a ne nekakvim samovoljnim aktom."]
[114,"Karolina Crneković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nslažem se sa svim dosada izrečenim komentarima kolegica i kolega.Nedopustivo je ovakvo omalovažavanje i nepoštivanje naše struke i Komore.Ne smijemo dozvoliti niti liječnicima niti drugima da misle kako je posao biokemičara \"staviti krv na aparat i validirati nalaz\",te istovremeno pretrage kao što su KKS,ABS,laktat,jetreni enzimi,kreatinin,urea,troponin,....klasificirati kao \"jednostavne\".Pa i iza takvih jednostavnih pretraga stoje brojni predanalitički,analitički i postanalitički procesi, koje liječnici (uz dužno poštovanje) nisu svjesni,pa tako niti kompetentni za njihovo obavljanje.Mišljenja sam da ovako ishitreno donošenje Pravilnika koji nije u skladu s mišljenjem i preporukama HKMB samo pokazuje koliko \"cijene\" nas biokemičare."]
[115,"Tamara Sušić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da su navedene izmjene u Pravilniku mimo stručnog mišljenja HKMB potez koji pokazuje jedno veliko nepoštovanje medicinsko-biokemijske djelatnosti i svih nas koji ju obavljamo. Ovaj pravilnik vraća našu struku 100 koraka u natrag u vremenu kada pojmovi kontrola kvalitete, nadzor, akreditacija, norme, algoritmi, smjernice su svima nama jako dobro poznati. I još uvijek sa svim tim saznanjima imamo svojih sumnji i konstantno se trudimo unaprijediti svoju struku kako bismo bili sigurni i da u potpunosti stojimo iza rezultata koje izdajemo. Naše zdravstvo ima jako puno propusta, novca je sve manje, a sve više je bolesnih. Pretrage navedene u pravilniku nikako ne smatram jednostavnima i grozim se činjenice da se naša struka svede na 'daj mi samo neki broj'. Svi smo mi svjesni predanalitičkih, analitičkih i poslijeanalitičkih grešaka i ograničenja naše tehnologije i zato se i konstantno educiramo i trudimo da to što radimo bude najbolje. U potpunosti se slažem sa svime što su moje kolegice i kolege napisali u komentarima i uistinu se nadam da će jedini Pravilnik koji će biti prihvaćen biti onaj u skladu s mišljenjem i preporukama HKMB."]
[116,"Jasna Obuljen","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da je navedeni  \"Pravilnik o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama\" napravljen na brzinu  i NE SLAŽEM se s proširenjem pretraga koje se predlažu. One nikako nisu \"jednostavne\" jer se tek poštivanjem svih pravila predanalitičkog, analitičkog i postanalitičkog dijela procesa može dobiti valjani nalaz.APELIRAM da se prije donošenja konačne odluke o proširenju vrste pretraga preispitaju svi aspekti obavljanja laboratorijskih pretraga u liječničkim ordinacijama; dugoročne posljedice koje to može proizvesti na kvalitetu zdravstvene zaštite te financijske posljedice o čemu su već izvještavale cijenjene kolegice i kolege."]
[117,"Jasna Leniček Krleža","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Slažem se sa komentarima svojih kolega i kolegica. Ishitreno donošenje Pravilnika bez suglasnosti struke nikako nije dobro. O svemu se može razgovarati i dogovarati ali nametanje novih pravila je neprihvatljivo.\nJednostavnost je dobrodošla ako iza nje stoji znanje i to prije svega spoznaja gdje možemo pogriješiti. To nam osigurava  kontrola kvalitete rada kako osoblja tako i uređaja.\nNužno je, a i zakonski obvezno provoditi kontrolu kvalitete rada te sam osobnog i profesionalnog stava da ukoliko se i uključe u rad naše struke nužno moraju provoditi kontrolu rada (unutarnju i vanjsku). \nPokušati ću pojednostaviti svoj stav na banalnom primjeru: Obojati zidove u sobi nije zahtjevan posao ako imaš volje i materijala, ali bez obzira na to što imam volje, a boju za zidove i četku (ili valjak) za bojanje ću kupiti, ipak se ne mogu zvati soboslikar a ponajmanje ne mogu bojati zidove da bih zaradila svoju mjesečnu plaću jer bi to bilo protuzakonito. I što je još važnije ako pogriješim - pogrešku je moguće ispraviti novim slojem boje....a što je s krivo učinjenim nalazom na temelju koje je donesena neka medicinska odluka?   \n."]
[118,"ZORAN ŠIFTAR","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","drago mi je da je Ministarstvo dalo ovaj prijedlog, još jednom dokazujući svoju nestručnosti i pokazujući: 1. totalno nepoznavanje segmenata rada određenih dijelova Zdravstvenog sustava;  2. bahatost i banaliziranje jedne od djelatnosti; 3.neuzimanje u razmatranje mišljenje i konstruktivne prijedloge struke.\nŽalosno, no niti prvi niti zadnji puta.\nJoš uvijek važeći Zakon o medicinsko biokemijskoj djelatnosti iz 2008. govori o nositelju laboratorijskog posla: magistar medicinske biokemije koji djeluje i odgovoran je za stvaranje laboratorijskog nalaza, prema svim člancima navedenog zakona, registriran u Hrvatskoj  Komori Medicinskih biokemičara(HKMB), i svakih 6 godina obnavlja svoju licencu za rad.\nProširenjem Pravilnika o načinu obavljanja med-biokemijske djelatnosti u liječničkim ordinacijama iz 2005. izmjenama prva 2 članka o poslovima koje provodi liječnik na „jednostavne pretrage“  je  nedorečeno, što je blagi izraz , zadire se u nadležnost magistra medicinske biokemije, bez ikakvih definiranih uvjeta prethodne izobrazbe, niti nadležnosti višeg tijela  (HKMB)\nNadalje tzv. „jednostavne“ pretrage uključuju OPĆE i SPECIJALISTIČKE pretrage.\nSpecijalističke: ABS u krvi i laktat u krvi, obavljaju se u specijalističkim laboratorijima (znači manjem dijelu laboratorija RH), što samo po sebi podrazumijeva određenu stručnost i iskustvo.\nStručnost liječnika u medicinskom poslu može procjenjivati Hrvatska liječnička komora. Laboratorijski dio posla samo Hrvatska komora medicinskih biokemičara.\nPRIJEDLOG:  treba revidirati sve točke Pravilnika o načinu obavljanja med-biokemijske djelatnosti u liječničkim ordinacijama, a ne samo prve 2, u kojima bi se trebalo uvjetovati edukaciju liječnika za sve pretrage u nekom od Kliničkih laboratorija, AKREDITIRANIH prema laboratorijskoj normi (HE EN 15189). Provođenje edukacije bi organizirala, nadgledavala i izdavala rješenja  Hrvatska komora medicinskih biokemičara. Nadzor nad radom bi u segmentu laboratorijske dijagnostike provodila HKMB, kao za svaki drugi medicinsko biokemijski laboratorij RH. U slučaju negativnog mišljenja liječnik ne bi smio  provoditi poslove iz područja med.-lab- djelatnosti\nDo provedbe istoga, u prijelaznom periodu rad i nadzor nad predloženim obimom lab. pretraga u liječničkim ordinacijama bi provodio mag medicinske biokemije."]
[119,"Danijela Polak Erceg","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nBudući se 70% svih kliničkih odluka donosi temeljem laboratorijskih nalaza veoma je rizično za pacijente da se u ovom obimu pretrage, prema Nacrtu prijedloga Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama, mogu provoditi u liječničkoj ordinaciji od strane zdravstvenih radnika kojima to nije osnovna djelatnost, koji nisu  kompetentni za provođenje navedenih pretraga, i to bez ikakvog definiranog  nadzora. \nMagistri medicinske biokemije, specijalisti educirani su za potrebnu pripremu pacijenata,  o predanalitičkim faktorima koji utječu na rezultat, striktno se pridržavaju uputa za neprihvaćanje uzoraka, do u detalje poznaju načelo i metodu postupka koji se upotrebljava za ispitivanje, karakteristike izvedbe nakon provedene verifikacije, ograničenja pojedinih vrsta uzoraka, potrebnu opremu i reagense, kontrolu okoliša, interferencije, intervale izvještavanja rezultata, odnosno sve faze postupka, potencijalne izvore varijabilnosti i postupke kontrole kvalitete.\nObim pretraga, prema Nacrtu prijedloga Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama, većim dijelom odgovara Pretragama uz bolesnika, definiranim Pravilnikom o načinu obavljanja medicinsko-biokemijske djelatnosti uz bolesnika NN 34/2005. Za obavljanje pretraga uz bolesnika zahtjeva se osnivanje Tima za pretrage uz bolesnika koji čine najmanje medicinski biokemičar i liječnik, edukacija zdravstvenih radnika kojima to nije osnovna djelatnost, provjera osposobljenosti, usporedba rezultata sa središnjim medicinsko-biokemijskim laboratorijem, provođenje unutarnje i  vanjske procjene kvalitete i  stalni nadzor od strane medicinsko-biokemijskog  laboratorija.\nPovjerenstvo za stručni nadzor i unaprjeđenje kvalitete HKMB provodi nadzor nad radom medicinsko-biokemijskih laboratorija, medicinskim biokemičarima i ostalim zaposlenicima, a uvjeti koji moraju biti zadovoljeni prate normu HR EN ISO 15189, Medicinski laboratoriji- Zahtjevi za kvalitetu i osposobljenost, dok nije proveden ni jedan stručni nadzor nad obavljanjem medicinsko-biokemijske djelatnosti uz bolesnika i u liječničkoj ordinaciji. \nSmatram da se provođenje pretraga, prema Nacrtu prijedloga Pravilnika o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama, u liječničkim ordinacijama primarne zdravstvene zaštite te u ordinacijama županijskih zavoda za hitnu medicinu ne može provesti prema načelima dobre laboratorijske prakse. \nKonačno, Zakon o medicinsko-biokemijskoj djelatnosti, članak 4, stavak 2, navodi da način obavljanja medicinsko-biokemijske djelatnosti uz bolesnika i u liječničkim ordinacijama propisat će pravilnikom ministar nadležan za zdravstvo na prijedlog Hrvatske komore medicinskih biokemičara i uz prethodno pribavljeno mišljenje Hrvatske liječničke komore. Dopunjena verzija Nacrta prijedloga Pravilnika u  koliziji je s prijedlogom HKMB i ne uzima u obzir mišljenje struke."]
[120,"Biserka Getaldić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Biserka Getaldić\n\nPoštovani,\nslijedom izuzetno iscrpnih i stručnih komentara kolegica koje su navela brojne zakonske akte i obrazloženja kojima je mijenjanje Pravilnika o načinu obavljanja medicinsko-biokemijske djelatnosti nedopustivo bez prethodne dokumentacije o vrsti analizatora kojima bi se provodile „ jednostavne„ pretrage. Kao i velikom broju mojih kolegica upravo je ova riječ bila više nego poticajna da se uključim u raspravu. Sve može biti jednostavno ukoliko iza toga stoji znanje. Pod pritiskom velikih korporativnih tvrtki koje se bave proizvodnjom sustava za in vitro dijagnostiku nerijetko je banalizirano poznavanje tehnologija, mjernih principa i vrste uzoraka; zaključuje se da samo jednim pritiskom pokretanja nekog analizatora iz uzorka u sekundama mjereno izlaze rezultati. Iza tih rezultata stoji osoba koja ih je odobrila i osoba kojoj ti rezultati mogu promijeniti život. Ovo nije ishitreno napisano.\nTim više što se u navedenom Pravilniku navode pretrage koje bi se izvodile u liječničkim ordinacijama u svrhu \"koje se koriste za probiranje, kontrolu i praćenje bolesti te postavljanje radne dijagnoze„. Na dobro nam znanim primjerima može se jasno zaključiti gdje sve može bolesnik završiti sa nekim od netočnih nalaza: trombocitopenija ( citologija, odgoda operacija, hematologija), troponin T ( hitni bolnički prijemi; EKG ), okultno krvarenje ( tumorski biljezi, koloproktolog). Za navedeni iznimno mali broj primjera znano nam je koliko je faktora u cijelom radnom procesu koji mogu rezultirati netočnim rezultatom. \nPoštovane kolegice i kolege zacijelo mogu navesti još puno primjera u kojima su uz sustave kontrole kvalitete, kalibracije, te ispitivanje uzorka morale posegnuti u svoje znanje da bi nalaz bio pouzdan i točan. Mislim da nitko od sudionika ovog osvrta na Pravilnik ne dvoji u liječničko znanje, već jednostavno nalazimo potrebu da branimo svoje znanje i zvanje. \nPrije proširenja Pravilnika postojala je mogućnost prezentiranja analitičkih sustava Povjerenstvima HKMB koja bi učinila stručnu procjenu.\nOvako bez imalo paranoje može se zaključiti da su neki predefinirani aparati i / ili POC aparati financijski odobreni za liječničke ordinacije mimo konzultacija sa Povjerenstvima HKMB. Toliko je već napisano da je teško ne ponavljati izvrsne osvrte kolegica koje godinama uporno, priznato i stručno rade u Povjerenstvima HKMB, HDMBLM kao i međunarodnim stručnim organizacijama.   \nStoga završavam sa knjigom Prof. Gudera- liječnika koji je proveo osam godina kontinuiranog rada na Odjelima u sakupljanju podataka za knjigu „Samples: From the Patient to the Laboratory“. Knjiga je djelom namijenjena “liječnicima,sestrama, i svima koji su u lancu naručivanja i interpretacije nalaza „.  Izdana je prije 20 godina ."]
[121,"Blaženka Matek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nZbog unapređenja kvalitete rada u biokemijskim laboratorijima uvodi se proces aakreditacije i standardizacije laboratorijskih postupaka, što nam nalaže i EU. Uvođenjem predloženih pretraga u liječničke ordinacije ima za posljedicu  pružanje laboratorjskih usluga od strane medicinske sestre i liječnika koji nisu educirani za sve procese laboratorjskog rada. Na taj način zdravstvena usluga se pruža stihijski, bez adekvatnog nadzora, što dovodi u pitanje kvalitetu nalaza, te pogrešne dijagnostičke i terapijske odluke."]
[122,"Sanja Krtanjek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nškolovanje za specijalistu medicinske biokemije i laboratorijske medicine traje 10 godina, od čega je 5 godina svakodnevni laboratorijski rad kojim se stječe iskustvo. Edukacija, štoviše, traje cijeli radni vijek. Prioritet je i zaduženje svakog medicinskog biokemičara čime on jamči svoju licencu za rad. Sve to kako bi stručnjak u našem poslu bio siguran u broj koji stoji na nalazu te time osigurao kvalitetne temelje za liječnikove daljnje odluke.\nNiti jedan analizator, koliko god bio jednostavan za uporabu nije odličan samo zato jer radi ili jer radi brzo. Svakodnevno mora podlijegati kontrolama i biti kritički promatran od strane kompetentne osobe u svakoj etapi procesa koji obavlja. \nZabrinjavajuće je, ali i posramljujuće,  da se stav struke baca u sjenu i predlaže rad bez ikakvih kontrola i kompetencija u liječničkim ordinacijama. \nSvi smo tu na dobrobit pacijenta, a dobrobiti nema ukoliko se svaki pojedini korak u procesu obrade pacijenta ne odrađuje kvalitetno."]
[123,"Anamarija Rade","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \npretrage koje se obavljaju u medicinsko-biokemijskim laboratorijima pod strogim su nadzorom ljudi koji se dugogodišnje školuju i educiraju za provođenje tih analiza. Obavljanje pretraga izvan laboratorija bez kontrole i stručnog nadzora medicinskih biokemičara, koliko god praktično bilo, znatno utječe na kvalitetu nalaza koji se time dobivaju. Trebamo se zapitati da li osoba koja površno poznaje tehnike i metode može izraditi nalaz jednake kvalitete kao i educirano osoblje u laboratoriju i da li su nalazi dobiveni tim putem jednako točni i pouzdani."]
[124,"Katarina Jedrejčić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovane/i, \nuglavnom se slažem sa svim izrečenim. Ovaj Pravilnik donešen je nepoštivajući mišljenje struke, zakonskih rokova za očitovanje te je u sukobu sa Zakonom o medicinsko biokemijskoj djelatnosti. Vrlo je hrabro misliti da iza nalaza stoji tek nekoliko kapi krvi (kapilarne?!) i POCT uređaj, no upravo u tome se vidi nepoznavanje problematike i stručnosti. \"Jednostavno i brzo\" ne opravdava netočno i neprecizno, kao što ni liječnička ordinacija ne može zamijeniti laboratorij."]
[125,"Milena Njegovan","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovane/i, \novaj Pravilnik komentirala bih gledajući s tri razine. Prvo, profesionalne, smatram da nalaz nije samo rezultat s aparata, već je skup svih procesa koji obuhvaćaju dugogodišnju edukaciju, znanje, iskustvo i odgovornost prema pacijentu. Nadalje iza tog nalaza stoji svaka diploma, položeni stručni ispit, specijalistički ispit, doktorat te mnogo certifikata kvalitete, te smatram da razočaranje ovim Pravilnikom nije bitka taštine kvalificiranih medicinskih biokemičara već samo iskrena zabrinutost da li će svaki proces dobre laboratorijske prakse biti sproveden u potpunosti kako bi se došlo do istog rezultata. Drugo, sa pravne strane,smatram da je Zakonom o medicinsko-biokemijskoj djelatnosti jasno propisano tko, kako, kada i gdje provodi laboratorijske pretrage bilo one ''jednostavne'' ili ''komplicirane''. Treće, sa osobne razine, zatečena sam s novim Pravilnikom. Ne bih htjela duljiti, ali ako je i u Pravilniku proces dobivanja rezultata stavljen u kategoriju ''jednostavno i brzo'' htjela bih izbanalizirati ovu situaciju do kraja. McDonald's, mjesto gdje je obrok uvijek isti, točno preciziran koji nudi užitak u konzumaciji te jednostavnost u pribavljanju. Zvuči ''jednostavno i brzo'', no što taj ishod znači za nas i za naše zdravlje dugoročno?"]
[126,"Tihana Herceg Brlek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nnedopustivo je da se Pravilnik donosi bez prethodne dozvole Hrvatske komore medicinskih biokemičara i bez poštivanja pravila struke! Korist bi trebali imati pacijenti, a ovako, bez da se sluša mišljenje i preporuke struke, možemo im samo nanijeti nepopravljivu i nemjerljivu štetu. Takva vrsta nekontroliranih ispitivanja ne može donijeti ništa dobro. Apeliram da se Pravilnik revidira!"]
[127,"Gordana Juričić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSmatram da je ovako ishitreno donošenje Pravilnika, bez prethodnog konzultiranja sa nositeljima medicinsko-biokemijske djelatnosti neprihvatljivo, pa i protuzakonito. Naime, kao što su već kolege i spomenule, HKMB je dala negativno mišljenje na Pravilnik, stoga je i svaka rasprava o istome suvišna i nepotrebna. Svjedoci smo modernizacije i informatizacije zdravstva što je za svaku pohvalu, ali  modernizacija bi trebala donositi boljitak za korisnike zdravstvenih usluga, uz međusobnu suradnju različitih zdravstvenih struka koji svi rade za dobrobit pacijenta. Stoga se prije bilo kakve izmjene Pravilnika i primjene POCT uređaja u liječničkim ordinacijama, treba oformiti tim stručnjaka koji bi trebao točno definirati opseg i uvjete u kojima bi se, i da li bi se uopće mogla obavljati medicinsko-biokemijska djelatnost u ordinacijama. S obzirom na trenutačnu situaciju u zdravstvu, gdje preopterećeni  liječnik/medicinski tehničar jedva nađe vremena za ispisati uputnicu i/ili recept, ja vas pitam- pa zar će se uvesti 16satno radno vrijeme da se sve to stigne??  I kakva će biti kvaliteta takvog rada? O procesima validacije analizatora i kontroli kvalitete da i ne govorim. Što znači zgrušan ili hemolitičan uzorak, kako prepoznati takav uzorak i kakav je utjecaj na rezultate pretraga? Da li izdati takav rezultat? O svemu tome, a i puno, puno više od toga se vodi briga u n(v)ašim medinsko-biokemijskim laboratorijima, a da liječnici ili bilo tko ko pogleda nalaz iz laboratorija nije ni svjestan koliko toga stoji iza rezultata pretrage. Stoga bi se prije razmišljanja o uvođenju bilo kakve POCT pretrage u ordinaciju, trebalo promijeniti program edukacije liječnika koji bi nemali dio svog specijalizantskog obilaska trebali provesti u laboratoriju. Pitam se da li bi onda govorili o \"jednostavnim\" pretragama..."]
[128,"Jelena Vrdoljak Gudasić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nKao medicinski biokemičar specijalist nakon 22 godine školovanja, od čega 5 godina fakultetskog obrazovanja iz područja medicinske biokemije te 4 godine specijalističkog usavršavanja (medicinska biokemija i laboratorijska medicina) žestoko se protivim određivanju navedenih pretraga u liječničkim ordinacijama budući liječnici za to nisu školovani. Medicinsko-biokemijska (laboratorijska medicina) i liječnička profesija i djelatnost više nego jasno se razlikuju po svom obrazovanju, stručnom osposobljavanju, kompetencijama i mnogim drugim označjima i neosporno je da postupci iz medicinsko- biokemijske djelatnosti moraju ostati u domeni medicinskog biokemičara, a liječnički u domeni liječnika, što je kao takvo u konačnici i jasno definirano zakonom. Naime ovakvim načinom postupanja liječnici  pretendiraju na poslove iz djelokruga medicinskog biokemičara. Time, imajući na umu nepoznavanje kako analitičke faze laboratorijskog rada pogotovo predanalitičke faze (što sve može utjecati na točnost mjerenja navedenih pretraga) mogu učiniti nepopravljivu štetu pacijentima;(dodatni dijagnostički postupci, donošenje krivih zaključaka uvođenje neprimjerene terapije), što je samo mali dio ukupnog procesa ispitivanja uz neizostavnu kontrolu svakog koraka od pripreme samog pacijenta do izdavanja rezultata. \nNaspram takvog prijedloga imam negativan stav, protivim se i ne podupirem spomenutu ideju o uvođenju navedenih pretraga u liječničke ordinacije koje se odnose i vezane su uz medicinsko-biokemijsku djelatnost. \n‘Ad hoc' rješenja u ovakvim situacijama, posebice kad nemaju podlogu nisu dobrodošla te apeliram da se uvaži stav struke."]
[129,"JASENKA TRIFUNOVIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani/a\nUloga medicinsko-biokemijskog laboratorija od velikog je značaja za naš zdravstveni sustav. Struka od samih začetaka neprestano radi na unapređivanju svih područja laboratorijskog procesa, postavlja visoke ciljeve i prilagođava se svim novim zahtjevima i standardima kako bih osigurala točne i pouzdane rezultate i tako omogućila postavljanje ispravnih dijagnostičkih i terapijskih odluka. Davanje prednosti rezultatima dobivenim u nekontroliranim predanalitičkim i analitičkim uvjetima može dovesti do fatalnih posljedica u smislu postavljanja pogrešnih dijagnoza i terapija.\nZahvaljujući svom obrazovanju (integrirani preddiplomski i diplomski studij, specijalizacija iz medicinske biokemije i laboratorijske medicine) i neprestanom usavršavanju na svim područjima struke, smatram da jedino magistar medicinske biokemije zajedno sa svojim timom educiranih osoba (zdravstveno-laboratorijski tehničari, prvostupnici medicinsko laboratorijske dijagnostike) može osigurati dobivanje točnih i pouzdanih rezultata. Jednostavnost izvođenja određenih pretraga, pod tim se vjerojatno misli na jednostavnost korištenja POCT analizatora koji se ovim Pravilnikom nastoje uvesti u liječničke ordinacije, ne smije nadvladati poznavanje i razumijevanje svih faza laboratorijskog rada. Dobiveni rezultat u laboratoriju nije samo vrijednost dobivena pritiskanjem gumba ili dva, već rezultat kontroliranih predanalitičkih, analitičkih i postanalitičkih procesa i zajedničkog rada cijelog tima ljudi."]
[130,"Renata Laškaj","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Uz dužno poštovanje liječnicima, Pravilnik o izmjeni pravilnika o načinu obavljanja medicinsko-biokemijske djelatnosti u liječničkim ordinacijama smatram krajnje ishitrenim, da ne kažem neozbiljnim.\nSmatram da je spomenuti pravilnik donesen bez konzultacije struke \"nedopustiv\",  te predlažem potpunu reviziju istog."]
[131,"Verica Horvat","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Nedopustiva je činjenica koliko bi dalekosežnih posljedica kako za našu struku, a u konačnici i za zdravlje pacijenata imala ova banalizacija našeg rada prema novom Pravilniku. Rada iza kojeg stoje godine školovanja, a u svakodnevnoj rutini rada koji zahtijeva nadzor nad cijelom kaskadom koraka koji prethode izdavanju i jednog jedinog rezultata koji izađe iz naših medicinsko-biokemijskih laboratorija. Stoga sam stava da svatko treba raditi posao za kojeg je osposobljen, a liječnici za naš posao to definitivno nisu."]
[132,"Sanja Kozić Dokmanović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Mislim da liječnici i medicinske sestre nisu kompetentni za obavljanje predloženih pretraga u liječničkim ordinacijama. Iako je tehnologija napredovala u smislu jednostavnosti rukovanja s analizatorima, gore navedene struke (a isto tako i razni profili koji su ovih godina na brzinu završili neke \"fakultete\" uz rad) nemaju znanja ni svjesnosti o kontroli kvalitete koja se na propisani način mora provoditi uz pretrage. Šteta za pacijente bi mogla biti ogromna."]
[133,"Đurđa Winkler","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da je ovakav način donošenja promjena u Pravilniku o načinu obavljanja medicinsko-biokemijske djelatnosti u liječničkim ordinacijama ishitren, neodgovoran i bez uvažavanja struke medicinskih biokemičara. Svi argumenti su već bili pomenuti: od predanalitike,primjene odgovarajućih analitičkih sustava, optimalnih i referentnih metoda, sustava unutarnje i vanjske kontrole rada, stručnog osoblja pa do stručnog nadzora odgovarajuće Komore!!!"]
[134,"Lidija Baturina ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","poštovani,\npromjene Pravilnika o načinu obavljanja med-biok.djelatnosti u liječničkim ordinacijama ne prihvaćam,ne utemeljene su vrlo upitne samim tim i neprihvatljive,ne vode dobroj  suradnji svim zdravstenih djelatnika, a  u konačnici štete  pacijentu.\nKomentari su izneseni od velikog broja mojih kolega/ica,a sve to zasupa i iznosi naša Komora  svojim Dopisom koji argumentirano iznosi zašto je to upravo tako.To se mora pročitati ,uzeti u obzir,a zna se što i kako rade med- biok.laboratoriji zajedno sa svojim timom,sve je to rezultat dugogodišnje školovanja ,specijalizacija...iz čega proizlaze nalazi koji služe za dobro pacijenta .Nadam se da će se ovo uzeti u obzir te ostaviti nama ono što obavljamo po svim pravilima struke!!!"]
[135,"Marina Pavić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSmatram da je ovaj nacrt Pravilnika vrlo loše sročeno rješenje koje bi u slučaju primjene imalo značajan utjecaj na zdravlje i sigurnost bolesnika. \nPrimjenom Pravilnika došlo bi do masivne i nekontrolirane primjene ove vrste laboratorijskog ispitivanja, te smatram da se treba organizirati posebno Povjerenstvo (sve zainteresirane strane) koje bi izradilo smjernice za primjenu POCT uređaja u zdravstvenim ustanovama. Naime POCT Povjerenstvo treba upravljati kompletnim POCT programom, prije bilo kakvog uvođenja POCT ispitivanja potrebno je procijeniti kliničku potrebu, za obuku POCT korisnika potrebno je iskoristiti vještine i iskustva educiranih magistara medicinske biokemije, POCT postupci moraju kontinuirano podlijegati unutrašnjoj i vanjskoj kontroli kvalitete, potrebno je redovno procjenjivanje i preispitivanje kliničke efikasnosti POCT usluga, te stručni nadzor HKMB-a nad radom ustanova u kojima se koriste POCT uređaji. U našoj Hrvatskoj kao članici Europske unije, trebamo slijediti standarde vezane uz POCT uređaje o čemu je u svom  komentaru napisala dr. Vukasović.\nSamim izostavljanjem pretrage kvalitativne analize mokraće koja je navedena u Pravilniku iz 2005. godine, a zahtjevala je prethodnu izobrazbu u kliničkoj bolnici ili kliničkom bolničkom centru, ukazuje nam na smjer kretanja pretraga u liječničkim ordinacijama, sve se može raditi ali o izobrazbi za spomenute pretraga nema ni spomena. Također u članku 2. brisanjem stavke „ Dodatne pretrage mogu se uvoditi sukladno preporukama Hrvatske komore medicinskih biokemičara“ otvara se mogućnost uvođenja raznovrsnih pretraga u liječničke ordinacije, odnosno nekontrolirane primjene laboratorijskog ispitivanja.\nU bolničkim ustanovama POCT je pod nadležnošću laboratorija a uvodi se kada je dijagnostički test od pomoći kliničkom osoblju u slučaju akutnih i po život opasnih situacija, kada je slanje uzoraka u laboratorij neprihvatljivo dugo, kada dobiveni rezultat omogućava hitnu primjenu ili promjenu terapije, kada se skraćuje vrijeme njege i praćenja bolesnika. U primarnoj zdravstvenoj zaštiti treba procijeniti opravdanost primjene POCT uređaja, budući da vrlo često troškovi nabave uređaja, reagensa, održavanja, kalibratora, kontrola, ne opravdavaju primjenu POCT-a.\nStoga je bitno izvršiti promjene prijedloga Pravilnika u skladu sa svim stručnim standardima dobre laboratorijske prakse, čime se stavlja zdravlje i sigurnost bolesnika na prvo mjesto."]
[136,"Sandra Drmić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\ndanas kada zdravstveni sustavi Europske unije provode akreditacije i standardizacije, kada je obavezno provođenje vanjske procjene kvalitete svih laboratorijskih postupaka do krajnjih rezultata analiza, smatram ishitrenim pokušaj promjene Pravilnika bez ozbiljne i argumentirane rasprave koja nikako nije dobra za krajnjeg korisnika - pacijenta. \nHKMB kao krovna organizacija struke trebala bi se uvažavati  kao i njena procjena o obimu i vrsti pretraga koje bi se obavljale van medicinsko-biokemijskih laboratorija, a i to nikako bez nadzora struke. Stečenim diplomskim, poslijediplomskim i specijalističkim obrazovanjem, specijalisti medicinske biokemije i laboratorijske medicine jedini imaju kompetencije za provođenje laboratorijskih analiza."]
[137,"VIŠNJA JUREŠA","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani predlagatelji,\nuz sve do sada napisano, čime se slažem u potpunosti, treba napomenuti kako uređeni zdravstveni sustavi uređuju i DOPUŠTENE, TJ. PREPORUČENE ANALITIČKE METODE I ANALITIČKE SUSTAVE KOJI MORAJU ZADOVOLJITI KRITERIJE KVALITETE RADA, tj. daju precizne i pouzdane analitičke rezultate. Sve analitičke metode i tehnike u HR-laboratorijima to moraju poštivati prema dokumentu o \"Harmonizacija laboratorijskih nalaza u području medicinske biokemije\" pri čemu je temeljni kriterij sukladnost primjenjivanih analitičkih metoda i tehnika s preporukama struke. U ovom dokumentu su navedene preporučene analitičke metode i ciljevi analitičke kvalitete koji moraju biti zadovoljeni. Laboratorij koji koristi ''nepreporučenu'' metodu ili tehniku rada ne zadovoljava kriterije kvalitete te prema Zakonu o medicinsko biokemijskoj djelatnosti gube pravo izvođenja laboratorijskih analiza. Metode i postupke koji se koriste u pojedinom laboratoriju provjerava HDMBLM kroz obvezne vanjske kontrole kvalitete svih HR-laboratorija te HKMB putem nadzora nad radom istih.\nSlično je u većini EU-zemalja, gdje su kriteriji propisani ISO standardima koje je navela kolegica Vukasović (a s kojima je naš dokument o harmonizaciji usklađen).\nSlično je i u SAD-u gdje FDA propisuje i odobrava svaku pojedinu analitički metodu i uređaj, tj. odobrava ili ne odobrava njihovo korištenje nakon ispitivanja korisnosti i kvalitete istih. To znači kako  nije moguće, tj. KAŽNJIVO JE KORIŠTENJE BILO KOJEG (JEFTINOG ILI NEPROVJERENOG) UREĐAJA KOJI SE NA TRŽIŠTU MOŽE NAĆI AKO GA FDA PRETHODNO NIJE ODOBRILA. Zanima ma hoće li kod nas neko akreditirano tijelo za nadzor kvalitete u zdravstvu (npr. Agencija za kvalitetu i akreditaciju u zdravstvu i socijalnoj skrbi) kontrolirati kojim metodama i uređajima bi se radile ''jednostavne pretrage'' u liječničkim ordinacijama ili bi to bilo ostavljeno na volju korisnicima koji o nabavi opreme nemaju pojma osim da ih zanima najjeftiniji uređaj? Što u tom slučaju reći o kvaliteti tako dobivenih nalaza? KOJI KORIST OD OVOGA TREBAJU IMATI PACIJENTI?"]
[138,"Mirta Alković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","U potpunosti podržavam sve dosad izrečeno (da se ne ponavljamo).Predlažem da se javnost senzibilizira o ovoj temi,ta slušali smo i gledali \"problem\"pisanja ispričnica u ordinacijama, a ovoliki problem bi mogao biti prešućen-na našu veliku štetu.Treba nam biti jasno: tko ne radi naš posao misli da je to pegla koja se uključi i gotovo!\nKada ordinacija ili HMP bude prošao temeljitu edukaciju ,položi ispit/test poslije edukacije, dobije potvrdnicu od HKMB o završenoj izobrazbi, najmanje 3x godišnje sudjeluje u vanjskoj procjeni kontrole kvalitete, prođe vanjski nadzor od strane ovlaštenih nadzornika koje imenuje HKMB po  poglavljima 5,7,8,9,10,11 i 13.novog Upitnika za samoprocjenu rada u laboratorijima...e onda možemo razgovarati o jednostavnosti ili složenosti pretraga !\nA tada mislim da neće biti interesenata za laboratorijski posao u ordinacijama.\nOsobno ODBIJAM  ODGOVORNOST-jer planirano je da  ordinacije budu pod kontrolom medicinskih biokemičara sa dotičnog područja ordinacije(HMP) ,a koje imenuje HKMB."]
[139,"Valentina Vidranski","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani/a,\nsmatram da su kolegice i kolege iznijele u svojim komentarima sve relevantne činjenice koje je potrebno uvažiti pri donošenju novog Pravilnika. Kvaliteta usluge koju pacijent dobiva je najvažnija, pacijent je na tronu zdravstvenog sustava te smatram da je predložena izmjena postojećeg Pravilnika nedopustiva."]
[140,"Silva Deriš","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Cilj ovako ishitrenih izmjena pravilnika, bez uvažavanja stavova struke ne može biti i nije u ineresu pacijenta.Mislim da svatko treba raditi poslove za koje je educiran i stručno osposobljen, a liječnici to za ove poslove nisu.Stavljanje na popis pretraga kao što su KKS,elektroliti, urea, kreatinin, enzimi...kao jednostavnih  upravo to i potvrđuje."]
[141,"GORDANA TKALEC","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nsmatram da su kolegice i kolege iznijele u svojim komentarima sve relevantne činjenice koje je potrebno uvažiti pri donošenju novog Pravilnika stoga potpisujem sve navedeno. Ostaje SAMO na odgovornima da ČUJU glas struke."]
[142,"Irena Kocijan","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Članak 4. Zakona o medicinsko-biokemijskoj djelatnosti definira da ministar propisuje način obavljanja medicinsko-biokemijske djelatnosti u liječničkim ordinacijama na prijedlog HKMB i uz prethodno mišljenje HLK, no pri aktualnom predlaganju izmjena Pravilnika nisu uvaženi stavovi i prijedlozi HKMB koja kao krovna stručna i strukovna institucija niz godina kontinuirano nadzire, razvija i unaprijeđuje svaki segment medicinsko biokemijske struke i laboratorijske medicine. Stoga je očito ovaj postupak izigran iz interesa kojima nije cilj poboljšanje zdravstvene skrbi pacijenata.\nPopis pretraga koje se mogu obavljati u liječničkim ordinacijama proširuje se u odnosu na raniji pretragama koje se izvan medicinsko-biokemijskih laboratorija mogu provoditi samo uz striktno pridržavanje stručnih standarda i preporuka. Stručna osoba koja primjenjuje postupke potrebne za zadovoljavanje tih standarda shvaća da se ne radi o jednostavnim medicinsko-biokemijskim pretragama, ali i da njihovo provođenje bez poštivanja tih preporuka ne može postići cilj unaprijeđenja i podizanja kvalitete zdravstvene zaštite, kako se navodi u obrazloženju nacrta Pravilnika o izmjeni Pravilnika.\nStoga podržavam prijedlog o donošenju novog Pravilnika koji će implementirati nove zahtjeve obuhvatnije zdravstvene skrbi pacijenata, ali koji će HKMB kao tijelo koje je zakonski ovlašteno da ga predlaže definirati u skladu sa svim zahtjevima i normama čiju stručnu implementaciju osigurava."]
[143,"Ivanka Ostroški","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nSuglasna sam i potpisujem,  sve dosad iznesene komentare na prijedlog izmjena Pravilnika o obavljanju medicinsko biokemijske djelatnosti u liječničkim ordinacijama u kojima se nastoji javnosti približiti složenost obavljanja medicinsko biokemijske djelatnosti  i apeliram na zakonodavca da obustavi izglasavanje istog, prije svega zbog mogućnosti da se možebitnom primjenom u praksi istoga nanese neprocjenjiva šteta po zdravlje opće populacije korisnika zdravstvenih usluga, a i zbog ne zanemarivog dodatnog opterećenja  financijskog poslovanje cjelokupnog sustava zdravstva. Primjenom ovog pravilnika mora se jasno dati na znanje da se ovim mjerama neće postići racionalizacija zdravstvenog sustava, kao ni bolja dostupnost kvalitetne zdravstvene zaštite našim korisnicima, pa namjena istoga pobuđuje dvojbena razmišljanja! \nOvim predloženim nacrtom pravilnika  intencija je uvesti POCT u liječničke ordinacije obiteljske medicine, pa čak i po popisu pretraga u ordinacije medicine rada, a ne kako je najprije bilo zamišljeno za potrebe Zavoda za hitnu medicinu da bi se umanjio pritisak na hitne bolničke prijeme?!\nU cilju transparentnosti odluke koja ne bi ostavljala prostora za sumnju u motive  izglasavanja predloženog Nacrta Pravilnika predlažem da se imenuje Povjerenstvo čiji bi članovi bili predstavnici svih zainteresiranih strana, te da se akceptiraju prijedlozi medicinsko biokemijske struke koja se prije svega vodi i svakodnevno u svojoj praksi primjenjuje međunarodne standarde i implementira u svoj rad stručne smjernice i najnovija saznanja europskih i nacionalnih stručnih društava iz područja medicinsko laboratorijske dijagnostike, što se jasno može zaključiti iz brojnih komentara kolega.\nBudući smo zemlja članica EU, predlažem da se izradi novi Pravilnik kojim će se regulirati   provođenje POCT uvažavajući u potpunosti zahtjeve propisane relevantnim međunarodnim propisima kako je navela dr. Vukasović i to tamo gdje je laboratorijska dijagnostika u obradi hitnih pacijenata nedostupna. \nMišljenja sam da bi se odluka o uvođenje POCT u liječničkim ordinacijama, morala donositi na temelju opsežnog sagledavanja mogućnosti korištenja postojećih laboratorijskih kapaciteta u mreži javno zdravstvene službe, jer će se \"dupliranje\" kapaciteta bez obzira na prezentaciju laboratorijske industrije troškovi u sustavu zdravstva povećati.  Odluka o uvođenju  POCT bi morala biti argumentirana i dokumentirana, (u medicinsko biokemijskoj struci što nije dokumentirano nije provedeno!) donešena uz suglasnost, vođenjem registra i pod uvjetima provođenja stručnog nadzora od strane HKMB. Trebala bi se i mogla raditi samo u specifičnim situacijama, i to uz stručnu suradnju i pod nadzorom nadležnog magistra medicinske biokemije, specijaliste, a ne nekontrolirano i pod upitnim uvjetima i zbog upitnih motiva! Pod specifičnim situacijama  mislim prije svega na specifičnost naših udaljenih otoka."]
[144,"Sanja Marević","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nSmatram da Pravilnik o izmjeni Pravilnika o načinu obavljanja medicinsko-biokemijske djelatnosti u liječničkim ordinacijama,  sadrži ne samo jednostavne kvalitativne i kvantitativne medicinsko-biokemijske pretrage, nego i specijalističke pretrage koje zahtijevaju svakako da medicinski biokemčar sudjeluje u izradi navedenih. Smatram da Pravilnik nikako ne bi smio stupiti na snagu.\nNaime, smatram da za rad na bilo kojim analizatorima ili POCT uređajima treba biti educiran, i to ne samo od onih koji prodaju takve uređaje. Tijekom godina rada sam nailazila na situacije, da se prodaju i uređaji (i POCT i drugi) koji su bili izrazito problematični u rutinskom radu, kao i da su nam znali isporučiti npr. krivu robu - pod izgovorom da je to ispravna roba i da ima certifikat ! A ako niste dobro znali moguće predanalitičke greške, kao i na koji način rade uređaji, teško da bi ušli u trag takvoj ''certificiranoj'' robi (epruveti, kapilari, elektrodi, reagensu). Smatram da je ovo izrazito loš način da se na našem području počnu prodavati i uređaji i reagensi i testovi čija će kvaliteta vjerojatno biti upitna (jer će se vjerojatno prvo gledati cijena), a nitko je neće znati kontrolirati. Zašto? Mi za svaku novo uvedenu pretragu radimo evaluaciju, za svaku promjenu epruvete za vađenje krvi, za kapilare za uzorkovanje krvi....I naišli smo na svašta... Ali dobra laboratorijska praksa, i preporuke HKMB i HDMBLM, te trajna edukacija na području laboratorijske djelatnosti i suradnja sa kolegama iz drugih Ustanova koji rade isti posao nam omogućuje da dobro i kvalitetno obavljamo svoj posao te da vodimo brigu o Unutarnjoj kontroli kvalitete  i Vanjskoj kontroli kvalitete. \nIma još niz razloga zbog čega ovaj Pravilnik ne bi nikako smio stupiti na snagu, a ovo je samo djelić od njih."]
[145,"Ljiljana Mayer","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nPodsjećam Vas da u dijelu Zakona o medicinsko-biokemijskoj djelatnosti koji se odnosi na Kaznene odredbe članak 54. jasno definira:... Novčanom kaznom u iznosu od 5.000,00 do 50.000,00 kuna kaznit će se za prekršaj zdravstvena ustanova ako:  obavlja medicinsko-biokemijsku djelatnost protivno odredbi članka 4. Zakona o medicinsko biokemijskoj djelatnosti; po članku 56. novčanom kaznom u iznosu od 5.000,00 do 10.000,00 kuna kaznit će se za prekršaj doktor medicine ako u privatnoj liječničkoj ordinaciji obavlja medicinsko-biokemijsku djelatnost protivno odredbi članka 4. ovoga Zakona; a po članku  57. novčanom kaznom u iznosu od 5.000,00 do 10.000,00 kuna kaznit će se za prekršaj inženjer laboratorijske medicine i zdravstveni tehničar laboratorijskog smjera ako u radu u smjeni ili dežurstvu, laboratorijskim jedinicama, ordinacijama liječnika obiteljske (opće) medicine i uz bolesnički krevet samostalno obavljaju pretrage protivno odredbi članka 11. ovoga Zakona. Članak 58. Tko pruža protivno ovome Zakonu medicinsko-biokemijske usluge, kaznit će se novčanom kaznom do stopedeset dnevnih dohodaka ili kaznom zatvora do šest mjeseci. Tko kazneno djelo iz stavka 1. ovoga članka počini uz nagradu ili radi zarade, kaznit će se novčanom kaznom do stopedeset dnevnih dohodaka ili kaznom zatvora do jedne godine.  Ne zaboravimo, prvi članak ovog NAŠEG Zakona ističe kako su njime uređena načela, način organiziranja i provođenja medicinsko-biokemijske djelatnosti, kao dijela zdravstvene djelatnosti od interesa za Republiku Hrvatsku koja se obavlja kao javna služba i koju obavljaju magistar medicinske biokemije. Nitko drugi, niti pedijatar, ni internist, niti liječnik primarne zdravstvene zaštite, nitko.  (komentar je prije svega upućen liječniku koji se pohvalio kako ciljano ordinira medicinsko-biokemijske pretrage i izvodi iste u svojoj ordinaciji).  \nNagla i netransparentna, proceduralno vrlo upitna izmjena  Pravilnika...  radi svoje, u zadnjem koraku drastične izmjene sluti na pokušaj svođenja cijele stvari u tzv. zonu ispod radara. Što je u pozadini, teško je reći, iako  navedeni panel pretraga tako neodoljivo podsjeća na neke POCT uređaje. \nU cijeloj priči struka nije konzultirana u ključnim etapama. Nedopustivo je da se dalekosežne posljedice podređuju nečijoj površnosti, ili,  kratkoročnom interesu.\nDa sam ja djelatnik ne-medicinske administracije u nadležnom ministarstvu  pitala bih se zbog čega su se to ti biokemičari radi svega toliko digli na noge, imam li ja pravo ignorirati negativan stav struke, i da li to smijem, da li je u redu da se konačna verzija Pravilnika razlikuje toliko od onoga o čemu se raspravljalo (podsjećam, sve je započelo kao provođenje reforme hitne medicinske pomoći, a završava kao mogućnost izvođenja, i u konačnici što je nekima zanimljivo, naplaćivanja pretraga iz domene medicinsko-biokemijske djelatnosti u svakoj ordinaciji primarne zdravstvene zaštite). Ukoliko će se ignorirati stav struke, to će svakako imati velike posljedice primarno po sigurnost pacijenta; aspekata je pregršt, kolege su ih do sada sjajno elaborirali, ne bih se ponavljala, pridodala bih onaj formalno-pravni, dakle utuživ. A pri tomu je u svemu dokumentiran stav struke, znana odgovornost nadležnih, ukoliko se odluče postupiti mimo njega.\nJoš jedan segment nije dotaknut, a to je cijena. Apeliram na sve kolege koji su u posjedu paralelnih (usporedbi s konvencionalnom biokemijom i hematologijim) cjenika da ih uklope u svoj post. Svi znamo što pri tome očekujemo. \nZahvaljujem svima koji su se uključili u raspravu putem e-savjetovanja, i pozivam one koji to još nisu da učine.\nOSOBNO SAM STAVA DA SE SVAKA IZMJENA POSTOJEĆEG PRAVILNIKA TREBA OBUSTAVITI"]
[146,"Blaženka Matek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Blaženka Matek 24.10.2016 09:48 uredi 1 0\nSmatram da je nedopustivo da Pravilnik o izmjeni Pravilnika o načinu  obavljanja medicinsko-biokemijske djelatnosti u liječničkim ordinacijama, čiji Nacrt nije donijet na prijedlog HKMB, stupi na snagu prije detaljnih konzultacija s predstavnicima HKMB (magistrima medicinske biokemije) koji su jedini kompetentni klsificirati medicinsko-biokemijske pretrage. Stavljanjem na popis pretraga kao što su KKS,elektroliti, urea, kreatinin, enzimi...kao jednostavne kvalitativne i kvantitativne pretrage samo govori da oni koji su donijeli takav prijedlog ne poznaju medicinsko-biokemijsku struku i banaliziraju laboratorijsku medicinu. Takav pristup može samo unazaditi naš dugogodišnji napor i mukotrpan rad, kojim je kvaliteta laboratorijskih usluga popraćena svim mogućim kontrola kvalitete, podignuta na visoku razinu .Zato dobro razmislite i prihvatite mišljenje naše struke prije nego što ovim Pravilnikom načinite nepopravljivu štetu i zdravstvenim djelatnicima i našim pacijentima."]
[147,"Aleksandra Maravić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nNe podržavam ovakve izmjene Pravilnika niti način na koji se namjeravaju provesti. Ukoliko nam je zaista važno zdravstveni sustav učiniti boljim i povećati kvalitetu skrbi o pacijentima, uvođenje POC testiranja zahtjeva pomnije planiranje i evaluaciju korisnosti. Stječe se dojam o tihom uguravanju nečega velikog na mala vrata bez jasnih ciljeva i definiranja tko, kako, zašto, na čemu i kada će raditi te pretrage, kolika je njihova neophodnost. Neispravno provođenje POC testiranja predstavlja rizik za pacijenta i povećanje troškova zdravstva.\nJednostavnost izvedbe testa je olako shvaćena i što god ona značila i koliko god se činila jednostavnom, ne može biti jedini kriterij za uvođenje POCT. Čak niti brža dostupnost nije jamstvo bolje skrbi za pacijenta. Temeljem čega se liječnicima dozvoljava obavljanje svih ovih pretraga u ordinacijama? Osobe koje bi trebale izvoditi ovakve testove moraju proći izobrazbu i certificiranje pa reizobrazbu i trajno usavršavanje. Moraju biti svjesne svih potencijalnih pogrešaka koje mogu utjecati na rezultat i krajnji cilj, interpretaciju rezultata i medicinsku odluku. \nTreba slijediti zahtjeve i norme u svim fazama procesa dobivanja rezultata. Mišljenja sam da će se ova priča morati (jednom ) uskladiti sa spomenutim ISO normama, stoga ne vidim razlog zašto sada, na njenom početku, donositi ovakva neadekvatna rješenja i otvarati putove nekakvim sivim zonama. \nKoliko se pogrešaka tijekom tih testiranja i neželjenih ishoda treba dogoditi da bi se čuli svi ovi apeli?"]
[148,"Kornelija Klenkar","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\npostoje brojni koraci u ukupnom procesu ispitivanja : validacija,verifikacija, vanjska kontrola kvalitete, standardizirane metode, standardizirani postupci, unutarnja kontrola kvalitete, interferencije, priprema pacijenta,vrijeme uzorkovanja,ocjena referentnih intervala,procjena mjerne nesigurnosti,učestalost kalibracije, preciznost, linearnost i još cijeli niz pojmova i postupaka  koje je potrebno sprovesti i poznavati da bi dobili pouzdan rezultat i ne razumijem kako netko može ignorirati i ne usvojiti mišljenje struke. \nDugogodišnje školovanje ( petogodišnji studij i četverogodišnja specijalizacija) je nemoguće opisati u par rečenica, i tužno je,nepotrebno i za pacijenta opasno svesti ga na pritisak gumba na aparatu. Predlažem da se Pravilnik revidira prema prijedlogu HKMB."]
[149,"Ivana Maradin","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nu potpunosti podržavam sve navedene komentare kolegica i kolega.\nMada se početna izmjena Pravilnika odnosila isključivo na reformu hitne medicinske pomoći  prijedlog nacrta Pravilnika o izmjeni Pravilnika dozvoljava proširenje broja ''jednostavnih'' kvalitativnih i kvantitativnih medicinsko-biokemijskih pretraga i u liječničkim ordinacijama primarne zdravstvene zaštite. Kako je odjednom reforma hitne medicinske pomoći postala i reforma primarne zdravstvene zaštite, i kako će odjednom liječnici primarne zdravstvene zaštite preopterećeni brojnim poslovnim obvezama kvalitetno provoditi te ''jednostavne'' kvalitativne i kvantitativne medicinsko-biokemijske pretrage kada znamo koliki se broj tih pretraga svakodnevno upućuje u medicinsko-biokemijske laboratorije.\nOno što je još važnije je kontrola kvalitete rada analitičkih uređaja koja je vrlo opsežna i zahtjevna, i ne odnosi se samo na početnu verifikaciju mjernih instrumenata i mjernih postupaka,već i na svakodnevnu kontrolu rada mjernih instrumenata i mjernih postupaka, vođenje dnevnih, mjesečnih i godišnjih statističkih analiza dobivenih podataka kontrole kvalitete, a sve to provode specijalisti medicinske biokemije i laboratorijske medicine. Uz to svaki medicinsko-biokemijski laboratorij ima obvezu provođenje vanjske procjene kvalitete što je izuzetno važno za procjenu točnosti rada, i u konačnici HKMB periodično provodi stručni nadzor nad radom medicinsko-biokemijskih laboratorija a uvjeti koji moraju biti zadovoljeni prate normu HR EN ISO 15189:2012 Medicinski laboratoriji – Zahtjevi za kvalitetu i osposobljenost.\nNadalje, poznavanje svih čimbenika, predanalitičkih, analitičkih i poslijeanalitičkih, koji utječu na dobivene rezultate analiza, te prednosti i ograničenja analitičkih metoda, je uz sve prethodno navedeno od izuzetne važnosti za dobivanje pouzdanih i točnih rezultata medicinsko-biokemijskih pretraga koje svakodnevno izdajemo na našim nalazima.\nMišljenja sam da liječnici nisu svjesni odgovornosti koju preuzimaju korištenjem POCT uređaja koje bi željeli uvesti u svoje ordinacije, ograničenja tih uređaja i nedovoljne educiranosti u području medicinske biokemije i laboratorijske dijagnostike.\nIgnoriranje mišljenja HKMB u donošenju izmjene ovog Pravilnika, ignoriranje mišljenja stručnjaka u području medicinske biokemije i laboratorijske medicine je nedopustivo.\nJer sigurnost pacijenata mora nam svima biti na prvom mjestu."]
[150,"Patricija Banković Radovanović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Jedan od temeljnih postulata u medicinskoj djelatnosti jest „Primum non nocere“ (prvenstveno ne naškoditi). Nažalost, Pravilnik o kojemu se sad raspravlja postići će upravo suprotno ukoliko se prihvati i provede do kraja. Situacija u kojoj se jednoj struci dozvoljava djelovanje izvan granica vlastitog znanja imat će nesagledive posljedice za hrvatsko zdravstvo, prvenstveno za pacijenta. A svi smo mi potencijalni pacijenti...\nOvaj Pravilnik zapravo banalizira postojanje i važnost struke kao što je medicinsko-biokemijska, u prvom redu nazivajući jednostavnim pojedine kvantitativne metode, pretpostavljajući da izrada nalaza podrazumijeva stavljanje epruvete u analizator i ispisivanje brojčanog niza koji izlazi iz tog analizatora. Koliko je to daleko od istine možda liječnici nisu ni svjesni jer ne znaju koliko rada, misaonih procesa i konkretnih djelovanja, znanja i kompetencija stoji iza tih brojki, da ne govorimo o godinama provedenim za stjecanje tih kompetencija i znanja. Kako bi taj sustav brojki vjerodostojno odražavao stanje u pacijentovom organizmu i kako bi liječnik bezrezervno mogao vjerovati tom nalazu, medicinski biokemičar svakodnevno poduzima korake koji su potrebni da se osiguraju preduvjeti za nesmetano funkcioniranje sustava čak i prije nego epruveta stigne u laboratorij. Sustav se neprestano i kontinuirano provjerava i drži pod nadzorom i svaki trend pomaka u neželjenom smjeru odmah se korigira kako bi se osigurala usporedivost rezultata koja je liječnicima itekako važna da i oni kvalitetno odrade svoj posao. Tijekom i nakon izrade svakog nalaza medicinski biokemičar redovito  uzima u obzir metodološka i analitička ograničenja testa, kao i utjecaj biološke varijabilnosti na konačni rezultat te po potrebi daje odgovarajuće preporuke koje liječnicima pomažu u donošenju odluke o daljnjem smjeru skrbi o pacijentu. O mnoštvu drugih detalja kolege su već puno rekli.\nMedicinski biokemičar je, dakle, tihi partner liječniku u skrbi za pacijenta, posjeduje znanja o laboratorijskoj dijagnostici koja liječnik nema, pokreće postupke za osiguranje kvalitete koje su liječniku nepoznate, održava sustav koji poznaje i za koji je itekako školovan. To je naš posao, to znamo kvalitetno raditi i to radimo svakodnevno.\nNaš je laboratorij blizu liječničke ordinacije i uzajamnim poštovanjem i suradnjom možemo ostvariti sinergiju koja će donijeti dobrobit korisnicima naših usluga, jer smo tu zbog njih. Miješanje ovlasti i djelokruga djelovanja može imati nesagledive posljedice i to treba jasno naglasiti. Medicinski biokemičar je spreman raditi rame uz rame s liječnikom na dobrobit pacijenta, ali nije spreman prihvatiti ovakav razvoj događaja u kojem se potpuno ignorira mišljenje struke o pitanju vitalnom za zdravlje pacijenta i budućnosti hrvatskog zdravstva općenito.\nSvako napredno društvo cijeni raznolikosti jer su upravo raznolikosti preduvjet za razvoj i napredovanje. Zato je za razvoj i održavanje kvalitete u zdravstvu važno priznavanje i prepoznavanje vrijednosti u raznolikosti struka unutar medicinske djelatnosti, kao i njihove kompetencije. Postoji razlog postojanja medicinsko-biokemijske struke. Ova struka ima svoje mjesto u medicinskoj djelatnosti i nezaobilazan je partner liječnicima kojima daje vrijedne i ključne podatke bez kojih oni ne bi mogli kvalitetno raditi svoj posao. To je vrlo kompleksan proces koji zahtjeva specijalne kompetencije, i vrlo je opasno htjeti to poništiti jednim potezom pera. \nUvijek treba imati na umu: u svakoj struci neminovno je da se događaju greške tijekom djelovanja, ali se te greške mogu na vrijeme prepoznati i ispraviti prije nego što učine štetu. Preduvjet za sprečavanje štete je posjedovanje znanja za taj djelokrug rada. Radeći nešto za što ne postoje adekvatna znanja i kompetencije, može se očekivati pojava grešaka koje neće biti prepoznate, a niti ispravljene prije nego naštete.\n\nPrimum non nocere – nemojmo to zaboraviti..."]
[151,"Dario Mandić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani!\nOvaj nacrt izmjena Pravilnika je vrlo manjkav, ishitren i s vrlo sumnjivom svrhom. \nKao prvo, u zaglavlju nacrta piše da se donosi na prijedlog Hrvatske komore medicinskih biokemičara što uopće nije točno. Nacrt u ovom obliku poslan je na očitovanje HKMB 11.10.2016. sa rokom očitovanja 14.10.2016. Komora je U ROKU poslala negativno mišljenje na ovakav nacrt izmjene Pravilnika, no to mišljenje HKMB je ignorirano i nacrt izmjena Pravilnika je poslan na savjetovanje u neizmijenjenom obliku. Stoga je vrlo cinično da u nacrtu piše da je ovakav nacrt dan \"na prijedlog Hrvatske komore medicinskih biokemičara\" koja je dala NEGATIVNO mišljenje na ovakav njegov oblik. \nDrugo, prvotna svrha Izmjena Pravilnika je bila reforma hitne medicinske pomoći, što je vjerojatno nužan i hvalevrijedan potez. U obrazloženju ovoga nacrta (dostupno pod Ostali dokumenti) stoji da se ove \"jednostavne pretrage\" obavljaju \"u liječničkim ordinacijama primarne zdravstvene zaštite te u ordinacijama županijskih zavoda za hitnu medicinu\", no u krajnjoj verziji nacrta NIGDJE se ne spominju ordinacije županijskih zavoda za hitnu medicinu!\nTreće i najvažnije, što su ostale kolege već navele u svojim komentarima, smatram da liječnici primarne zdravstvene zaštite, koji inače navodno nemaju vremena ni za pisanje ispričnica, nemaju potrebne kompetencije za provođenje medicinsko-biokemijskih pretraga, pogotovo kvantitativnih. U ovom nacrtu među \"jednostavne\" pretrage su ubačene neke čija analiza i interpretacija svakako nije jednostavna, i čiji rezultati (pogotovo lažno negativni) mogu imati ozbiljne posljedice za pacijenta. Uvođenje takvih metoda minimalno podrazumijeva verifikaciju tih metoda i uređaja, odnosno provjeru proizvođačevih navoda, usporedbu rezultata s referentnim metodama te vanjsku procjenu kvalitete tih rezultata. Obavljanje medicinsko-biokemijskih analiza podrazumijeva kontroliranje predanalitičkih čimbenika, mogućih interferencija, provođenje unutarnje i vanjske kontrole te je podložna nadzoru HKMB. Sve manje od toga sa stajališta kvalitete zdravstvene zaštite i dobrobiti pacijenta je neprihvatljivo!"]
[152,"Marija Milić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani!\nPromjene pravilnika koje se rade na brzinu i bez savjetovanja struke pobuđuju sumnju u motive ovakvih izmjena. Želi li netko na brzinu i ispod žita progurati nešto radi vlastite dobiti? Ako je dobrobit pacijenata na prvom mjestu mora se poštovati mišljenje struke zbog brojnih razloga koje su već drugi kolege u svojim komentarima istakli. Uz dužno poštovanje liječničke struke, liječnici nemaju osnovna znanja o medicinsko biokemijskoj djelatnosti čega smo svakodnevni svjedoci i stoga imaju vrlo iskrivljen i pojednostavljen pogled na našu djelatnost, čemu još pridonose distributeri POC instrumenata i testova. \nPodržavam vrlo kvalitetan kometar dr.sc. Ines Vukasović koja se poziva na zakone i ISO standarde.\nSmatram da se hitno treba obustaviti ovakva izmjena pravilnika, te oformiti kompetentan tim stručnjaka koji će napraviti izmjene ako su one neophodne."]
[153,"Lucija Šimetić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, zar nam zaista „amerikanizacija“ zdravstvenog sustava predstavlja nešto čemu ćemo stremiti? Koja je prava cijena njihove uštede u broju kreveta i brže obradi u hitnoj službi? Prema smjernicama za POCT analize Američke Nac. akademije za klin. biokemiju i lab. medicinu 2-5% pacijenata s akutnim infarktom miokarda je neopravdano otpušteno s hitne službe zbog lažno negativnog troponina dobivenog POCT analizama, a ne pouzdanijom metodom u centralnom laboratoriju (gdje bi taj nalaz bio pozitivan). To je ujedno i vodeći uzrok tužbi upućenih prema liječnicima u hitnoj službi u SAD-u. Isti postotak pacijenata otpuštenih uz hitne službe s pogrešnom dijagnozom ne-hitnog stanja nađen je i u kanadaskoj populaciji, te oni upozoravaju na moguće propuste u svojim smjernicama.\nTroponin je samo jedan primjer POCT pretrage koja posjeduje brojna ograničenja, a većina pretraga slična ograničenja posjeduje, te njihovo nepoznavanje može biti fatalno za pacijenta. Zaista sumnjam da su liječnici u PZZ svjesni ograničenja POCT i sposobni osigurati pacijentima potrebnu interpretaciju nalaza K, ABS-a ili sredstava ovisnosti, kao ni višesatno praćenje troponina da bi se isključio akutni infarkt miokarda."]
[154,"Lovorka Đerek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nPrije bilo kakvog prihvaćanja ovog Pravilnika jako je bitno naglasiti da se korištenjem izraza „jednostavne medicinsko-biokemijske pretrage“ pokazuje nerazumijevanje problematike koja prije svega uključuje svijest o prijenalitičkim, analitičkim i poslijeanalitičkim čimbenicima koji utječu na kvalitetu i pouzdanost izdanog nalaza. Svaka pretraga, kao i svaki analizator, koliko god jednostavni bili, moraju zadovoljiti postupak verifikacije i biti pod neprestanom unutarnjom i vanjskom kontrolom kvalitete. Kako bi ovi kriteriji bili zadovoljeni, osoba koja uvodi navedene analize i izdaje nalaze mora biti svjesna ograničenja svojih metoda ali i svih poznatih interferencija koje mogu dovesti do izdavanja krivog nalaza. Tko bi bila soba koja to provodi i koja stoji iza „nalaza“ kojeg izdaje? Treba naglasiti da je u Republici Hrvatskoj medicinsko-biokemijska dijagnostika regulirana zakonom, a nositelji djelatnosti su magistri medicinske biokemije, specijalisti. U slučaju uvođenja bilo kakvih POCT analizatora potreban je nadzor medicinsko-biokemijskog laboratorija, odnosno specijalista medicinske biokemije kao i zadovoljavanje zahtjeva iz ISO 22870 (standard za izvođenje POCT), kao i ISO 15189 (Medicinski laboratoriji - Zahtjevi za kvalitetu i osposobljenost). \nUpravo zbog korištenja izraza „jednostavne“ pretrage kao i „brže i kvalitetnije pružanje pravovremene i odgovarajuće zdravstvene zaštite“ smatram da se ovom problemu pristupilo vrlo površno stoga predlažem da se Pravilnik u potpunosti revidira prema prijedlogu HKMB koji trenutno nije uzet u obzir."]
[155,"Barbara Vuković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, smatram da djelatnici liječničkih ordinacija nemaju kompetencije za provođenje niti jedne faze laboratorijskog procesa - predanalitičke (osim uzorkovanja, kojeg se ionako često žele riješiti), a poglavito analitičke i postanalitičke faze koje zahtjevaju prije svega pravilnu provedbu postupaka za unutrašnju i vanjsku kontrolu kvalitete rada, pogotovo za kvantitativne metode koje, između ostalog, žele uvesti. Nadalje, nemaju ni kompetencije za način uvođenja metode, od procjene analitičkih parametara za sustavnu i slučajnu pogrešku, mogućih interferencija, utjecaja na stabilnost sustava, izvore varijabilnosti, provjere mjernog područja, referentnih intervala i svega onog što utječe na kvalitetu i cjelovitost mjernog rezultata. S obzirom da je laboratorijska dijagnostika iz navedenih i još brojnih drugih razloga izrazito složena i široka, vjerojatno je s razlogom medicinsko-biokemijska djelatnost zasebna djelatnost i zahtjeva posebne kompetencije."]
[156,"Bernard Cvitković","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Bernard Cvitković\nPoštovani, nevjerojatno je da ovakav pravilnik uopće bude napisan a kamo li objavljen i tako paušalno složen po nečijim okvirnim idejama. Zajedno su stavljene biokemijske pretrage od osnovnih do specijalističkih bez vizije o tome što predstavlja izvođenje takvih pretraga i odgovornost za rezultate istih. Tu odgovornost nitko ne poteže - vodeći se idejom da se probirom mogu polučiti benefiti za pacijenta. To je jako euforična ideja jer kao što je niz kolega komentiralo nitko ne obraća pažnju na niz lažno negativnih rezultata i slijedom toga  - nereagiranja u presudnim trenutcima za pacijenta. Sami liječnici, ako se ne varam mogu specijalizirati medicinsku biokemiju - u trajanju od 44 mjeseca!!! Zašto je i njima i nama biokemičarima potreban tako dug perio za usavršavanje i to nakon dodiplomskog studija. Valjda zato što je sve na trakicama. Ovo je katastrofalna greška. Samo uzimanje uzorka krvi \"iz prsta\" ( tako omiljeno u eufemiziranju straha kod roditelja male djece ) dovodi u odnosu na vensku krv do grške od - ponekad, preko 20%. No za to treba dobro poznavati struku. Ovakav prijedlog je u cijelosti promašaj. Već preopterećeni liječnici će imati vremena i volje sve to adekvatno provoditi? Svesti će se na to da te pretrage radi medicinska sestra. Dakle postupke srozavamo sa nivoa specijalista struke na srednju stručnu spremu. Ukratko - to je JAKO LOŠE za pacijente koji su zbilja u kritičnom stanju. I još mnogo toga neprihvatljivog je sadržano u ovom pravilniku."]
[157,"Marta Krtanjek","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani, \nnakon brojnih provedenih stručnih nadzora od strane HKMB u laboratorijima, uočene su značajne nesukladnosti koje su bile rezultat analiziranja nekih pretraga na tzv. jednostavnim aparatima (npr HbA1c). Nakon toga laboratorijima je, opravdano, zabranjen rad takvim metodama. Dakle, dokazano, nije pouzdano i u skladu sa zadanima analitičkim standardima, a sad bi to na mala vrata u ordinacije. \nNadovezujući se na sve niže navedeno od strane ostalih kolega, apeliram da se ne stvara dodatni nered u laboratorijskoj dijagnostici i da svatko radi posao za koji je educiran. Svjedoci smo brojnih ponavljanja analiza u laboratorijima, nakon što su pacijenti dobili (i platili) nalaze na sumnjivim aparatima u raznim privatnim internističkim ordinacijama, koje pri tome još i rade protuzakonito. U situaciji kad HZZO teško plaća nekoliko DTP-a laboratorijima, strogo kontrolirajući koji će CRP platiti , a koji neće, u uvjetima kad laboratoriji, koji snose sav trošak vađenja krvi, ma gdje god se to vađenje odvijalo, dobivaju točno NULA kuna, postavlja se pitanje tko će i odakle plaćati eventualne postupke u ordinacijama, servise, održavanja, zanavljanja, osiguranja i sl. O evaluaciji opreme da ne govorim. Mislim da bi pojedine postupke trebalo odobriti za ordinacije koje rade na dislociranim mjestima( npr. otoci bez laboratorija), ali u dogovoru i pod kontrolom biokemičara.\nPitanje je zašto se predlagatelju izmjene Pravilnika toliko žuri ignorirajući mišljenje struke i HKMB? U kojem momentu i zašto se reforma hitne pretvorila u reformu svake ordinacije? Puno je otvorenih i nejasnih pitanja, što, na žalost, ostavlja dojam nepovjerenja u najbolje namjere predlagatelja i potrebu puno šire javne rasprave."]
[158,"Josipa Raguž","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Svakom magistru medicinske biokemije, a i ostalom laboratorijskom osoblju  je posve jasno da navedene „jednostavne“ laboratorijske pretrage i nisu tako jednostavne! Pogotovo je jasno da bi eventualnom primjenom navedenog pravilnika profitirali samo razni (pre)prodavači laboratorijske opreme, vodstva inih domova zdravlja i bolnica, županijskih zavoda za hitnu medicinu i liječnika koncesionara u primarnoj zdravstvenoj zaštiti. Nikako pacijenti, kao krinka pod kojom se cijela priča prodaje. Budući da radim u primarnoj zdravstvenoj zaštiti mogu reći da sam upoznata sa situacijom, ali samo u svojoj sredini i definitivno potvrditi da je u PZZ situacija na razini cijele Hrvtaske vrlo raznolika što se tiče funkcioniranja laboratoriji-liječnici-zavodi za hitnu medicinu. Svatko je u nekoj svojoj specifičnoj situaciji, od otoka, Zagreba, Slavonije...U svakom slučaju, mislim da svi liječnici mogu potvrditi da su im dostupni i na raspolaganju medicinsko-biokemijski laboratoriji sa svim svojim  uslugama u okvirima svojih stručnih i pravnih ovlasti. Obrziom na trenutnu situaciju u kojoj laboratoriji nabavljaju potrebni materijal liječnicima (u PZZ) za vađenje krvi i izradu laboratorijskih pretraga, odmah mi se nameće pitanje kako bi sad oni odjednom bili spremni/voljni nabavljati čak i laboratorijsku opremu?! Pretpostavljam da bi za to bili posebno stimulirani, kao što su i za postupak vađenja krvi! „Teške pacijente“ i ovako šalju na vađenje u laboratorij, u zavodima hitne medicine-kome god to prostor fizički omogućava-i ti pacijenti dolaze vaditi krv u laboratorij. TKO bi radio na tim uređajima? KAKO? TKO bi na nadgledao i kontrolirao taj rad? Pod radom na tim uređajima ne mislim samo na odrađivanje uzoraka pacijenata nego cjelokupni proces kontrole kvalitete rada! Tko vi vodio zapise o tome? Jesu li van-laboratorijski ljudi uopće svjesni da je SVAKI laboratorij obavezan SVAKI dan provoditi postupke kontrole kvalitete za SVAKU analizu koja se taj dan određuje i svaki taj podatak dokumentirati. Da HKMB redovno provodi nadzore na svime time? Da postoji univerzana i obavezna kontrola na razini cijele Hrvatske za sve medicinsko-biokemijske laboratorije?! Da laboratoriji sudjeluju i u međunarodnim kontrolama?  Da provođenje svih navedenih kontrola utječe na troškove? Koliko se iz ovoga vidi novi potencijalni stručnjaci za izradu laboratorijskih pretraga se oglušuju i odbijaju biti podložni nadzoru rada od strane HKMB, dok si to niti jedan medicinsko-biokemijski laboratorij ne može dozvoliti! Što s rezultatima tih pretraga dobivenim u liječničkim ordinacijama?! Hoće li se to zvati NALAZ?! Tko može izdati i potpisati taj nalaz?! Ili će ti rezultati biti samo podatak „rekla-kazala“? Nešto okvirno? Neke od navedenih pretraga pripadaju u specijalističke pretrage koje samo specijalist medicinske biokemije i laboratorijske medicine može autorizirati ili magistar medicinske biokemije pod nadzorom i/ili ovlaštenjem specijalista!  Hoće li se onda u kratkom vremenskom razmaku tražiti ponavljanje svega u „pravom“  laboratoriju?!? Onda kreće lavina...ponavljanje pretraga, troškovi, sustav, HZZO, vječni minusi, i teorije u racionalnoj laboratorijskoj dijagnostici, kojoj sve nas (i liječnike i biokemičare) uporno i bezuspješno podučavaju...O kompetencijama liječnika i medicinskih sestara za provođenje laboratorijskih pretraga neću puno komentirati jer dosta kolega je to već spomenulo. Uz dužno i iskreno poštovanje i dobra iskustva suradnje s njima,  svi moraju biti svjesni da njihova izobrazba jednostavno ne uključuje i ne podrazumijeva stjecanje tih znanja i vještina. Laboratorijski rad je kompleksan proces, koji počinje puno prije vađenja krvi i nije gotov pojavom broja na ekranu analizatora, a čini mi se da svi koji su osmislili ovaj koncept misle da je tako! Podsjećam da je izrada pretraga na POCT uređajima PUNO SKUPLJA, od izrade na velikim sustavima i da je njih opravdano koristiti samo u izuzetnim stanjima, a ne da to postane pravilo i rutina! Dalje, uzorci za te analize su kapilarna krv, što s referentnim intervalima?! Naravno da oni postoje, no bi li itko uočio razliku? Navedene „jednostavne“ analize obuhvaćaju dobar dio obujma posla laboratorija PZZ! Kome je cilj zatrti djelatnost medicinsko-biokemijskih laboratorija u PZZ?! Svaki dan susrećem, komuniciram i uspješno surađujem s liječnicima obiteljske medicine i zavoda za hitnu medicinu, fizički dolazim u njihove ordinacije i zaista ne znam tko bi od njih prije stigao, uz sav njihov posao,  odraditi te analize! I u postojećim okolnostima se žale da se stvara gužva kada se vadi krv! Kakvog smisla ima raditi pretragu okultnog krvarenja u stolici u zavodu za hitnu medicinu?! Nije predviđeno ni da laboratoriji PZZ pod vodstvom specijalista rade troponin T, ali prema ovome bi ih mogli raditi liječnici obiteljske medicine u svojoj ordinaciji?!  Prije bilo kakvog upuštanja u laboratorijski posao treba dobro poznavati pojmove ANALITIČKE I DIJAGNOSTIČKE TOČNOSTI! Samo da spomenem usporedbe rezultata laboratorij-ordinacija-druga ordinacija...?!? Itd, itd...\nSvaka stavka ovog pravilnoga je nedopustiva i zahtjeva POTPUNU REVIZIJU, ali na prijedlog HKMB!"]
[159,"Andrea Tešija Kuna","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nu svom komentaru Pravilnika željela bih se prije svega osvrnuti na neke pojmove i navode kao što su \"jednostavne medicinsko-biokemijske pretrage\" te to da donošenje ovog Pravilnika \"osigurava brže i kvalitetnije pružanje pravovremene i odgovarajuće zdravstvene zaštite\". Što je uopće pojam \"jednostavna medicinsko-biokemijska pretraga\" i po kojem (čijem) kriteriju je tako okarakterizirana? Ni uz najbolju volju ne mogu naći tu \"jednostavnu\" poveznicu između nabrojenih testova kao što su: K, Na, kreatinin, jetreni enzimi, Troponin,...Ono čega se bojim u tom nazivu \"jednostavno\" je da to podrazumijeva da provođenje pretrage ne zahtijeva provođenje kontrole kvalitete (ni unutarnje ni vanjske) kako analitičke tako ni predanalitičke, educiranost o svim nedostacima primjenjene metode određivanja kao i o predanalitičkim i analitičkim interferencijama za koje su nama (medicinskim biokemičarima) jako dobro poznate posljedice po rezultat mjerenja. Može li se na identičan način povući paralela između izrade \"jednostavnih medicinsko biokemijskih pretraga\" u liječničkim ordinacijama i obavljanje \"malih kirurških zahvata\" u medicnsko-biokemijskim laboratorijima? Znači li ovo \"mali\" da i medicinski biokemičar može biti dovoljno kompetentan da obavi takav zahvat imajući na umu neophodnu educiranost, poznavanje tehnike, rizika, itd.  Ako se pojam \"jednostavne\" odnosi na jednostavnost izrade pretrage i tu se treba osvijestiti da jednostavnost izrade nikako nije osnovni kriterij izbora bez obzira koliko nas predstavnici tvrtke koji nam žele prodati određeni aparat uvjeravali u pouzdanost rezultata. Dobra laboratorijska praksa podrazumijeva da uvođenju nove metode, odnosno pretrage u rutinski rad mora prethoditi verifikacija specifikacija danih od proizvođača, a iz iskustva znamo da rezultati verifikacije ne potvrđuju uvijek prikladnost metode za rutinsku upotrebu. Nadalje, svi koji radimo u bolničkom sustavu gdje su u upotrebi POCT aparati, dobro znamo s kakvim se problemima susrećemo na dnevnoj bazi u smislu da medicinsko osoblje na odjelima ne prepoznaje neprikladnost uzorka za pojedine analize i neosviješteno je o važnosti redovitog provođenja postupka kontrole kvalitete. Ovo samo ukazuje da provođenje medicinsko-biokemijskih pretraga bez nadzora medicinskih biokemičara može samo imati loše posljedice po pacijenta a nikako rezultirati onim što Pravilnik zaziva, a to je \"brže i kvalitetnije pružanje pravovremene i odgovarajuće zdravstvene zaštite\". Brže možda i da, ali je li nam to imperativ?"]
[160,"Mato Vlainić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Proizvođači laboratorijske opreme lako će uvjeriti svaku nedovoljno upućenu osobu kako je njihov analitički uređaj /analizator pouzdan, jednostavan za rukovanje i održavanje, te daje rezultate dijagnostičkih testova u najkraćem mogućem roku. Medicinski biokemičari, osobito mi koji dugo vremena radimo u struci, znamo da je to često daleko od istine. Bez dobrog poznavanja predanalitičkih postupaka, analitičkih principa i procesa, te pemanentnog nadzora i kontrole kvalitete od strane stručne osobe/laboratorija, nije moguće na vrijeme uočiti i otkloniti moguće pogreške, a pogrešan rezultat nekih od tzv. jednostavnih pretraga, kako ih Nacrt pravilnika naziva, može biti fatalan za pacijenta. Uzmimo samo primjer tako \"jednostavne\" pretage kakva je kompletna krvna slika: Kako će osoba koja nije medicinski biokemičar prepoznati i otkloniti, primjerice, pseudotrombocitopeniju, krivi rezultat koncentracije hemoglobina zbog utjecaja lipemije, hladnu aglutinaciju, celularnu unterferenciju...? Da se ne govori o ABS-u, elektrolitima, troponinu... Smatram da se zbog nedovoljnog poznavanja problematike krajnje neodgovorno pristupa jednom tako osjetljivom dijelu zdravstvenog sustava kao što je laboratorijska dijagnostika, čime neposredno mogu biti ugroženi životi pacijenata, osobito onih hitnih. Nadam se da će odgovorne osobe u Sustavu više poslušati glas struke, nego vješte markentiške stručnjake proizvođača dijagnostičke laboratorijske opreme."]
[161,"Darko Ilić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Na žalost, većina liječnika tijekom školovanja odgajani su kao individualci i kao jedini stručnjaci koji mogu govoriti o ljudskom zdravlju ili bolesti. Bilo kakvo priznanje (ovdje na Balkanu) da liječnik nešto ne zna i dalje se tumači time kako dotični ''nema pojma'' i zato se ni ne smije razgovarati o liječničkim kompetencijama jer liječnik jednostavno ''zna sve'' i ma o čemu se liječnik uputio pričati, on je jednostavno a priori u pravu jer je liječnik. Zbog ovakvih stvari ne postoji dovoljan timski rad niti multidisciplinarnost (čast iznimkama), pa zato ni ne čudi da sve više posla ima dr. Google kojem se mnogi pacijenti obraćaju sve češće jer često lutaju i sami sebe pokušavaju liječiti. \nProblem hrvatskog zdravstva, kao jednog od temeljnog problema s kojim se muče sve Vlade, počet će se rješavati tek onda kada se liječnike počne tražiti da opravdaju svoje postupke i svoje troškove. Naravno, tada će doći u pitanje (ne)kompetencije i (ne)stručnost koja uvijek na kraju krajeva stoji iza apsolutno svake odluke i svakog ''stanja u zdravstvu''. Kako sada stvari stoje, dug nas put čeka do tada. A možda se varam (što bi mi bilo drago) pa se nalazimo u ''najtamnije-pred-svitanje'' periodu.\nMedicinski biokemičari spadaju u one ''dolje'' (često u prizemlju ili podrumu) koji stoje uz bok ili iza mnogih liječničkih odluka a stručnjaci su s 9 godina studija iza sebe. Hrvatski liječnici privilegirani su postojanjem medicinsko-biokemijske struke koja je s razlogom izdvojena profesija. Liječnik ne treba ALI NI NE MOŽE poznavati laboratorijsku medicinu kao što ni ginekolog ne mora poznavati i neće ulaziti u oftalmologiju. Medicinski biokemičari često se susreću s iznimno lošim poznavanjem temeljnih laboratorijskih načela od strane liječnika, ali, naravno, vraćamo se na početak – to je tabu tema. \nZBOG ČEGA liječnik misli da može imati aparat (negdje kraj printera ili u nekom hodniku) na kojem će izvoditi ''jednostavne pretrage'' i – ono što je šokantno – na kojem će raditi ''probiranje, kontrolu i praćenje bolesti''?! Kako bi bilo da medicinski biokemičar uzme prazan blok recepata i ispisuje ''jednostavne lijekove'' poput širokospektralnih antibiotika kad sretne pacijenta s povišenom temperaturom?\nMedicinski biokemičari ne igraju se doktora i zato doktori ne igrajte se medicinskih biokemičara. Shvatite da je laboratorij složen sustav i svijet za sebe o kojem zapravo doista malo znate i kojeg često u svojoj izobrazbi ''preletite'' misleći kako ''i to znate''. A isto tako znate da je laboratorijski nalaz vitalni organ vašeg časnog zvanja bez kojeg većina vas ne bi mogla obavljati posao liječnika."]
[162,"Ivana Baršić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\ngodinama radim u području POCT dijagnostike i smatram da se takva dijagnostika ne može provodite bez aktivnog sudjelovanja specijalista medicinske biokemije i laboratorijske medicine. Liječnici često nisu svjesni mogućih prijeanalitičkih i analitičkih utjecaja na rezultate pretraga dobivenim na POCT uređajima i potrebna im je edukacija za rad na istim.  Pravilnik o obavljanju medicinsko biokemijske djelatnosti u liječničkim ordinacijama postoji još od 2005.godine. Zanima me da li liječničke ordinacije koje provode testove navedene u pravilniku mogu dokazati da su primjenjivali pisana pravila u svojim ordinacijama, da li su provodili kontrolu kvalitete? Kliničko osoblje ne razumije pojam kontrole i kalibracije, niti razumije zašto je potrebno provoditi kontrolu kvalitete. To su osnovne stvari koje bi svatko tko se želi baviti bilo kakvom laboratorijskom dijagnostikom morao poznavati. Na glukometrima koji su najbrojniji POCT uređaji ne provodi se kontrola kvalitete pa me baš zanima kako se planira provoditi kontrola kvalitete na ostalim POCT uređajima. Vidim da se u pravilniku navodi i određivanje kalija čija vrijednost iz kapilarnog uzorka nije pouzdana i to svaki laboratorijski djelatnik zna. Uz sve obaveze na koje se liječnici primarne zdravstvene zaštite vole žaliti u javnost zanimljivo je da su voljni uložiti dodatno vrijeme u provođenje analiza na POCT uređajima. Ako smatrate da će medicinska sestra bez grešaka provoditi te analize mislim da se jako varate.Krajnje je vrijeme da se prestane stvarati kaos u ionako već preopterećenom zdravstvenom sustavu i da se počinje razmišljati na pacijenta koji je i koji bi trebao biti središte zdravstvenog sustava. Uvođenjem POCT analiza u liječničke ordinacije bez nadzora medicinsko-biokemijskog laboratorija, bez edukacije i bez ikakve pameti, stavljate pacijente u tešku situaciju. Tko će odgovarati za netočne rezultate, za opterećivanje pacijenta duplim vađenjem krvi jer je netko odlučio djelatnost laboratorijske medicine promatrati kao pritisak neke tipke gdje na kraju uređaja izlaze neki brojevi. Kada govorimo o obavljanju medicinsko-biokemijske djelatnosti u liječničkim ordinacijama onda prvu riječ u tome treba imati medicinski biokemičar, a ne liječnik. Samo me zanima u čemu je točno problem da HKMB provodi nadzor nad provođenjem takvih analiza u liječničkim ordinacijama. Ako se sve planira raditi po pravilima ne razumijem zašto se želi izbjeći nadzor i odgovarajuća edukacija djelatnika. Samo nerazumna osoba ne bi htjela dobiti odgovarajuću edukaciju kako bi pravilno liječila svog pacijenta i kako bi izbjegla moguće greške u radu na POCT uređajima. Tražiti mišljenje HKMB na nacrt pravilnika, a onda ga tako besramno ignorirati je nedopustivo. Ovdje se na kraju postavlja pitanje: Kome se stvarno ovim izmijenjenim pravilnikom želi pomoći? Pacijentu sigurno ne!"]
[163,"VIŠNJA JUREŠA","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nOvaj pravilnik u nazivu ima dva ključna pojma ''medicinsko-biokemijska djelatnost'' i liječničke ordinacije''. S obzirom na to da liječnici nemaju dovoljne kompetencije za medicinsko biokemijsku djelatnost, tj. nisu educirani o pitanjima pred-analitičkih uvjeta pripreme pacijenata i bioloških uzoraka te njihovih utjecaja na vrijednosti analitičkih parametara, kao ni o ograničenjima nekih od analitičkih sustava, značenju i ograničenjima vezanim za kalibracije i kontrole mjernih instrumenata – što je sve kompetencija iz područja medicinske biokemije, paradoksalno je da liječnici smiju sve ovo raditi. Jednako bi bilo kao i kada bi medicinski biokemičari proširili djelatnost na područje medicinskih pregleda pacijenata u svrhu proširenja dijagnostičkog postupka.\nBudući je, za razliku od našeg, američki sustav zdravstva drugačije koncipiran te liječnici tijekom školovanja stječu znanja i kompetencije iz kliničko laboratorijske djelatnosti, oni smiju raditi laboratorijske poslove ukoliko su za njih akreditirani. Kod nas je sustav obrazovanja i specijalizacija potpuno podijeljen između medicinskog fakulteta i medicinsko-biokemijskog fakulteta te liječnici nemaju niti ta znanja niti kompetencije pa ne vidim zašto bi smjeli imati akreditaciju za nešto za što nisu dovoljno educirani.\nMjerni instrumenti, koliko god bili simplificirani da se njima prividno može služiti gotovo svatko, nisu osmišljeni za djelatnike bez kvalitetnog laboratorijskog znanja jer to može dovesti do fatalno-pogrešnih tumačenja nalaza zbog već navedenih pred-analitičkih propusta u pripremi pacijenata i/ili bioloških uzoraka, te nedovoljnog kontrolnog postupka nad radom samog mjernog instrumenta."]
[164,"Ines Vukasović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Poštovani,\nIzvođenje POCT pretraga podrazumijeva rad osoblja koje nema potrebna znanja iz laboratorijske medicine, a kako su rezultati odmah dostupni za donošenje kliničkih odluka ova kombinacija može ugroziti sigurnost i zdravlje bolesnika.\n\nNapominjem da je u Republici Hrvatskoj medicinsko-biokemijska dijagnostika regulirana zakonom i ostalim propisima, a nositelji djelatnosti su magistri medicinske biokemije, specijalisti.\nMeđunarodni i hrvatski standard koji regulira izvođenje POCT pretraga je HRN EN ISO 22870:2008 (Pretrage uz bolesnika (POCT) -- Zahtjevi za kvalitetu i osposobljenost (ISO 22870:2006; EN ISO 22870:2006)), a prema finalnom nacrtu najnovijeg izdanja ISO/FIDIS 22870:2016 (E) (bio mi je dostupan kroz rad u TO 555, Hrvatskog Zavoda za Norme) propisuje se primjena standarda za izvođenje POCT pretraga u bolničkim ustanovama i zdravstvenim ustanovama koje osiguravaju ambulantnu zdravstvenu zaštitu i u potpunosti se naslanja i poziva na ISO 15189. Prema ISO 22870, za uspostavu POCT-a u ordinacijama liječnika je potrebno kao i u bolničkim ustanovama oformiti multidisciplinarni tim koji uključuje predstavnike laboratorija (specijaliste medicinske-biokemije), a laboratorij ima ključnu ulogu u odabiru, uspostavi i nadgledanju provedbe POCT pretraga.\n\nMoj je komentar/prijedlog da se umjesto izmjena i dopuna mora u potpunosti izmjeniti Pravilnik i to na prijedlog HKMB. Obrazloženje: postojeći je pravilnik iz 2005. i postao je važeći prije no što je izdan međunarodni standard (ISO 22870:2006) u kojem su propisani zahtjevi za kvalitetu pri izvedbi POCT-a. U završnoj je fazi NOVO izdanje ovog standarda te imajući u vidu činjenicu da sigurnost pacijenta mora biti na prvom mjestu apeliram da se ne podrži ovakva izmjena pravilnika iz 2005. Potrebna je šira rasprava struke o dozvoljenim pretragama i opisom ograničenja POCT metoda.\nKao član radne grupe za akreditaciju i standarde Europske Federacije za laboratorijsku medicinu (EFLM) iznosim i stav EFLM-a kako POCT ne bi smije biti uspostavljen bez osiguranog nadgledanja iz medicinsko-biokemijskog laboratorija te striktno zadovoljenje zahtijeva kvalitete sadržanih u ISO 22870 i ISO 15189. Stoga smatram da kod uspostave POCT-a HKMB mora odrediti nadležni laboratorij i voditi popis ordinacija u kojima je POCT uspostavljen. Uspostavu POCT-a u ordinacijama treba slijediti i stručni nadzor HKMB."]
[165,"Goran Bulatović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Nastavno na komentar gđe. ili gdina. Vulić; kada bi se znalo o CRP-u nešto više od toga da je to samo laboratorijska  pretraga , vjerojatno se  ne bi propisivali  antibiotici dok CRP  ne naraste na znatno znatno ( nije greška ) više od \" povišen \", Ako ga radite već 15 godina , sustavno i  svjesno ste kršili pravilnik koji je na snazi i koji je važeći akt RH. O  ostalim detaljima kao što su kvaliteta, kontrola kvalitete i slično , prethodna učesnica savjetovanja je dovoljno naznačila.\nVezano za Izmjene pravilnika; loše je to što je svrha izmjene bila reforma hitne, a završilo je kao otvaranje totalnog nereda i kaosa i definitivnog pada kvalitete zdravstvene zaštite. \" Povećanje dostupnosti \" ne znači uvijek i kvalitativni pomak. Laboratorijska dijagnostika u RH  je dovedena do nivoa preakreditacijskih zahtjeva i to po međunarodnoj normi koju je Hrvatska prihvatila kao svoju - HRN EN ISO 15189. Stručni nadzori koje HKMB provodi nad laboratorijima ima visok stupanj sukladnosti sa navedenom normom te uz organiziranu vanjsku nezavisnu  procjenu kvalitete rada čini ono što daje sigurnost pacijentu i doktoru pri tumačenju laboratorijskih rezultata, a time i kvalitetnu zdravstvenu zaštitu.Šteta je što prošlo vodstvo MZ to nije znalo prepoznati. A ova izmjena pravilnika negira sve ono što je sustav činilo dobrim, otvara prostor za definitivan pad kvalitete zdravstvene zaštite u dijelu dijagnostike. Od ovog pacijenti sigurno neće imati koristi, stvorit će se ekstra trošak u HZZO zbog  provjeravanja pretraga iz ordinacija na pravim a ne priručnim analizatorima. Jedini koji će imati koristi  biti će  proizvođači,  distirbuteri  razno razne POCT dijagnostike i sve pristaše amerikanizacije hrvatskog zdravstva, kao i zdravstveni radnici koji misle da mogu raditi sve i da je laboratorijski rad pritiskanje tipkica.  Ostaje nada da će pacijenti ipak prepoznati gdje se kvalitetno i odgovorno može napraviti pravi laboratorijski nalaz. Ne zaboravite da  se 70 % svih kliničkih odluka donosi temeljem laboratorijskih nalaza. \nUzalud se generacije i generacije medicinskih biokemičara trudiše da struku dovedu do zavidne razine i da osiguraju pacijentima i doktorima relevantan rezultat. Tužan sam ."]
[166,"LORENA HONOVIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","Za Denis Vulić,\nBaš dobro da postavljate indikaciju u slučajevima kada sami plaćate pretrage! Tko Vam onda postavlja indikaciju kada upućujete pacijente na pretrage u laboratorij PZZ? A zaboravih, tada  nema veze, jer tada ionako ne ide iz Vašeg džepa.\nDa li provodite unutarnju i vanjsku kontrolu kvalitete za navedenu pretragu, da li o tome vodite zapise? Jeste li ikada usporedili svoje vrijednosti CRP-a s vrijednostima dobivenim u pripadajućem Vam laboratoriju?  \nU općem komentaru smatram da Pravilnik mora biti usaglašen s pravilnicima i stajalištima HKMB i onih koji su se školovali za provođenje laboratorijske dijagnostike. Na rezultate navedenih pretrage u prijedlogu novog Pravilnika utječu brojni predanalitički čimbenici koje treba znati prepoznati. To se osobito odnosi na pretrage kod kojih se upotrebljavaju kapilarni uzorci (pretpostavka je da će se navedene pretrage raditi iz kapilarne krvi). Ako tome nije tako i radi se o venskoj krvi, onda je za svaku pohvalu da će se liječnici i sestre u PZZ konačno primiti vađenja krvi u većem obimu nego što su to do sada radili (da li će imati vremena i za to?) i za što im je pripada naknada po DTP-u za vađenje krvi koju, a pro po, laboratoriji PZZ nikada nisu uspjeli dobiti."]
[167,"Denis Vulić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA","CRP  u pedijatrijskoj ordinaciji je neprocjenjiva pomoć u dijagnostici akutnih bakterijskih infekcija.\n15 godina ga koristim, ne naplaćujem ga pacijentima -djeci i trošak reagensa mi je 1057kn mjesečno osim u ljetnim mjesecima. Cijena koštanja je minimalna u odnosu na korist- procjenu komplikacije i smanjenu upotrebu antibiotika. Biokemijski laboratoriji  sa kojima smo umreženi , rade do 15h. Vrijeme potrebno za obaviti pretragu je 5minuta. Roditelji presretni. Međutim, s obzirom da ja plaćam , ja i postavljam indikaciju. Kod 90% je povisena vrijednost."]
[168,"Udruga privatnih poslodavaca u zdravstvu, Zagreb, Rugvička 1 (UPPZ)","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1."," Predsjedništvo Skupštine Udruge, održano dana 12.11.2016.g.,   uz primjedbe Povjerenstva  sekcije za laboratorijsku djelatnost,  od 10. 11. 2016.g., date na nacrt  prijedloga Pravilnika o načinu obavljanja medicinsko-biokemijske djelatnosti u liječničkim ordinacijama, iskazuje  i  svoje protivljenje donošenju takvog Pravilnika, obrazlažući svoj stav   i slijedećim činjenicama: \n1. Donijeti Pravilnik u spornom tekstu, koji je objavljen kao prijedlog na portalu e-savjetovanje bio bi nezakonit, jer bi bio suprotan članku 17. Zakona o sustavu državne uprave, a u svezi sa primjenom  članka  4. stavka 2. Zakona o MB djelatnosti,\n2. Jer članak 17. Zakona o sustavu državne uprave propisuje da ministri donose pravilnike, odluke i naredbe za izvršenje zakona, kad ga zakon na to s izrijekom ovlašćuje i samo u granicama dane ovlasti  (članak 4. Zakona o MB djelatnosti daje ovlast ministru propisati NAČIN obavljanja djelatnosti, a ne ŠTO – sadržaj rada),\n3.  Dalje,  Predsjedništvo to obrazlaže činjenicom, što članak 18. istog Zakona o sustavu državne uprave propisuje da se pravilnikom propisuje samo  način provedbe zakona (članak 16. Ustava RH propisuje da se prava i slobode građana utvrđuju zakonima), \n Predsjedništvo, glede obavljanja pretraga iz prijedloga Pravilnika u ordinaciji opće/obiteljske medicine, ordinaciji izabranog doktora za liječenje djece predškolske dobi i izabranog doktora za zdravstvenu zaštitu žena, u statusu koncesionara, stavlja  slijedeće primjedbe: \na) U operacionalizaciji, ako se usvoji Pravilnik prema prijedlogu, HZZO bi morao dopuniti DTP postupke za rad koncesionara iz članka 62. i 63., te članka  69. i 70. Odluke o ugovaranju zz, NN, 156/13. ,\nb)  Notorna je pravna činjenica, ističe Predsjedništvo, da za  izradu nalaza, svaki koncesionar bi,  pored utrošenog vremena= cijena rada izvršitelja, amortizacija aparata (mikroskop POCT analizator i…), te potrošnog materijala i…., imao ukupno x troškova. Ako su prihodi od DTP postupka citiranom Odlukom limitirani 10 %/15% izvršenja vrijednosti svih DTP postupaka/godina, onda će koncesionar, ako mu se ne odobri rad po sistemu cijena x usluga, u izvršenju birati one postupke, koji uz sebe ne vežu korištenje medicinskih aparata i potrošnog materijala, \nc) dalje, ako obavljanje navedenih postupaka  traži posjedovanje opreme (alat), a to uvjetuje, s tim, da u sadašnjim uvjetima poslovanja koncesionar u cijeni ne realizira sredstva za razvoj – kupnja opreme – i amortizaciju = otpis vrijednosti te/takve opreme,  što, via facti, predlagatelj Pravilnika u ime Države traži, onda se namjera predlagatelja za donošenje takvog Pravilnika može ostvariti samo kroz ukupnu reformu primarne razine zz (koncesija umjesto DZ),\nd) Za opisano u prethodnom stavku to bi značilo, ističe Predsjedništvo, da HZZO mora obaviti rekalkulaciju cijena/vrijednost programa/godina, u kojoj bi bio ugrađen i trošak za kupnju opreme, njenu amortizaciju, investicijsko i tekuće održavanje i… (sada cijena ne sadrži te elemente, jer se ista primjenjuje i za DZ, kojem sve to osigurava županija direktno ili na teret državnog proračuna). \n4. Rezimirajući rečeno pod c) i d),  to bi se moglo postići samo ako se DZ, kao neprofitni subjekt, na kojeg se ne primjenjuje i ne mogu primijeniti  odredbe Zakona o koncesijama, zamijeni sa institutom koncesionara, i  jer je za DZ, kupnju opreme i njeno održavanje na sebe preuzela Država posredstvom županija – decentralizirana sredstva,\n5. Ako se ne bi postupilo kako je navedeno pod 4., a HZZO izvrši rekalkulaciju cijena u korist koncesionara, za Predsjedništvo to znači  da bi se  u praksu, u primarnoj razini zz uveo   sustav dvojnih cijena? \n6. S obzirom, dalje ističe Predsjedništvo, da sustav dvojnih cijena za istu uslugu nije zakonit, zbog toga i slijedom toga, sve upućuje na obveznost Države provesti  reformu primarne razine zz – svi u statusu koncesionara, umjesto DZ, čime bi se ujedno  provela i  racionalizacija zdravstvene potrošnje,"]
[169,"Tina Brenčić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani, \nU potpunosti se slažem s već dobro argumentiranim komentarima kolegica i kolega. Smatram da je navođenje medicinsko biokemijskih pretraga kao nešto ''jednostavno'' potpuno nesuvislo. Takav izraz govori o nepoznavanju struke i kompletnog laboratorijskog procesa koji stoji iza svake analize. U krajnjoj liniji, svaki rezultat te analize utječe na pacijenta i njegovo zdravlje - i upravo se to nikada ne smije zaboraviti!  \nSmatram da je potrebna suradnjom s HKMB te uvažavanje njezinih stavova o ovom Pravilniku te izmjenama budućih."]
[170,"Tomislav Pavičić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani,\nkako je prethodno iscrpno argumentirano i pojašnjeno navedeni Pravilnik nije u skladu s normama dobre laboratorijske prakse, stoga ga je potrebno hitno revidirati i uskladiti sa Zakonom o medicinsko-biokemijskoj djelatnosti i standardima kvalitete. Slažem se sa mišljenjima svojih kolegica i kolega mag. med. biochem. i smatram da je ishitreno i nesuvislo uopće usvojiti ovakav Pravilnik bez prethodnog uvažavanja mišljenja i stava HKMB te čitave struke. \nSrdačan pozdrav!"]
[171,"Tana Tandarić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani, \npretrage iz Članka 1. iako spadaju u opće biokemijske pretrage nikako se nemogu nazvati jednostavnima. Iza svake od ovih ''jednostavnih'' pretraga stoji niz postupaka koji osiguravaju pouzdanost rezultata ovih pretraga. Nadalje, metode koje se koriste kompleksne su i zahtjevaju nadzor stručnjaka školovanog za to, što liječnik,uz sve svoje znanje nije. \nSmatram da bi oduzimanje nadležnosti za ove pretrage medicinskom-biokemičaru doprinjelo povećanju broja krivih rezultata, posljedično krivih dijagnoza što bi rezultiralo većim troškovima lječenja i mogućim fatalnim posljedicama za zdravlje pacijenta."]
[172,"Sonja Podolar","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani,\npostavlja se pitanje što su to jednostavne pretrage. U medicinsko-biokemijskoj struci ovaj izraz ne postoji a niti u jednoj kategorizaciji medicinsko-biokemijskih pretraga. Može se samo zaključiti da se radi o izmišljenom izrazu za potrebe ovog Pravilnika bez da se konzultiralo HKMB ili HLK."]
[173,"Vikica Buljanović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani!\nU potpunosti se slažem sa svim do sada komentarima kolega i kolegica. Smatram kako je za promjenu bilo kojeg pravilnika potrebno mišljenje i uvažavanje struke. Tako se u ovom slučaju potrebno pridržavata mišljenja medicinsko-biokemijske struke koja je jedina u potpunosti upućena u cijelu problematiku i odgovirna za točnost i pouzdanost laboratorijskih nalaza koji u konačnosti nerijetko odlučuju o zdravlju i bolesti pojedinca. Slijedom toga nadam se uvažavnju svih naših komentara i cijele struke sa svrhom kvalitetene, točne i pouzdane laboratorijske dijagnostike."]
[174,"Jasmina Aničin Jakšić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani,\nmišljenja sam da je događanje o kojemu ovdje raspravljamo primjer banalizacije i negiranja znanja iz djelatnosti laboratorijske medicine, a koje se događa u svim područjima našega društva, i šire. Razlozi zbog kojih se događaju ovakovi primjeri najčešće su posljedica korumpiranosti društva, no, taj dio prepustila bih sociolozima.\nOno što naročito brine je bahatost i neznanje koje u ovom slučaju pokazuje Ministarstvo zdravstva, kao čelna institucija odgovorna ne samo za funkcioniranje pravnog sustava države u području zdravstva, već i za samu kontrolu funkcioniranja istog. \nOvaj događaj očit je primjer kršenja više Zakona za koje je čelna institucija zadužena, pa je pitanje kako je moguće  da moramo raspravljati o ulozi samog Ministarstva zdravstva u provođenju postojećih Zakona.\nRačunajući da u su u Ministarstvima ljudi zaduženi za provođenje i kontrolu provođenja Zakona koji se odnose na pojedine struke u zdravstvu dovoljno educirani u svojim područjima, mišljenja sam da bi samo Ministarstvo moralo moći prepoznati pogrešku svojih djelatnika uključenih u postupak donošenja PRAVILNIKA O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA, a koja je prije svega  proceduralna, odnosi se na nepoštivanje uloge HKMB-a u donošenju Pravilnika, kao i neuvažavanje roka za očitovanje koji je dan HKMB-u; ali govori i o potpunom nedostataku poštivanja Zakona o medicinsko biokemijskoj djelatnosti, te vezanih Pravilnika koji se tiču provođenja medicinsko-biokemijske djelatnosti izvan medicinsko biokemijskog laboratorija. Voljela bih vjerovati da samo Ministarstvo ima način prepoznavanja ovakovih pogrešaka barem jednak onome koji mi imamo u Laboratorijima za prepoznavanje naših pogrešaka, te da je ovo primjer slučajne greške koju će prepoznati i ukloniti."]
[175,"Tara Rolić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani,\npremda su magistri medicinske biokemije relativno mala grupa u sustavu zdravstva Republike Hrvatske, iz svega ovdje navedenog jasno je da su u obavljanju svoje profesije stručni i kompetentni.\nU potpunosti se slažem i potpisujem sve stručne, relevantne komentare kolega, magistara specijalista medicinske biokemije i laboratorijske medicine, apsolutno je ne prihvatljivo uzimati u obzir ovaj \"pravilnik\" bez uvažavanja stručnog mišljenja Hrvatske komore medicinskih biokemičara kao krovne strukovne organizacije. Isto tako, pravilnik je kontradiktoran svim drugim zakonima i pravilnicima, što su kolege ranije i naveli.\nIskreno se nadam kako ovaj štetan pravilnik, ponajprije za pacijenta, neće stupiti na snagu i kako se slične situacije (bez mišljenja HKMB) neće u budućnosti događati."]
[176,"božica sokolić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani,\nOsobno smatram da ovakav Pravilnik o izmjen Pravilnika o načinu obavljanja medicinsko-biokemijske djelatnosti u LIJEČNIČKIM  ORDINACIJAMA nikako ne bi smio stupiti na snagu.\nNaime, liječnik nije stručno osposobljen  niti ima licencu da provodi pretrage samostalno iz medicinsko biokemijske djelatnosti.\nTo bi mogao samo uz NADZOR  (i/ili zaposlenje) medicinskog biokemičara.\nNa to nas obavezuje Zakon o medicinsko biokemijskoj djelatnosti."]
[177,"Vesna Čerfalvi","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani,\n\nLiječnik nije u okviru svoga studija i specijalizacije stručno osposobljen da se bavi provođenjem zdravstvenih postupaka iz medicinsko biokemijske djelatnosti. \nTreba uvažiti  mišljenje Hrvatske komore medicinskih biokemičara, a ako se ipak odluči da predmetne postupke rade liječnici, onda potonji moraju proći stručnu edukaciju, biti obvezatno licencirani za provođenje navedenih postupaka (osim primjene test traka), uz trajni nadzor Hrvatske komore medicinskih biokemičara odnosno i HLK, uz ev zapošljavanje ( ne nužno u punom radnom vremenu) stručnjaka medicinsko biokemijske djelatnosti u svome timu ili grupnoj praksi.\nSmatram da ovakav pristup unatoč dobrim namjerama ne pridonosi kvaliteti zdravstvene usluge i može dovesti neželjenih događaja (grešaka)"]
[178,"LORENA HONOVIĆ","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 1.","Poštovani, \nPredlažem u potpunosti promijeniti prijedlog Pravilnika sukladno svim stručnim standardima prihvaćenim i propisanim od strane HKMB."]
[179,"Margareta Radić Antolic","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 2.","Poštovani smatram da je ovaj \"pravilnik\" sramota za hrvatsko zdravstvo jer se njime implicira da svatko može raditi svačiji posao bez obzira utječe li to na zdravlje i život ljudi..."]
[180,"Blanša Matulina","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 2.","Mislim da je novi Pravilnik donešen ishitreno bez sagledavanja mogućih negativnih (i po pacijente opasnih) posljedica. Edukacija biokemičara je zaista opsežna i dugotrajna i nedopustivo je zanemariti u potpunosti sustavnu kontrolu kvalitete kod izdavanja laboratorijskog nalaza.Pravilnik treba reviziju."]
[181,"Marija Milić","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 2.","Izmjena pravilnika na ovako ishitren način i bez konzultacije struke je nedopustiv!"]
[182,"Ines Vukasović","PRAVILNIK O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA,\nČlanak 2.","Pravilnik zahtijeva potpunu reviziju."]